text
stringlengths 231
804k
| language
stringclasses 9
values |
|---|---|
11
Nna, Paulose, le Timotheose, makgoba a Kriste Jesu, re dumediša badumedi bohle motseng wa Filipi ba e lego ba tee le Kriste Jesu, go akaretšwa le baetapele ba phuthego le bathuši, re re: 2Nke Modimo, Tatagorena, le Morena Jesu Kriste ba le gaugele, ba le fe khutšo.
3Ke le lebogela go Modimo wa ka nako le nako ge ke le gopola; 4gomme ka mehla ge ke le rapelela bohle ke rapela ke thabile, 5ke le lebogela ka mo le nthušitšego ka gona mo modirong wa go bega Ebangedi, go tloga tšatšing lela la mathomo go fihlela gonabjale. 6Se ke nago le nnete ya sona ke gore Modimo yo a thomilego modiro wo mobotse wo mo go lena o tla o tšwetša pele go fihlela a o phetha ka letšatši le Kriste Jesu a tla bego a etla ka lona. 7Go ntshwanetše ge ke le gopola bohle ka mokgwa wo, ka gobane le ka mo pelong ya ka. Gobane le hlakanetše kgaugelo ya Modimo le nna ke le mo kgolegong, ke emela Ebangedi ke bile ke e hloma. 8Modimo ke hlatse ya ka gore ke le hlolosetše bohle ka lerato la Kriste Jesu.
9Ke rapela gore lerato la lena le gole le eya le na le tsebo le kwešišo ye e feletšego, 10gore le kgone go kgetha se sebotse. Ke mo le tlago ba ba ba hlwekilego ba go hloka bosodi ka letšatši le Kriste a tla bego a etla ka lona. 11La ba ba ba tletšego toka ye e tlago ka Jesu Kriste gore ka yona le tumiše le be le rete Modimo.
12Banabešo, ke rata ge le tseba gore tše di ntlhagetšego di thušitše kudu go tšweletša Ebangedi, 13
baleti ba mošate le bohle moo ba be ba tseba gore nna ke ka mo kgolegong ka lebaka la Kriste. 14Gomme go golegwa ga ka go dirile gore badumedi ba bantši ba tshephe Morena, ba be le sebete go feta pele go bega molaetša wa Modimo1:14 “molaetša wa Modimo” Dingwalwakaseatla tše dingwe di re “molaetša”. ka mafolofolo.
15Ba bangwe ba bega molaetša wa Kriste ka tseba le kgang, mola ba bangwe bona ba o bega ka maikemišetšo a mabotse. 16Bona seo ba se dirišwa ke lerato, ka ge ba tseba gore wa ka modiro ke go emela Ebangedi. 17Ge e le bao ba tseba le kgang bona ba bega molaetša wa Kriste ka bojato, e sego ka maikemišetšo a mabotse, e le ge ba gopola gore ba ka nkokeletša mathata ge ke le ka mo kgolegong.
18Fela ba tla ntirang? Segolo ke ge molaetša wa Kriste o begwa ka mekgwa yohle – ana ke ka maaka, ana ke ka therešo – seo se a nthabiša, gomme ke tla no dula ke thabile, 19ka gobane ke a tseba gore ka dithapelo tša lena le ka go thušwa ke Moya wa Jesu Kriste ke tla ba ka lokollwa. 20Se ke se dumago kudu gape ke se holofelago ke gore ke se ke ka dira selo se se kago nteša dihlong, eupša gonabjale le ka mehla ke be le mafolofolo a gore Kriste a tumišwe ka tšohle tše ke di dirago – ana ke a phela, ana ke a hwa. 21Gape mo go nna go phela ke go direla Kriste, go hwa ke go boelwa. 22Fela ge eba nka tšwela pele le go phela nka dira mošomo wo bohlokwa. Gore na nka kgetha eng, ga ke tsebe. 23Ke tšeatšewa ke dilo tše pedi tše. Ke duma go tloga mo lefaseng ke yo dula le Kriste. Etse seo ke sona se sekaone kudu; 24fela go tšwela pele le go phela ga ka mo lefaseng go tloga go nyakega ka lebaka la lena. 25Ka ge ke na le nnete ya taba ye, ke a tseba gore ke tla no dula ke phela. Ke tla dula le lena bohle gore ke le thuše go tšwela pele tumelong mme le thabe go yona, 26gore mohla ke na le lena gape le kgone go ikgodiša kudu ka go ba ba Kriste Jesu ka lebaka la se a le diretšego sona.
27Tabakgolo ke gore le phele go ya ka mo go nyakago Ebangedi ya Kriste, gore le ge nka kgona go tlo le bona le ge nka se kgone, ke kwe gore le eme le tiile le le ba pelo e tee, gomme le tšea kgopu le hlabanela tumelo ya Ebangedi. 28Le gannyane le se boife baganetši ba lena; gomme seo e tla ba sešupo sa gore ba tla lahlwa gwa phološwa lena. Sešupo se se tšwa go Modimo. 29Gobane lena le filwe sebaka sa go direla Kriste, e sego fela ka go dumela go yena, eupša le ka go tlaišwa ka lebaka la gagwe. 30
Nna le lena re lwa ntwa e tee. Ke yona yela le bonego ke e elwa, gape ye le kwago ke sa e lwa le gonabjale.
21Ge eba le hweditše kgothatšo mo go Kriste goba khomotšo ye e tšwago leratong, goba le ikwa le le selo se tee le Moya wo Mokgethwa, goba le ratana le bile le kwelana bohloko, 2gona ke le kgopela gore le nthabiše gagolo ka go ba le menagano ya go swana, le lerato la go swana, le maikemišetšo a go swana, le pelo ya go swana. 3Motho a se dire selo ka bojato goba ka go nyaka boikgantšho bja lefeela, eupša ka boikokobetšo a ipone a phalwa ke ba bangwe. 4A se šetše fela tša go ikhola, eupša a šetše tša go hola ba bangwe. 5Moya wo le swanetšego go ba le wona ke wo Kriste a bego a na le wona:
6Yena o be a na le tlhago ya Modimo,
fela a se bone go lebane gore a kgomarele go lekana ga gagwe le Modimo.
7A upša a ikamoga tšohle,
a ipha sebopego sa lekgoba.
A swana le batho, a iponagatša ka sebopego sa motho.
8A ikokobetša,
a theeletša Modimo go iša lehung,
lehung la sefapano.
9Ka lebaka leo, Modimo o mo phagamišitše kudu;
a mo thea leina le le phalago ohle,
10
gore bohle ba legodimong le ba lefaseng le ba ka fase ga lefase2:10 “ka fase ga lefase” Go be go kgolwa gore bahu ba tšwela pele le go phela lefaseng la leswiswi ka fase ga mobu.
ba khunamele Jesu,
11batho bohle ba bege phatlalatša gore Jesu ke Morena,
ya ba ge ba reta Modimo Tatagwe.
12Barategi, ka ge le be le ntheeletša ka mehla mola ke sa na le lena, gonabjale ge ke le kgole le lena, le swanetše go ntheeletša le go feta. Dulang le katanela phološo ya lena ka tlhompho le poifo, 13gobane go rata go phetha thato ya Modimo ga lena, le go kgona go e phetha le go dirišwa ke yena.
14Le dire tšohle le sa ngongorege, le se na manganga, 15
gore le hloke bosodi mme le be ba ba hlwekilego, le be bana ba Modimo ba ba se nago molato, ba ba phelago gare ga bakgopo le baarogi, ba ba tagago mo gare ga bona bjalo ka dinaledi leratadimeng, 16le ba fe molaetša wa bophelo. Ge le ka dira bjalo ke tla ba le lebaka la go ikgantšha ka lena ka letšatši le Kriste a tla bego a etla ka lona, gobane go tla bontšhega gore maitekelo le maitapišo ohle a ka ga se a wela fase.
17Ke ra le ge nkabe nka dirwa sehlabelo ka lebaka la tumelo ya lena ye ka boyona e lego sehlabelo se se neelwago Modimo, ke be nka thaba ka ipshina le lena ka moka. 18Ka lona lebaka leo le lena thabang le ipshine le nna.
19Ge Morena Jesu a ratile ke holofela gore kgauswinyana ke tla roma Timotheose moo go lena gore le nna ke tle ke we pelo ge ke ekwa tša lena. 20Gape ka ntle le yena ga ke na yo mongwe yo a kago le hlokomela gabotse bjalo ka yena, yo maikutlo a gagwe a swanago le a ka. 21Ba bangwe batho ba inyakela tša bona, ga ba nyake tša Kriste Jesu. 22Ge e le yena, go botega ga gagwe le a go tseba, ka mo a šomilego le nna go bega Ebangedi ka gona bjalo ka ngwana ge a dira le tatagwe. 23Ke yena yo ke holofelago gore ke tla mo roma ka pelapela ge ke seno bona gore ditaba di ntshepelela bjang. 24Ge Morena a ratile ke tshepha gore le nna mong nka se tšee nako ke se ka tla go lena.
25Ke bone e le tshwanelo gore ke le romele ngwanaborena, Ephafroditose, yo e lego modirikanna le mokatanikanna, yo ebilego e le motseta wa lena wa go tlo nthuša ka tše ke di hlokago. 26O le hlolosetše bohle, gomme o hlobaetšwa ke ge le kwele gore o be a fokola. 27Ke nnete o be a lwala, a ba a ba makgatheng. Fela Modimo o mo gaugetše, e sego yena fela, eupša le nna, gore manyami a se ke a ntlela a šalane morago. 28Ke ka lebaka leo ke fišegago kudu go mo roma, gore ge le mmona gape le thabe mme nna ke se sa hlobaela. 29Ka fao le mo amogele ka diatla tše pedi ka ge e le modumedikalena. Ba babjalo ka yena le ba hlomphe, 30gobane o ile a ipea kotsing ya lehu gomme o nyakile go hwa ka lebaka la modiro wo a bego a o direla Kriste, e le ge a nthuša ka tše lena le bego le sa kgone go nthuša ka tšona.
31Bjale ge, banabešo, thabang le le ba Morena. Gape go boeletša tše ke šetšego ke le ngwaletše tšona ga go ntene, kganthe lena go a le tiiša. 2Le phafogele dimpša tšeo, ke ra badiratšekgopo bao, bona baripšasetho bao. 3Gape ba lebollo la mmannete ke rena, gobane rena re khunamela Modimo ka Moya wa gagwe, gomme re ikgantšha ka Kriste Jesu. Ga re bote tša nama. 4Go bota tša mohuta woo ga se gore go a mpalela. Ge eba go na le yo a gopolago gore a ka bota tša nama, nna ke a mo phala. 5
Nna ke boloditšwe ke sa na le matšatši a seswai. Ke nna Moisraele ka matswalo, wa kgoro ya Benjamene; ke Moheberu wa Baheberu, ge go iwa ka go phetha melao ya Moshe, ke be ke le Mofarisei; 6
ke be ke fišegela go direla Modimo mo ke bego ke bile ke hlomara kereke. Ge eba go loka ke go phetha melao ya Moshe, gona nna ke be ke sa solege. 7Fela tšeo ka moka tše ke bego nka re ke poelo, ka lebaka la Kriste ke bona e le tobo. 8Ga se tšeo fela; eupša le dilo ka moka ke bona e le tobo ge ke di bapetša le se se nago le mohola kudu, e lego go tseba Kriste Jesu, Morena wa ka. Ka lebaka la gagwe ke lobile dilo tšohle gomme ke bona tšohle e le tšhila fela, e le ge ke gabile gore Kriste e be wa ka, 9ke be selo se tee le yena ke se na boloki bjo e lego bja ka, bjo bo hwetšwago ka go phetha melao ya Moshe, fela ke na le boloki bjo bo hwetšwago ka go dumela go Kriste, boloki bja go tšwa go Modimo bja tla ka tumelo. 10Se ke se nyakago ke go tseba Kriste le go kwa maatla a tsogo ya gagwe bahung, le go ba selo se tee naye mahlokong a gagwe, ka ba wa go swana naye lehung la gagwe, 11ke holofetše gore le nna ke tla tsošwa bahung ka phela.
12Ga se gore ke re ke šetše ke atlegile goba gona go ba yo a phethegilego. Se ke se dirago ke go leka go thopa sefoka, ka gobane le nna Kriste o šetše a nthopile. 13Banabešo, ga se gore ke ipona nke ke šetše ke se thopile. Aowa; se ke se dirago ke gore tša ka morago ga ka ke a di lebala, ka obelela tša ka pele ga ka. 14Ke šianela go ba thwadi gore ke yo thopa sefoka, e lego go biletšwa ke Modimo bophelong bja legodimong ka Kriste Jesu.
15Rena ka moka ba re budulego go tša semoya a re naganeng ka mokgwa woo. Fela ge eba le nagana ka mokgwa wo mongwe, Modimo o tla le utollela se e lego sona. 16Fela se segolo a re gateleng pele ka moo re dutšego re sepela ka gona.
17
Banabešo, nkekišeng bjalo ka badumedi ba bangwe. Le phele ka mo re le bontšhitšego go phela ka gona. Le tšee malebeši go bao ba phelago ba latela mohlala wa rena. 18Gobane ba bantši ba phela e le manaba a sefapano sa Kriste. Taba ye ke šetše ke ile ka le botša yona gantši, mme bjale ke boeletša ke le botša yona ke lla. 19Pheletšo ya bona ke tahlego, modingwana wa bona ke mpa; ba kgantšha tše di bego di swanetše go ba leša dihlong, ba nagana fela ka tša lefaseng. 20Ge e le rena, ga gaborena ke legodimong, gomme re letetše Mophološi wa rena, Morena Jesu Kriste, gore o tla tla a etšwa gona. 21O tla fetoša mebele ya rena ye e sego ya selo a e fa sebopego sa go swana le sa wa gagwe wo o tagago; ke se a tlago se dira ka maatla ao a kgonago go laola tšohle ka ona. | Sepedi |
Episode 2875
#Mahlakung- Jo nna wee! Masedi Lethebe o befetšwe o botša Saki gore batswadi ba gagwe ga ba nyake a hlakana le Zakes Shabangu mola yena a nyaka go ya go yena. Naa Masedi a latele maikutlo a pelo ya gagwe goba a theeletše batswadi ba gagwe ka gore le Saki ga a thabele gore a ya go hlakana le Zakes? | Sepedi |
Leina La mahlale: Brassica Oleracea var. Botrytis
Leina la la go tlwaelega: Cauliflower
Tlhalošo ya Sebjalo
Kholifolawa ke karolo ya lapa la tee le broccoli, matlakala a Brussel, khabetšhe le kale. Go thwe tlholego ya Kholifolawa ke South West Asia goba Turkey. E theogile go tšwa go khabetšhe ya naga le ka morago ga go ba le difetogo tše ntši, e ile ya tšweletša bjalo ka morogo woo re go tsebago lehono go feta mengwaga ye 2000 ye mmalwa ye e fetilego.
Matlakala a na le mmala wo motala wo o fifetšego le sebopego sa go swana le dikgopo, mathoko a go swana le meno a lego kgauswi le hlogo ya sebopego sa kgwele yah logo ya letšoba le le šweu leo le dirago karolo ya sebjalo se se lewago. Hlogo e lewago ya matšoba a sa apewago e bitšwa “curd”.
Šomišo
Sebjalo ke mothopo wo mobotse wa Potasiamo le vitamine ya B le C. E dirišwa bjalo ka mothopo yo itekanetšego wa dikhapohaetrete le digwaši. Bobedi bja matlakala le matšobana di a lewa le ge e le gore karolo ye e lewago ke hlogo ya matšobana goba curd. Curd e a segwa gomme matšobana a fufutšwa goba a ka bedišwa nako ye kopana. Matšobana a ka lewa gape a le tala bjalo ka salate. Di šomišwa gape go dira sopho.
Dinyakwa tša Mmu le go Apea
Go kaone go bjala kholifolawa mo mmung wa sehlaba yo humilego ka mateng a manyoro le yo gamollegago gabotse. pH ya mmu e swanetše go ba magareng ga 6.5 le 7. Lokiša mmu pele ga pšalo go fa didirišwa tša manyoro nako ya go dula gabotse. Thoma ka go tšea dišupommu.
Ge go na le mafulo a nyakegago go swana le kalaka a pH goba tlaleletšo ya didirišwa tša manyoro go swana le monontšha, gomme o ka di phatlalatša go ya le dieletšo tša dišupo tša mobu. Se se dirwa dibeke tše nne pele ga pšalo. Ge e le gore dibjalo tše di šireletšago mmu di swanetše go bjalwa pele ga go sebjalo sa kholifolawa, se se swanetše go dirwa dibeke tše 12 pele ga pšalo ya kholifolawa go fa dibjalo tše di šireletšago mmu nako ya go hloma.
Mo dibekeng tše ka bago tše nne go tšwa go pšalo, dibjalo tše di šireletšago mmu tše tala di a segwa goba di a fokotšwa. Se se lengwa ka godimo gam mu wa 500 mm le manyora, mmutele, kalaka le superphosphate, ge go nyakega. Latela ka morago ga beke ka diski ya go lema yeo e tlago beakanyago maemo a fase le go ripaganya le go hlakanya marathana a dibjalo godimo gam mu wa 20 cm.
Ka beke ya mafelelo pele ga pšalo, sepela mo lefelong la pšalo ka diski ya go lema la mafelelo. Se se akaretša gašo ya menontšha wa pele ga pšalo, ka nako e tee le go bolaya mengwang efe goba efe yeo e thomile go gola le go lekantšha lefelo la go bjala pele ga pšalo.
Boso
Kholifolawa e na le dithemperetšha tša go gola tša go fapana go tšwa go 15°C go ya go 24°C gomme e ka bjalwa mo mafelong a a fodilego. Le ge go le bjalo ga e dire gabotse gare ga dithemperetšha tša go tonya kudu tša fase ga 5°C goba mafelo a go fiša kudu a fetago 30°C lebaka le letelele. Nakong ya dithemperetšha tša go swana le tše, tlhabollo ya curd e a fokotšega.
Dikhalthiba
Go na le mafahla a mantši a mafsa ao a tšweleditšego go lwantšha le go fa sebaka sa boso bja tšweletšo. Go kaone go hwetša keletšo ya maleba go tšwa go kgwebo ya peu ya gago ya selegae goba balemiši ba tla kgona go go eletša ka maemo a lefelo la tšweletšo ya gago.
Mehuta ye mengwe ya go akanywa: Arano, Huntsmen, Juneau, Sabadel, Synergy, TSX C22, TSX C40 le White Gold.
Translated by Lebogang Sewela | Sepedi |
Basadi ba mothofatša le go bontšha mekgwa ye e sa fetogego ya BaNtwana. Mekgwa ya bona ya go apara, dilo tše di tšweletšwago le diphetetšo tšeo ba di dirago di tšwetša pele mošomo wa bona bjalo ka bagodiši ba setšo le go babalela ikonomi ya magaeng ka gare ga phetogo ya go ba motsesetoropo le ka go se be gona ga banna ba bona, bontšhi bja bao ba tsentšhwa ka gare ga tshepedišo ya bašomi ba bafaladi.
Ka tlhahlobo ya kgauswi ya mebala ye e utolla ya sehlopha sa go se gatišwe, boitsebišo bja bona bjalo ka sehlopha se se arogilego sa setšo e golaganego ka go se rarollwe go bobedi historing ya kgale le ya bjale ya Aforika Borwa.
Le ge e le gore Thetho e aparwa ke bobedi basadi ba BaNtwana le Bapedi e a swana, e fapana go ya ka mokgabišo. Go fapana le makgopaboya a Sepedi, ao a ngwadilwego ka thipa le dipaterone tše putlago, bokagodimo bja ditheto tša BaNtwana ka tlwaelo di boreledi ka ntle le go ba gona ga diaparo tša go kgabišwa.
Di tšweleditšwe go tšwa letlalong la podi goba ka dinako tše dingwe letlalo la poo, ditheto tša ka pele le tša ka morago di šupa kgato ye bohlokwa ya bophelo bja mosadi wa MoNtwana: maemo a gagwe a lenyalo le mafelelong go amogelwa ga gagwe bjalo ka mosadi yo mogolo setšhabeng.
Bopele bja theto bo kgabišitšwe ka go aroganywa; bokgabišo bja bona bjo bo tlwaelegilego ke bjo bo hlagelelago gantšhi ke mosela wa sehlora: seaparo sa go swana le rosete dinkgokolo tša go ba le ntlha ya bokagare ye e tee ya gantšhi di kgabišitšwe ka dipheta tše tšhweu ka ntle, tša go ntsho goba mo botala-lerata ka dinkgokolong tša ka gare, bogare bjo bokhubedu le botšweu. Go bonala gore sehlora se na le bohlokwa kutu go BaNtwana bjalo ka ge se hlagelela bontšhing bja diaparo tša bona tša setšo, e bile se a aparwa godimo ga hlogo.
Ntepa ya ka morago (ntepa) e aparwago ke basadi ba BaNtwana e bopilwe ka V ye e hlanoletšwego ye e bopilwego ka sekgoba sa kgutlotharo gomme le dikaneditšwe ke mapanta a mabedi a letlalo (lekobe). Ka Sepeding, popego ye e hlatholwago bjalo ka ye e emetšego setho sa basadi sa pelego eupša baithuti ba BaNtwana ba dumela gore e emela maoto a ka morago a pudi.
Bobedi bo šišinya kemedi ya monono wa basadi. Go gatelela tema ye bohlokwa bjalo ka mošomo wa basadi ba BaNtwana bjalo ka babelegi ba bana e hwetša e le popego ye e bonagalago kudu ka gimwane goba popenyane - popi ya setšo ya monono ye e bopilwego go tšwa go kgopha ye e logilwego, ulu le dipheta. Bokgoni bja go tšweletša dipopi tše bo fitisetšwa go tšwa go mmagwe go ya go morwedi.
Basetsana ba ba nnyane ba itira e ke dipopi ke bana ba masogana a bona, bao ba laletšwago go kgathatema ka phadišano ya go bina, poelo yeo e tla šupago moetapele wa sehlopha sa pele ga go tsena mahlalagading. Bašimane ba baswa ka tlwaelo ba kopana ka legaeng la o mongwe wa basetsana, bao ba beago gimwane ye nngwe le ye nngwe mo moleng. 'Bopapa’ le ‘bomma’ go tšwa meleng ya mebedi ka thokong nngwe le nngwe ya mepopi le go bina le balekane ba bona. Mofenyi, bjalo ka ge go ahlolwa ke motswadi, o amogela letlalo la pudi bjalo ka sefoka.
Gantšhi bašimane ba bangwe ka kgato ye e latelago ba raloka phadišano ya go lwantšhana go tiišetša moetapele wa nnete magareng ga bona. Go ya ka mmala beaded waistbands seripagare sa ka fasana gimwane Ka tlwaelo di beakanywa ka mmala wa setšo wa go swana le: Ba babedi ba ka mothalo (band), mme ya latelwa ke ye nngwe ye, o tee wa, o tee wo mopinki mme ka nako ye nngwe le ye nngwe ba bašweu ba tšwelelago mo fase.
Se se ka mebala ya approximates gore aparwa ke thomile le go nyala basadi le bona ntwana waists. Bošweu, bohwibidu le botalalerata goba ba di mebala ntwana ka lebaka la magareng ga mekgatlo ya bona le soil-types (go swana le ochre ya khubedu), tšeo di dumela gore go na le maatla a makatša, go alafa.
Le ge e le gore ga ba na le monono dolls itšego tša thobalano, bong e etetšago pele ga tše dingwe gimwane e ka laolwa ke dibopego tša bona le go godiša dinamane frontal aprons. Tona gimwane Na go na le rectangular loincloths mola basadi dolls ka hlaolwa ke v-shaped aprons yeo ya pele ntepana (morago aprons) aparwa ke uninitiated ntwana basetsana.
Go swana le tša setšo di ka go feta ga ka gimwane dolls, go fapana go ya ka profusion dikgabišo; e tšweleditšwego malobanyana dolls. Se ke ka baka la go ntšifala taba ya gore gimwane
Translated by Lawrence Ndou | Sepedi |
2 o Diphetogo go Therasete ya Mašeleng a Dikholego tša Kganya le melawana go Therasete ya Mašeleng a Dikholego tša Kganya di tla fetola fela tsela yeo maloko a baholegi a bago le phihlelelo go dikholego tšeo di inšorilwego. Se se tla direga ka go bea dikholego tšeo di beilwego tšeo gabjale ba ipshinago ka tšona legatong ka go šomiša Therasete ya Mašeleng a Dikholego tša Kganya ka – § tokelo yeo e beilwego kgahlanong le Therasete ya Mašeleng a Dikholego tša Kganya gore go lefelwe dikompetšo; le § tokelo kgahlanong le Sanlam go ya le ka kontraka ka inšorentshe ya Pukwana ya Kganya goba kontraka ya inšorentshe ya Thari ya Baruti Pukwana ya Kganya go dikholego tšeo di inšorilwego. o Bjalo ka leloko la moholegi, o ka tshepa gore Therasere ya Mašeleng a Dikholego tša Kganya di tla lefela didikompetšo go Sanlam ge fela wena o lefela ditefelo tša gago tša boleloko tša kgwedi le kgwedi go Therasete ya Mašeleng a Dikholego tša Kganya. O kgopelwa go hlokomela gore: Ge eba ga o lefele ditefelo tša gago tša boleloko go Therasete ya Mašeleng a Dikholego tša Kganya, Therasete ya Mašeleng a Dikholego tša Kganya e ka se lefele dikompetšo go ya ka mabaka a kontraka ya gago ya Pukwana ya Kganya go Sanlam, gomme o ka lahlegelwa ke dikholego tša gago tše bohlokwa tša intšorentshe . o Ka go amogela kontraka ya inšorentshe ya Pukwana ya Kganya goba kontraka ya inšorentshe ya Thari ya Baruti Pukwana ya Kganya, ge eba o na le kleime ya kholego efe goba efe yeo e inšorilwego, o swanetše go kleima kgahlanong le Sanlam. Le ge go le bjalo kleime ya gago e tla ba ya nnete fela ge eba o fihlelela mabaka le dipeelano tša kontraka ya inšorentshe ya Pukwana ya Kganya goba kontraka ya inšorentshe ya Thari ya Baruti Pukwana ya Kganya. Se se hloka gore,wena o swanetše go lefela ditefelo tša gago tša boleloko tša kgwedi le kgwedi go Therasete ya Mašeleng a Dikholego tša Kganya, magareng ga dilo tše dingwe. o Balaodi ba Inšorentshe ya Kganya (RF) Proprietary Limited ba tla tšwela pele go sepediša dikholego tšeo di inšorilwego. Se se hlalosa gore go ka se sa ba le phapano go tsela yeo dikleime tša dikholego tšeo di inšorilwego di sepetšwago ka gona. • Diphetogo go boleloko bja gago go ya ka dikholego tšeo di sego tša inšoriwa di ka tsela yeo e latelago: o Therasete ya Mašeleng a Dikholego tša Kganya go tšwa go ditefelo tša gago tša boleloko tša kgwedi le kgwedi, e tla neela ZCC legatong la gago bjalo ka leloko la moholegi. o Therasete ya Mašeleng a Dikholego tša Kganya e tla tšwela pele ka go aba le/ goba go rekišetšana phihlelelo go dikholego tšeo di sego tša inšoriwa, e ka ba dikholego tša Leeto la Moria, tša thušo ya ge o šaretšwe o le ka thoko ga tsela, tša tshepedišo ya tša poloko le dikholego tša tekolo ya maphelo ye botse (mo mabakeng a maloko a komiti ya kereke ao e lego maloko a baholegi) ka tsela ya go swana thwii . Aa e ka ba ke swanetše go tšwela pele ka go lefela ditefelo tša boleloko bja ka? Aa e ka ba ditefelo tša ka tša boleloko di tla fetoga? • Bjalo ka leloko la Therasete ya Mašeleng a Dikholego tša Kganya, o swanetše go tšwela pele ka go lefela ditefelo tša gago tša boleloko tša kgwedi le kgwedi makaleng a go fapafapana a Kereke. Ka ge e be e dutše e le setlwaedi sa go ngwala letšatšikgwedi, rasiti e tla abelwa wena nako ye o lefela ditefelo tša gago tša boleloko tša kgwedi le kgwedi. • Diomiti tša kereke di tla tsentšha ditšhelete tša ditefelo tša boleloko ka gare ga akhaonte ya panka ka leina la Therasete ya Mašeleng a Dikholego tša Kganya. • Ka go lefela ditefelo tša gago tša boleloko tša kgwedi le kgwedi, o netefatša boleloko bja gago go Therasete ya Mašeleng a Dikholego tša Kganya bjalo ka moholegi. | Sepedi |
Description
This is a lay summary of the article published under the DOI: 10.1101/2020.06.04.20122606
Northern Sotho translation of DOI: 10.1101/2020.06.04.20122606
Lefase gabjale le lebane le mauba a mabedi a šoro kudu ao a tšwelago pele.
Tše ke mauba a maswaotwetši a maswa a go amana le mohemo o šoro wa go se alafege wa coronavirus 2/bolwetši bja coronavirus bja 2019 (SARS-CoV-2/COVID-19) le baerase ya peleng ya go fokodiša mašole a mmele go šoma/leswaotwetši la go palediša mašole a mmele go šoma (HIV/AIDS).
Dingwalo mabapi le magahlano a masetlapelo a a lefase di oketšega ka lebelo.
Go tšwile lesolo leo le beakantšwego la go nyakana le dingwalo tše di amanago le COVID-19 le phetetšano ya HIV.
Morago ga dikgwedi tše hlano, go tloga mola leuba la COVID-19 le thomago, go bile le dinyakišišo tše e ka bago tše masometharohlano tše di begilwego go tšwa dinageng tše lesometharo.
Tšona di be di fapana go tloga ka dipego tša malwetši le ditatelano tša dinyakišišo tša sehlopha.
Go lebeletšwe dinyakišišo tše di ka katološetšwa go bakgathatema ka kakaretšo, batho bao ba fetetšanego bao ba nago le kelo ye e fokotšegilego ya morwalo wa HIV ga se ba ba le bolwetši bja COVID-19 bjo bo sa lekanyetšwego le lehu.
Ka balwetši bao e ka bago ba bane, bao ba phekotšwego moragorago gwa hwetšwa ba na le HIV bao ba phologile go COVID-19.
Bohlatse bja bjale bo šišinya gore balwetši bao ba fetetšanago ba swanetše go swarwa go swana le setšhaba ka moka.
Tshedimošo ye e lego gona ya bohlatse bja makgonthe bjo bo beakantšwego bja go ba gona ga SARS-CoV-2 ya motheo le dinyakišišo tša phetetšano tša HIV e fana ka motheo go banyakišiši, bahlami ba dipholisi, dingaka le ba bangwe go utolla tshedimošo ka potlako le go ba le kwešišo ya maleba.
Dinyakišišo tše ntši tše di dirilwego lefaseng di laetša gore batho bao ba nago le HIV/AIDS bao ba nwago dihlare ga ba itemogele maswao goba ditlamorago tše di mpefetšego tša COVID-19.
Banyakišiši bao ba lekodišitšego dinyakišišo tša saense tše di hwetšagalago gabjale mabapi le hlogonyakišišo ye ba bolela gore bohlatse bo laetša gore balwetši ba HIV ba ka hwetša kalafo ya COVID-19 go swana le molwetši yo mongwe le yo mongwe.
Ka lebaka la gore batho bao ba nago le HIV ba na le mašole a mmele ao a fokolago, banyakišiši ba be ba tshwenyegile gore ba ka hlaselwa ke malwetši a šoro kudu le lehu nakong ya leuba la COVID-19.
Ka go lebelela dinyakišišo tšeo di dirilwego ke batho mabapi le ka moo balwetši ba HIV/AIDS ba ikarabelago go phetetšo ya COVID-19 le dikalafo, banyakišiši ba be ba na le tshepho ya go fihlelela sephetho go thuša banyakišiši ba bangwe, mebušo le dingaka go tšea sephetho mabapi le ka moo ba ka alafago balwetši ba HIV/AIDS bao ba fetetšwego le ke COVID-19.
Ba lekodišišitše dingwalwa tša dinyakišišo tše di nago le mantšu a bohlokwa a bjalo ka “HIV”, “AIDS”, “Coronavirus” le “COVID-19”, tše di phatlaladitšwego magareng ga Janaware le June, 2020.
Banyakišiši ba be ba nyakana le dipego tše di bolelago ka batho bao ba nago le phetetšo ya HIV, goba batho bao ba nago le AIDS, bao ba bego ba šomiša dihlare tša anthiretherobaerale gomme diteko tša bona di laeditše gore ba na le bolwetši bja COVID-19.
Go tšwa go masolo a bona a go nyaka tshedimošo, banyakišiši ba hweditše dingwalwa tše 35 go tšwa dinageng tše 13, tše di bilego le bolwetši bja mathomo bja COVID-19 le go fetelwa gape ke HIV tše di begilwego go la China.
Ba hweditše gore HIV/AIDS ga e laetše e gakatša bolwetši bja COVID-19, le gore bontši bja balwetši bao ba sa tšwago go phekolwa ka HIV ba kgonne go fola bolwetšing bja COVID-19.
Banyakišiši ba utollotše gape gore balwetši ba bile le maswao ao a tlwaelegilego a COVID-19 a bjalo ka go gohlola, phišo ya mmele, go felelwa ke moya wa go hema, go lapa kudu, go se kwe monkgo le tatso, le letšhollo.
Ke molwetši o tee fela yo a bilego le bolwetši bja go wa.
Ka kakaretšo, balwetši ba HIV/AIDS ba laetša ba ikarabela go COVID-19 go swana le molwetši yo mongwe le yo mongwe.
Le ge go le bjalo, kotsi ya COVID-19 e oketšegile fela ge balwetši ba bile le malwetši a mangwe a bjalo ka haephathenšene, twetšiswikiri, mmele o montši le bolwetši bja dipshio.
Banyakišiši ba bega le gore sehlare sa HIV/AIDS, e lego darunavir, ga se thibele phetetšo ya Coronavirus.
Diphatišišo tša bona di utollotše le gore balwetši ba ba phelago ka malwetši a mantši bao ba dirilwego dipšalollo tša pshio goba sebete le bona ba fodile bolwetšing bja COVID-19.
Banyakišiši ba lemoša gore dikutollo tša bona di ka ba di tšea lehlakore ka gore ba hweditše fela dinyakišišo tše di ngwadilwego ka Seisimane.
Ba šišinya gore go dirwe dinyakišišo tše dingwe mabapi le ka moo COVID-19 e amanago le malwetši a mangwe a go swana le bolwetši bja mafahla, le nyumonia, le ka moo go phela ka malwetši a mantši go ka amago go phelega gabotse monaganong ga balwetši.
Tekodišišo ye e hlophilwe ke banyakišiši go tšwa Afrika Borwa, moo HIV/AIDS e phelago e le morwalo o boima go maphelo. | Sepedi |
Ke sentše kae?
Le nrthumutśe ke ituletše ka kgotso.
Ekaba nna ga se ka swanelwa ke go tla lefaseng?
O mpolaile ke sena molato.
Ge ke bolawa ke wena mme motswadi ke tla ratwa ke mang?
O ntlošitše lefaseng le letšatši ke sa le tsebe.
Wa ntima monyetla wa go go bitša mama.
O ntlošitše lefaseng le leina ke se nalo.
Moya wa ka o a foka ga o na boyo gobane le bešu ga ke ba tsebe.
O ntlošitše lefaseng o re ke ye kae? Gona ke re go fihla legodimong ke re ke nna mang wa ga mang? Gona ke tla wela kgorong tša ga mang?
Ge o mpolaya sello sa ka a sa go kgwatha pelo?
Ke lekile go o kweša bohloko ge o be o ntšha sešo goba nako
Fela ka gore tshepo ya ka be e le go wena wa kgona go mphenya.
Wa ntloša lefaseng ke sa le ka mpeng.
O phema ka la gore ga o seemong sa goba motswadi.
Ana ke nna phošo?
Ge ele boroko o robala bofe mola badiradibe ba sa bo pate?
O kgamathetše madi a gago diatleng
Ge ekaba ke nnete ke phošo, ngwana phoša dira ga a bolawe
Go baneng lesa berekiša dithibelapelegi?
Madimabe a tlo tia godimo ga hlogo ya gago boka noka ya phororo ye e phurullang hlogo.
Ngwana ke mpho ya Modimo le Badimo! | Sepedi |
“Bjang bjo botala bo omile, matšoba a ponne; eupša ge e le lentšu la Modimo wa rena le tla dula le le gona go iša mehleng ya neng le neng.”—JES. 40:8.
DIKOPELO: 116, 115
1, 2. (a) Bophelo bo be bo tla ba bjang ge nkabe re se na Beibele? (b) Ke neng moo Beibele e ka re holago kudu?
O NAGANA gore bophelo bja gago bo be bo tla ba bjang ge nkabe o se na Beibele? E be e tla ba mathata feela, ka gore o be o tla phela o se na tlhahlo e botse. O be o ka se tsoge o hweditše dikarabo tše di kwagalago tša dipotšišo tša mabapi le Modimo, bophelo le bokamoso. Le gona o be o ka se tsebe gore Modimo o be a dirišana bjang le batho mehleng ya bogologolo.
2 Re leboga gore bophelo bja rena ga bo ka tsela yeo. Jehofa o re neile Lentšu la gagwe e lego Beibele. E bile o kgonthišeditše gore molaetša woo wa gagwe o dule o le gona. Moapostola Petro o ile a tsopola Jesaya 40:8. Ke therešo gore temana ye ga e bolele ka go lebanya ka Beibele, lega go le bjalo, e bolela ka molaetša wo o lego ka Beibeleng. (Bala 1 Petro 1:24, 25.) Le gona Beibele e ka re hola kudu ge e ba re e bala ka leleme leo re le kwešišago. Bao ba ratago Lentšu la Modimo ke kgale ba tseba taba yeo. Mengwageng e makgolo e fetilego, batho bao ba botegago ba ile ba dula ba fetolela Lentšu la Modimo le go le phatlalatša, gaešita le ge go dira bjalo go be go se bonolo ka mehla. Morero wa bona o be o dumelelana le thato ya Modimo ya gore “mehuta yohle ya batho e phološwe gomme e fihle tsebong e nepagetšego ya therešo.”—1 Tim. 2:3, 4.
3. Re tlo ahlaahla’ng sehlogong se? (Bona seswantšho seo se lego mathomong a sehlogo.)
3 Sehlogong se, re tlo ahlaahla mehlala yeo e bontšhago gore Lentšu la Modimo le kgonne go dula le le gona gaešita le ge (1) maleme a be a dula a fetoga, (2) maemo a dipolotiki a be a gapeletša batho go bolela leleme le le swanago, goba leleme le tee, le (3) batho ba be ba ganetšwa go fetolela Beibele. Go ithuta ka se go tlo re hola bjang? Go tlo re thuša go hlompha Lentšu la Modimo. Le gona go tlo re thuša gore re rate Mongwadi wa Beibele kudu, yena yoo a re ngwaletšego yona gore re holege.—Mika 4:2; Baroma 15:4.
GO FETOGA GA LELEME
4. (a) Maleme a fetoga bjang ge nako e dutše e eya? (b) Ke’ng se se bontšhago gore Modimo wa rena ga a kgetholle maleme, gona seo se dira gore o ikwe bjang?
4 Ge nako e dutše e eya, maleme a a fetoga. Mantšu le dipolelwana tšeo re bego re tlwaetše go di diriša di feleletša di se sa kwagala. Mohlomongwe o tseba mehlala yeo e bontšhago gore leleme leo o le bolelago le fetogile. Go bjalo le ka Seheberu le Segerika, e lego maleme ao dikarolo tše dikgolo tša Beibele di bego di ngwadilwe ka ona. Seheberu sa mehleng yeno le Segerika di fapana kudu le Seheberu le Segerika tša mehleng ya ge Beibele e be e sa ngwalwa. Ka baka leo, motho le ge e le ofe yo a nyakago go kwešiša Lentšu la Modimo o swanetše go bala diphetolelo tša lona—gaešita le bao ba tsebago Seheberu le Segerika sa mehleng yeno. Ba bangwe ba nagana gore ba swanetše go ithuta Seheberu le Segerika tša bogologolo gore ba kgone go bala Beibele ka maleme ao e ngwadilwego ka ona mathomong. Eupša seo se ka no se ba thuše ka selo. * Re leboga gore ga bjale Beibele goba dikarolo tša yona, e fetoletšwe ka maleme a e ka bago a 3 000. Go molaleng gore Jehofa o nyaka gore batho ba “ditšhaba tšohle, meloko yohle [le] maleme ohle” ba holwe ke Lentšu la gagwe. (Bala Kutollo 14:6.) Na se ga se dire gore o ikwe o rata kudu Modimo wa rena yo lerato le yo a se nago kgethollo?—Dit. 10:34.
5. Ke ka baka la’ng batho ba ile ba rata Phetolelo ya King James?
5 Taba ya gore ge nako e dutše e eya maleme a a fetoga e šoma le malemeng ao Beibele e fetoletšwego go ona. Beibele yeo batho ba bego ba e kwešiša gabotse ge e be e sa tšwa go fetolelwa, e ka no se sa kwagala gabotse ge nako e dutše e eya. Nagana ka mohlala wa Beibele yeo e ilego ya fetolelwa lelemeng la Seisemane. Beibele yeo ke ya King James Version, yeo e fetoletšwego la mathomo ka 1611. Batho ba bantši ba ile ba e rata kudu, e bile e ile ya thuša gore batho ba rate Seisemane. * Eupša ka maswabi, Beibele ye ga se ya ka ya thuša batho go tseba leina la Modimo. E be e diriša leina “Jehofa” ditemaneng tše sego kae feela, gomme e diriša lentšu “MORENA” ka ditlhaka tše dikgolo ditemaneng tše dingwe tša Mangwalo a Seheberu, moo leina la Modimo le bego le tšwelela gona mengwalong ya mathomong. Dikgatišo tša yona tša ka morago le tšona di ile tša diriša lentšu “MORENA” ka ditlhaka tše dikgolo ditemaneng tše dingwe tša Mangwalo a Bakriste a Segerika. Ka baka leo, Phetolelo ya King James e thekga taba ya gore Leina la Modimo le swanetše go tšwelela ka mangwalong ao batho ba a bitšago Testamente e Mpsha.
6. Ke ka baka la’ng re leboga kudu Phetolelo ya Lefase le Lefsa?
6 Lega go le bjalo, mantšu a mantši ao a dirišitšwego ka Phetolelong ya King James le Dibeibeleng tša Sepedi ga a sa kwagala ka gore ke a kgale. Go bjalo le ka Dibeibele tša maleme a mangwe tšeo di fetoletšwego kgale kudu. Ka gona, na ga re leboge gore rena re na le Phetolelo ya Lefase le Lefsa ya Mangwalo a Makgethwa yeo e fetoletšwego ka leleme la mehleng yeno? Phetolelo ye e hwetšagala e feletše goba ka karolo ya yona ka maleme a ka godimo ga a 150, gomme seo se dira gore batho ba dinageng tše dintši ba be le yona. Ka ge phetolelo ye e fetoletšwe ka tsela e kwagalago le e bonolo, e dira gore molaetša wa Lentšu la Modimo o re kgome dipelo. (Ps. 119:97) Se se kgahlišago le go feta ke gore Phetolelo ya Lefase le Lefsa e bušeditše leina la Modimo ditemaneng tšeo le swanetšego go tšwelela go tšona ka Mangwalong.
LELEME LETEE LEO LE BOLELWAGO KE BATHO BA BANTŠI
7, 8. (a) Ke ka baka la’ng Bajuda ba bantši ba lekgolong la boraro la mengwaga B.C.E. ba be ba thatafalelwa ke go kwešiša Mangwalo a Seheberu? (b) Septuagint ya Segerika ke’ng?
7 Nakong e nngwe, maemo a dipolotiki a ile a gapeletša gore batho ba bolele leleme letee. Modimo o ile a dira’ng go kgonthišetša gore maemo ao ga a dire gore Lentšu la gagwe le se kwagale? Anke re boleleng ka mohlala wa bogologolo wo o tlago go re thuša go araba potšišo ye. Dipuku tša mathomo tše 39 tša Beibele di be di ngwadilwe ke Baisiraele, goba Bajuda. Ke bona ba pele bao ba bego ba “gafetšwe dipolelo tše kgethwa tša Modimo.” (Baroma 3:1, 2) Eupša lekgolong la boraro la mengwaga B.C.E., Bajuda ba bantši ba be ba thatafalelwa ke go kwešiša Seheberu. Ka baka la’ng? Ka baka la gore Mmuši wa Gerika e lego Alexander yo Mogolo o be a buša le dinageng tšeo a bego a di fentše. (Dan. 8:5-7, 20, 21) Ge Mmušo wa gagwe o dutše o gola, batho bao a bego a ba buša ba ile ba thoma go bolela Segerika, go akaretša le Bajuda bao ba bego ba dula dinageng tša kgole le Gerika. Ka gona ge Bajuda ba bantši ba be ba thoma go bolela Segerika, ba ile ba se sa kwešiša Mangwalo a Seheberu. Tharollo ya bothata bjo e bile efe?
8 Mo e ka bago magareng a lekgolo la boraro la mengwaga B.C.E., dipuku tša mathomo tše hlano tša Beibele, di ile tša fetolelwa go tšwa go Seheberu go ya go Segerika. Ke moka Mangwalo a mangwe ka moka a Seheberu a ile a fetšwa go fetolelwa Segerikeng lekgolong la bobedi la mengwaga B.C.E. Mangwalo ao ka moka ge a kopane a ile a bitšwa Septuagint ya Segerika. Septuagint ke phetolelo ya mathomothomo yeo e tsebjago ya Mangwalo ka moka a Seheberu.
9. (a) Septuagint le diphetolelo tše dingwe tša kgale tša Beibele di thušitše babadi ba Lentšu la Modimo bjang? (b) Wena o rata karolo efe ka Mangwalong a Seheberu?
9 Septuagint e ile ya thuša Bajuda ba bantši le batho ba bangwe gore ba kgone go bala seo se bego se bolelwa ka Mangwalong a Seheberu. Nagana kamoo ba ilego ba thaba ka gona ge ba be ba kgona go kwa goba go bala Lentšu la Modimo ka Segerika, e lego leleme leo re ka rego e be e šetše e le segagabo bona! Ge nako e dutše e eya, dikarolo tše dingwe tša Beibele di ile tša fetolelwa malemeng a mangwe ao a bego a bolelwa ke batho ba bantši, a go swana le Sesiria, Segoth le Selatine. Ka ge ga bjale batho ba be ba bala Mangwalo a Makgethwa ka maleme ao ba a kwešišago, ga go pelaelo gore ba bantši ba bona ba ile ba thoma go ba le dikarolo tše itšego ka Mangwalong tšeo ba bego ba di rata kudu, go swana le rena lehono. (Bala Psalme 119:162-165.) Ruri Lentšu la Modimo le kgonne go dula le le gona gaešita le ge batho ba ile ba gapeletšega go bolela leleme le tee!
BATHO BA GANETŠWA GO FETOLELA BEIBELE
10. Ke ka baka la’ng batho ba bantši mehleng ya John Wycliffe ba be ba se na Dibeibele?
10 Dinakong tše dingwe, batho bao ba nago le matla ba ile ba leka go thibela batho go ba le Beibele. Lega go le bjalo, batho ba dipelo tše dibotse ba ile ba lwantšha seo. Ka mohlala, nagana ka seithuti sa bodumedi e lego John Wycliffe, yoo a phetšego Engelane mengwageng e 600 e fetilego. O be a dumela gore motho yo mongwe le yo mongwe o swanetše go holwa ke Lentšu la Modimo. Eupša ge nako e dutše e eya, batho ba bantši kua Engelane ba ile ba se sa kgona go ba le Dibeibele. Ka baka la’ng? Ka gobane ba bantši ba be ba se na tšhelete ya go di reka, ka gore di be di ngwalollwa ka letsogo gomme go dira bjalo go tura kudu. Go oketša moo, batho ba bantši ba be ba sa kgone go bala le go ngwala. Gaešita le ge ba ka ba ba be ba balelwa Beibele kerekeng, go ka direga gore ba be ba sa kwešiše seo ba bego ba se balelwa. Ka baka la’ng? Ka gobane Beibele yeo e bego e amogelwa ke Kereke ya Engelane (e lego Vulgate) e be e ngwadilwe ka Selatine. Le gona, ka nako yeo Selatine se be se se sa bolelwa. Ba be ba tla thušwa bjang gore le bona ba hwetše matlotlo ao a lego ka Lentšung la Modimo?—Die. 2:1-5.
11. Beibele ya Wycliffe e bile le mafelelo afe?
11 Ka 1382, go ile gwa tšweletšwa phetolelo ya Seisemane yeo ka morago e ilego ya tsebja e le Beibele ya Wycliffe. Balatedi ba Wycliffe ba ile ba e rata kudu. Baebangedi ba ba basepedi, bao ba bego ba tsebja e le Malollards goba balatedi ba John Wycliffe, ba ile ba sepela motse le motsana nageng ka moka ya Engelane ba ruta batho ba maemo a tlasana Lentšu la Modimo le go ba nea lona. Gantši ba be ba balela batho bao ba bego ba kopana le bona ditemana tša Beibele ya Wycliffe gomme ba ba nea kopi ya yona yeo e ngwadilwego ka letsogo. Maiteko a bona a ile a thuša batho ba bantši gore ba thome go rata Lentšu la Modimo.
12. Baruti ba ile ba dira’ng ka Wycliffe le balatedi ba gagwe?
12 Baruti ba ile ba arabela bjang? Ba ile ba hloya Wycliffe, Beibele ya gagwe le balatedi ba gagwe. Baruti bao ba ile ba tlaiša balatedi ba Wycliffe. Ba ile ba tsoma dikopi tše dintši ka mokgwa wo ba ka kgonago tša Beibele ya Wycliffe gomme ba di fediša. Gaešita le ka morago ga ge Wycliffe a hwile, baruti ba ile ba tšwela pele ba mmitša gore ke mohlanogi. Ka ge go sa kgonege gore motho yo a hwilego a tlaišwe, baruti bao ba ile ba epolla marapo a Wycliffe, ba a fiša ka mollo gomme ba a lahlela nokeng ya Swift. Lega go le bjalo, Kereke ya Engelane ga se ya ka ya kgona go thibela batho bao ba bego ba nyaka go bala Lentšu la Modimo le go le kwešiša. Mengwaga e makgolo ka morago ga moo, batho ba bantši kua Engelane le dinageng tše dingwe ba ile ba thoma go fetolela Beibele le go dira gore e hwetšwe ke batho ka moka.
“YO A LE RUTAGO GORE LE HOLEGE”
13. Ke’ng seo se kgahlišago ka lentšu la Modimo, gona seo se re botša’ng ka dikholofetšo tša Jehofa?
13 Lehono, Bakriste ga se ba swanela go nagana gore phetolelo ya Septuagint, Beibele ya Wycliffe le King James Version, goba diphetolelo le ge e le dife tše dingwe tša Beibele di buduletšwe ke Modimo. Lega go le bjalo, ge re lebeledišiša histori ya diphetolelo tše le tše dingwe tše dintši, re hwetša bohlatse bja gore Lentšu la Modimo le kgonne go dula le le gona, go etša ge Modimo a boletše e sa le pele. Na se ga se tiiše tumelo ya gago ya gore dilo ka moka tšeo Jehofa a di boletšego e sa le pele le tšona di tlo phethagala?—Josh. 23:14.
14. Go naganišiša ka maemo ao Beibele e fetilego go ona, go re thuša bjang go rata Mongwadi wa yona kudu?
14 Taba ya gore Beibele e phologile dikotsi tše dintši ga e no tiiša tumelo ya rena gwa felela moo, eupša gape e dira gore re rate Jehofa kudu. * Anke o ipotšiše gore: ‘Ke ka baka la’ng Jehofa a ile a itshwenya ka go re nea Lentšu la gagwe? Gona ke ka baka la’ng a ile a kgonthišetša gore le phologa dikotsi ka moka tšeo re boletšego ka tšona?’ Lebaka ke gore o a re rata, e bile o nyaka go re ruta gore re holege. (Bala Jesaya 48:17, 18.) Ka ge Jehofa a re rata, le rena re swanetše go mo rata le go kwa melao ya gagwe.—1 Joh. 4:19; 5:3.
15. Re tlo araba dipotšišo dife sehlogong se se latelago?
15 Ka ge re tseba bohlokwa bja Lentšu la Modimo, re nyaka go ikhola ka lona ka botlalo. Ke’ng seo re ka se dirago gore re holege kudu ge re bala Beibele re nnoši? Ke’ng seo se ka re thušago go diriša Lentšu la Modimo gabotse ge re ruta batho tšhemong? Bao ba rutago ba le sethaleng ba ka bontšha bjang gore seo ba se rutago se thekgwa ke Mangwalo? Re tla araba dipotšišo tše sehlogong se se latelago.
^ par. 4 Bala sehlogo se se rego, “Na o Swanetše go Ithuta Seheberu le Segerika?” ka Morokaming wa November 1, 2009.
^ par. 5 Go sa dutše go na le dipolelwana tše dintši tša Seisemane tšeo di tšwago Phetolelong ya King James. Tše dingwe tša tšona ke tše: “a inamišetša sefahlego sa gagwe fase,” le “tšhollang dipelo tša lena.”—Num. 22:31; Ps. 62:8. | Sepedi |
Diholo tša rena tša Mmušo ga e no ba meago feela; ke mafelo a borapedi ao a neetšwego go Jehofa. Yo mongwe le yo mongwe wa rena a ka thuša bjang go hlokomela Holo ya Mmušo? Arabang dipotšišo tše di latelago ka morago ga gore le bogele bidio yeo e rego Go Hlokomela Mafelo a Rena a Borapedi.
Diholo tša Mmušo di dirišetšwa mešomo efe?
Ke ka baka la’ng re swanetše go dula re hlwekiša le go lokiša Diholo tša rena tša Mmušo?
Ke mang yo a swanetšego go kgonthišetša gore Holo ya Mmušo e a hlokomelwa?
Ke ka baka la’ng tšhireletšego e le bohlokwa, gona o bone mehlala efe ya tšhireletšego bidiong ye?
Re ka bontšha bjang gore re tumiša Jehofa ka meneelo yeo re e ntšhago? | Sepedi |
Moetapele yo mogolo wa IFP yo a bileo gona go etapele mogahlo wo go tloga o thomilwe kala lesome-senyane masome supa hlano(1975), o hlalositse gore council ya bosechaba ye kgethile Velenkosi Hlabisa, yo ga bjale a mmeyara wa Hlabisa ka provinsing ya KwaZulu-Natal gore abe gona go tsiya maropo a go etapele IFP.
Hlabisa ge Buthelezi ba kwelapele, ba rile leina la gagwe ke lona le tee la motho yo a nyakago go tsena dieteng tsa Buthelezi.
Le ge gole bjalo, Buthelezi ba rile seo ga se thibele batho bao ba nyakago go tsena dieteng tsa Buthelezi gore ba kwile ntle.
Gomme Buthelezi ba kwetsipele kala gore ba tla thusa mogahlo wo mo ba tla gonago gona ge ba lesa moshomo wa goba moetapele. | Sepedi |
O BELEGWE KA 1956
O KOLOBEDITŠWE KA 1991
PEGO YA BOPHELO BJA GAGWE Ka morago ga dikgwedi tše seswai feela a kolobeditšwe, o ile a tlogela ntlo ya gagwe le kgwebo yeo e bego e sepela gabotse e le gore a yo hlankela moo go nyakegago bagoeledi ba oketšegilego.
GE KE be ke sa tšwa go kolobetšwa, bagolo ba ile ba mpotšiša ge eba nka rata go hlankela Jehofa ka mo go oketšegilego. Ka di-4 tša May 1992, ke ile ka ya sebokeng seo se kgethegilego seo se bego se rulaganyeditšwe bao ba bego ba nyaka go ya tlhokagalong. Nna le ngwanabo rena yo mongwe re ile ra hudugela boemakepeng bja Batumi, tikologong ya Ajaria.
Ke be ke tšhogile ge ke be ke thoma go boledišana le batho ka Beibele kua Batumi. Ke ile ka ipotšiša gore, ‘Ke swanetše go thoma bjang go boledišana le batho?’ Ke ile ka makatšwa ke tsela yeo mosadi wa mathomo yo ke boledišanego le yena a ilego a arabela ka yona. O ile a botšiša a thabile gore: “Le be le le kae nako ye ka moka?” O be a tloga a fela pelo ya go tseba mo go oketšegilego ka Dihlatse moo a ilego a thoma go ithuta Beibele le rena letšatšing le latelago!
Pele ga ge re ka ya Batumi, re ile ra hwetša diaterese tša batho bao ba bego ba thabela go ithuta Beibele. Ka ge re be re sa tsebe motse woo gabotse, re be re botšiša batho setarateng gore ba re bontšhe tsela. Ka ge ditarata tša moo di be di sa tšwa go fetošwa maina, ba bantši ba be ba sa kgone go re thuša, eupša ba be ba kgahlegela molaetša wa rena. Go se go ye kae, re ile ra thoma go ithuta Beibele le dihlopha tša batho ba 10 go ya go ba 15.
Ka morago ga dikgwedi tše nne feela re le moo, batho ba fetago ba 40 ba be ba etla dibokeng ka mehla. Ka gona re ile re ipotšiša gore: ‘Batho ba ba tla hlokomelwa ke mang?’ Ka ge mašole a Georgia a be a elwa le sehlopha sa bao ba ikarolago kua Abkhazia, ditho ka moka tša phuthego yeo pele ke bego ke kopanela go yona di ile tša hudugela Batumi. Ka letšatši le tee feela, go ile gwa ba le phuthego e mpsha yeo e nago le babulamadibogo le bagolo bao ba nago le phihlelo! | Sepedi |
NOVEMBER 1, 2016
UNITED STATES
NEW YORK—Dihlatse tša Jehofa di feditše go aga ntlokgolo ya tšona e mpsha kua Warwick, New York, ka August 2016. Ge Dihlatse di be di dutše di aga moago wa tšona, di ile tša tsošološa Letamo la Blue Lake di thušwa ke khamphani ya SUEZ Water New York Inc.
Gateetee ka morago ga gore Dihlatse di reke lefelo leo ka 2009, di ile tša dira dithulaganyo tša go lokiša Letamo la Blue Lake leo le bego le senyegile kudu. Letamo leo (seswantšhong se se lego ka mo godimo) le kgauswi le ntlokgolo e mpsha ya Dihlatse gomme le dira gore meetse a ka letamong leo a se ke a fetela pele (le gona le tsebja e le Sterling Forest Lake). Pele letamo le le ka lokišwa, ba Lefapha la go Hlokomela Tikologo (Department of Environmental Conservation [DEC]) ba ile ba bolela gore le dutla meetse le gore o mongwe wa metšhene yeo e lego letamong leo ga o sa šoma. Ka ge dintlo tše 195 tša The Woodlands kua Tuxedo di le bokgole bja ka tlase ga dikhilomithara tše pedi le letamo leo la Blue Lake, ba lefapha la DEC ba ile ba phetha ka gore letamo leo le kotsi kudu go badudi ba moo.
Jeffrey Hutchinson, yoo ka nako yeo e bego e le molaodi wa Phaka ya Sterling Forest State o hlalositše gore: “Go be go le molaleng gore letamo le le be le dutla, gomme ge le be le ka phatloga, go be go tla ba le mathata a magolo kudu. Dintlo ka moka tša tikologong ya Woodlands, goba bontši bja tšona, di be di tla gogolwa ke meetse.”
Robert R. Werner, e lego mopresidente wa Mokgatlo wa Beng ba Dintlo tša The Woodlands wa Tuxedo o re: “Ke bona gabotse gore ge nkabe Dihlatse tša Jehofa di se thuše, letamo le le be le ka se lokišwe go fihlela le phatloga. Ge nkabe le phatloge, mohlomongwe batho ba be ba tla hwa gomme dintlo tša senyega.”
Morena Hutchinson o re: “Ka 2011, Letamo la Echo Lake, leo le lego bokgole bja dikhilomithara tša ka tlase ga tše 48 go tloga letamong la Blue Lake, le ile la phatloga gomme meetse a lona a gogola dikarolo tše dingwe tša tikologo ya East Village kua Tuxedo, New York.” Baentšeneare ba toropong yeo ba ile ba bolela gore meetse a mantšintši a ile a elela ka Nokeng ya Ramapo ka morago ga gore Letamo la Echo Lake le phatloge. Letamo la Echo Lake ke la bogolo bja diheketara tše 5,2 gomme la Blue Lake lona ke la bogolo bja diheketara tše 46,5.
Letamo la Blue Lake, leo le dirilwego ka 1956, le ka bohlabela bja letsha leo gomme mathomong le be le na le dikarolo tše pedi, karolo ya mathomo e kgolo e be e se ya dirwa ka khonkhoriti gomme ya bobedi e dirilwe ka khonkhoriti. Le gona, ka tlase ga letsha leo go ile gwa tsenywa phaephe ya go fokotša meetse ge go na le maemo a tšhoganyetšo.
Richard Devine, yo e bego e le modulasetulo wa Komiti ya Moago wa Warwick o hlalosa gore: “Re thabišwa ke gore modiro wa go lokiša letamo le o sepetše gabotse, le gona re leboga kudu thušo ya khamphani ya SUEZ Water. Bašomi ba lefapheng la rena la go aga ba ile ba tiiša letamo leo, ba ntšha phaephe ya kgale ya go ntšha meetse gomme ba tsenya e mpsha, ba dira le tsejana e mpsha yeo meetse a ka tšwago ka yona ke moka ba lokiša le tsejana ya kgale ya go ntšha meetse ya khonkhoriti. Gona bjale badudi ga ba sa le kotsing ka ge letamo le le fihlelela dinyakwa ka moka tša semolao.”
Morena Hutchinson ge a bolela ka pono ya gagwe ka Dihlatse le ka modiro wa tšona wa go aga letamo le o itše: “Lena Dihlatse le dira modiro o mobotse kudu setšhabeng e bile le thuša moo le ka kgonago gona. Modiro wa lena wa go aga ke wa maemo a godimo e bile ga le senye tikologo.”
Ba Ditaba:
David A. Semonian, Ofisi ya Ditaba tša Setšhaba, 1-718-560-5000
Bašomi ba Watchtower ba ntšha selo sa kgale seo se sa šomego ka tlase ga Letamo la Blue Lake. Selo se sefsa seo ba tlago go se tsenya se tla thuša go fokotša meetse ge go na le mafula.
Go tsenywa tšhipi ya go swara ditšhila ka tlase ga letamo, yeo e tlago go thuša go thibela ditšhila gore di se ke tša thiba phaephe ya go ntšha meetse.
Bašomi ba Watchtower ba godiša tsela e kgolo ya go ntšha meetse. Meetse ao a tšwago ka Letamong la Blue Lake a elela ka tseleng e kgolo gomme a theogela molapong wo o lego kgauswi.
Bašomi ba Watchtower ba aga leboto la khonkhoriti la tsela e kgolo le go le oketša e bile ba lokiša mo go senyegilego.
Go tlošwa mmu wo o tlwaelegilego gomme go tsenywa wo o kgethegilego wo o dirišetšwago go aga matamo. Go be go nyakega mmu o kgethegilego wa dikhubiki mithara tše e ka bago tše 19 000 gore o kgone go tiiša letamo leo.
Go dirišwa selo sa go batalatša mmu lefelong leo le theogago le go namelela.
Sehlopha sa go hlokomela lebala se ile sa tšhela mmu o mongwe gomme sa bjala bjang go thuša go dira gore letamo le swane le tikologo yeo le lego go yona. | Sepedi |
Le ge Meento e bile dibetša tše bohlokwa kudu tša balemi ba diruiwa tša maphego tšhireletšo kgahlanong le malwetši a riilego, ga se ya maleba kudu go kgonthišiša gore dinonyana di ka se lwale. Kento ye e riilego, go fa mohlala, e šomišetši bolwetši bja mohuta o o riilego, ka fao dinonyana di ka fetelwa ge mohuta o mongwe wa bolwetši o ka phulega. Meento e ka palelwa ke go tsentšha maatla a thibelatwatši, ge se sengwe se sa sepela gabotse nakong ya tshepedišo.
Go hwetša dipoelo tše kaone, moento o swanetše go bopa karolo ye kgolo kudu ya leano la thibelo ya malwetši ao a šomago gabotse, go akaretša le pabalelo ya hlago ye e nago le pabalelo ye kwagalago ya maphelo le tikologong ya tšweletšo ye e senago kgatelelo ya monagano. Batšweletši ba swanetše go šoma mmogo le dingaka tša bona tša bona tša diphoofolo go dira lenaneo la thibelo ya malwetši leo le ikemišeditšego go lebelela kudu matšhošetši ka mafelong a tšweletšo. Ge o reka ditšuwane tša dikgogo tša nama tša letšatši le letšatši goba ditšuwane tša dibeke tša 18 tša go beela, ba swanetše go nyaka Setifikeiti sa maphelo bjalo ka bohlatse bja gore dinonyana di bile tša entiwa kgahlanong le malwetši a a riilego.
Mekgwa ya Tirišo
Mekgwa ye e tlwaelegilego ye e dirišwago ka dipolaseng tša dikgogo tša go beela le tša nama, go akaretša le thibelo ka go nyanyetša, sehlare sa mahlo goba go nwa meetse. Ka tirišo ya nyanyatšo, moento o hlakantšhwa le meetse gomme wa nyanyetšwa dinonyaneng. Dinyanyetši di swanela goba di na le di dirišwa tša maleba kudu, le mapokisi a ditšuwane a ka sepetšwa ka dimista tša godimo ga hlogo godimo ga lepanta la go di sepetša, goba ba senago didirišwa tša maleba ba go diriša moento ka go e rwala ka mokokotla le dirišwa ka go nyanyetšwa ka letšogo.
Meetsana a a tshesane ka kakaretšo a kaone go feta meetsana a magolo. Gape dinonyana di swanetše go nyanyetšwa ka pela mesong pele ga ge e ka ba ka fase ga maemo a go fiša le phefo ya go ema.
Moento ka sehlare sa mahlo, meetsana ye e tee ya moento, e hlakantšhwa le meetse, e dirišwago mo mahlong ka moka a dinonyana kamoka. Moento o swanetše go kopanywa ka go nepagetšego gomme sedirišwa go nyakega gore go netefatšwe gore go ba sa kenti e dirišwa ka nepagalo. Moento wa sehlare sa mahlo o šoma ka tshwanelo kudu ge o dirwa ka nepo, eupša e ka ba le mošomo wo montšhi kudu ka dipolaseng tše dingwe dinonyana ka moka di swanetše go swarwa go entiwa. Ke kgetho ye botse go balemi bao ba se nago le bontšhi bja dinonyana goba ka dintlong tša go dula batho le go diriša mekgwa ya go tšweletša moo bašomi ba ka se go ba tura.
Gape meento e ka dirišwa ka go nwa meetse. Go hwetša dipoelo tše kaone, Khoro ya Temo ya Aforika Borwa e fa batšweletši maele a go tloša meets a go nwa diiri tše pedi, go netefatša gore go dinonyana di nyorwa meetse ko go lekanego ge meets a moento a fiwago. Ka maemo a boso a go fiša, go ka no se hlokagale go swarela meetse morago. Go ka hlokega gore go oketšwe dinweelo go lefelong la tšweletšo, go netefatša gore go ba dinonyana ka moka di na le sekgoba se se lekanego go fihlelela meetse a moento. Meetse a tlwaelo a swanetše go di fiwa ka morago ga moo.
Difammala di ka šomišwa ka nako ye nngwe le ye nngwe ya mekgwa ye go tše ka moka go bontšha ge eba dinonyana ka moka di na le phihlelelo ya moento goba aowa.
Katlego
Ka morago ga moento, dinonyana di swanetše go lekolwa go bona ge eba go hlabelwa go diregile. Dinonyana di swanetše go itemogela maikutlo a bonolo go moento, matšatši a mabedi goba a mararo morago ga tirišo. Phetolo ye e ka dula matšatši a mehlano go ya matšatši a a šupago, le go ya ka mohuta wa moento o filwego, di ka akaretša dika tša go swana le go lešata la go hema goba modumo wa sesegwana, go tšhikinya hlogo, mahlo a meetsana goba dintho. Le go lekolwa ga madi go ka dirwa go bona ge eba dinonyana di tšweleditše tšhireletšo.
Moento o ka ba o paletšwe ge e le gore ga go a hwetša phetogo. Mothegeniki wa Maphelo a diruiwa tša maphego goba ngaka ya diphoofolo e ka ba gore a kgopelwa keletšo ge phetog e tšea lebaka le le telele goba go e feta ka fao e lego tlwaelo ge e bapišwa le ka mehla.
Go Palelwa
Mokgatlho wa Diruiwa tša Maphego wa Aforika Borwa (SAPA) o bona phošo ya setho bjalo ka pholotšo ye kgolo mo meentong. Sapa e fa dikeletšo tša dipoelo tše kaone tše di latelago ka meento:
- Bontšhi bja meento e swanetše go bolokwa ka dithempheretšheng tša dikgato tše nne go ya go tše seswai tša diselšias. Ka fao, šomiša lepokisi la go hlokomela le le fodilego nakong ya nametšo le go boloka meento ka setšidifatšing ge ka polaseng. Ge e le gore meento e swanetše e išitšwe felo tsoko, kgonthišiša gore di sa go tonya ge di fihla polaseng.
- Meento e swanetše go šireletšwa go tšwa letšatši thwii le borutho.
- Lekola letšatši la mafelelo la tirišo mo mabotlelong nago le meento.
- Hlakanya meento le go diriša bjalo ka ge go laeditšwe.
- Meento e swanetše go šomišwa ka pela ka moo go kgonegago ka morago ga go kopanywa.
- Diriša bokaakang bjo bo nyakegago.
- Šomiša setšweletšwa se se maleba, bjalo ka malwetši a mehutahuta ya go fapana a le gona.
- Diriša meento ka nako ya maleba. Meento ye mengwe ga e sa šoma mo ditšuwaneng tše nnyane le meento ya go hlohleletša e swanetše go fiwa ka nako ya maleba ya go maatlafatša tšhireletšo. Go feta fao, ga go na le thušo go fa moento ge dinonyana di šetše di lwala.
- Netefatša gore batho bao ba laolago meento ba hlahliwa ka nepo ya go dira bjalo
- Kgonthiša gore dinonyana ka moka di hwetša bokaakang bjoo bo lekana, sebakeng sa go amogela ga tše dingwe kudu le tše dingwe ka fase ga didirišwa, kudukudu ge moento e laolwago ka go nyanyetša goba go nwa meetse.
- Ge eba moento o laolwa ka go nwa meetse, netefatša gore meetse ga a na tlelorini ka lebaka la gore tlelorine e tla senya diphedinyana tše nnyane tše di šomišwago ke moento.
- O se ke wa fa dibolayatswatši ge go sepedišwa moento wa go phela, go swana le dibolayatwatši tša go ka senya diphedinyana tše nnyane moentong.
- O se ke wa fa go feta moento o tee ka nako, ka ntle le ge di kopanywego ke modiri wa maleba.
- O se fe moento dinonyana gore tše di hlakago ka lebaka la kgatelelo ya maikutlo goba tše dingwe tša mohuta woo, e ka ba ka kganetšong ya tikologo, go hloka phepo, diphela ka tše dingwe goba malwetši, ka ge dinonyana di ka se be le maatla a go bopa antibodi go sepetšana le moento. Gape moento o ka hlohleletša kgatelelo ya maikutlo ye e lego gona le malwetši a ka thoko.
- Boloka dikwalo tšeo di dirišwago ka meento ge e be e le ge di latelago di swanetše go fiwa.
Translated by Lawrence Ndou | Sepedi |
‘BHEKI CELE’ WA SESHEGO O GO BEILE LEIHLO
SESHEGO: Nako le nako ge Amos Ramphekoa a swanetše gore a tšwe ka lapeng la gagwe goba a ye mabenkeleng go reka dijo, o swanetše gore a thibe sefahlego sa gagwe. Se ke ka lebaka la gore batho ba hlakantšha monna yo wa mengwaga ye 60 go tšwa Seshego, Zone 1 ka ntle ga Polokwane le Tona ya Maphodisa, Bheki Cele.
MOGALE SEKWELA
Batho ba dula ba mo latela, kudu ge a apere mongatse wa gagwe… mongatse wa lephephe wa go swana le e mengwe yeo e ratago go aparwa ke Cele. Ramphekoa o re batho ba boledišana le yena mme ba mmotšiša dipotšišo tše dintši ka kiletšo ya mosepelo.
O re ba bangwe ba mo rapela gore a ba dumelele gore ba reke le go rekiša madila.
“Ba mpotšiša gore kiletšo ya mosepelo e tlo oketšwa gape goba aowa. A ke tsebe gore ke ba fetole ke reng ka gore ga ke na dikarabo. Ba bangwe ba re ke bolele le Mopresitente Matamela Ramaphosa gore a ba fe letšatši gore ba kgone go etela balekani ba bona. Nnna ga se nna Bheki Cele – ke nna Amos Ramphekoa,” a realo.
Ramphekoa o re badudi ba bangwe ba mo emiša ba kgopela go tšeya dinepe le yena. Ba bangwe ba myemyela le yena mme ba bangwe bao a naganago gore ba ka ba ba tshetše molao ba a tšhaba ge ba mmona.
O re o makatšwa ke gore nkane batho ba nagana gore ke yena Cele ka ge Cele a ka se sepele le mebila ntle le bašireletši ba gagwe goba maphodisa.
Ka gona, ge o dula Seshego hlokomela ka gore o ka no kopana le ‘Bheki Cele’ neng goba neng.
The Unesco has declared the decade 2022-2032 as the International Decade of the Mother Tongue to promote and preserve indigenous languages. In the wake of the Coronavirus outbreak, Mukurukuru Media has partnered with Sepedi newspaper Seipone to help ensure crucial messages related to Covid-19 reach even those who cannot read English. | Sepedi |
81Modimo o ile a gopola Noa le diruiwa tšohle le diphoofolo tšohle tša lešoka tše di bego di na le yena ka leselawatleng; a fokiša phefo, mme meetse a thoma go ya fase. 2Methopo ya lewatle ka fase ga lefase le dithibo tša mafula a legodimo tša tswalelwa. Pula ya khula, 3mme meetse a ya fase ka gonnyane ka gonnyane matšatši a 150. 4Ka letšatši la lesome le metšo ye e šupago la kgwedi ya bošupa leselawatle la rokama thabeng ye nngwe molokolokong wa dithaba tša Ararate. 5Meetse a fela a eya fase, mme ka letšatši la pele la kgwedi ya lesome dintlha tša dithaba tša bonala.
6Ka morago ga matšatši a masome a mane Noa a bula lefasetere 7gomme a ntšha legokobu. Lona le ile la se ke la boa, eupša la fofafofa gohle go fihlela meetse a gopela sa ruri. 8Ge go le bjalo, Noa a roma leeba go yo bona ge e ka ba meetse a ile fase, 9fela ka ge meetse a be a sa khupeditše lefase ka moka, leeba le ile la hloka moo le ka kotamago gona. Le ile la boela ka leselawatleng, mme Noa a obeletša letsogo a le swara a le tsenya ka gare ga lona. 10A letela gape matšatši a mangwe a a šupago, a tsebo roma leeba lela gape. 11Le ile la boela go yena mantšiboa le momile letlakala le lefsa la mohlware. Ka gona Noa a tseba gore meetse a ile fase. 12Ka morago ga fao a letela matšatši a mangwe a a šupago, a tsebo roma leeba lela gapegape; ka lekga le le ile la se ke la boa.
13Ge Noa a na le mengwaga ye 601, ka letšatši la pele la kgwedi ya mathomo, meetse a gopa. Noa a šuthiša tlhaka ya leselawatle, a lebelela ka gohle mme a bona lefase le thoma go oma. 14Ka letšatši la masome a mabedi le metšo ye e šupago la kgwedi ya bobedi ke ge lefase le omile.
15Modimo a re go Noa: 16“Tšwaa ka leselawatleng le mosadi le barwa ba gago le basadi ba bona. 17O ntšhe le dinonyana le diphoofolo le digagabi ka moka gore di tle di ate di tlale lefase ka moka.” 18Ka gona Noa a tšwa ka leselawatleng le mosadi le barwa ba gagwe le basadi ba bona. 19Diphoofolo le digagabi le dinonyana ka moka tša tšwa ka leselawatleng ka dihlophanahlophana go ya ka mehuta ya tšona.
20Noa a agela Morena aletare; a tšea e tee ya mohuta wo mongwe le wo mongwe wa diphoofolo le dinonyana tše di hlwekilego mme a di tšhuma moo aletareng ya ba sehlabelo sa go tšhungwa ka moka. 21Monkgo wa sehlabelo seo wa thabiša Morena mme ka pelong a re: “Nka se tsoge ke rogakile lefase gape ka lebaka la seo motho a se dirago, ke tseba gore go tloga bofseng megopolo ya gagwe ke ye mebe. Nka se tsoge ke fedišitše diphedi ka moka gape. 22Ge lefase le sa le gona go tla ba le nako ya go bjala le nako ya go buna. Ka mehla go tla ba le go tonya le go fiša, selemo le marega, mosegare le bošego.”
91
Modimo a šegofatša Noa le barwa ba gagwe mme a re go bona: “Le beng le bana ba bantši gore ditlogolo tša lena di tle di phele gohle lefaseng. 2Diphoofolo le dinonyana le digagabi le dihlapi ka moka di tla phela di le boifa. Ka moka di bewa diatleng tša lena. 3Bjale le ka di ja, la ja le ditala; ke le fa tšona ka moka gore e be dijo tša lena. 4
Selo se tee se le sego la swanela go se ja ke nama ye e nago le madi; ke le iletša yona ka lebaka la gore bophelo bo mading. 5Yo a bolayago motho ke tla mo otla. Phoofolo efe le efe ye e bolayago motho ke tla e otla. 6
Yo a bolayago motho le yena o tla bolawa ke batho, ka gore motho o dirilwe gore a swane le Modimo.
7
“Fela lena, le be le bana ba bantši gore ditlogolo tša lena di tle di phele gohle lefaseng.”
8Modimo a re go Noa le barwa ba gagwe: 9“Bjale ke dira kgwerano ya ka le lena le ditlogolo tša lena 10le diphedi tšohle tša lefase tše di bego di na le lena – dinonyana, le diruiwa, le diphoofolo tšohle tša lešoka – se sengwe le se sengwe seo se tšwilego ka leselawatleng le lena. 11Ke dira kgwerano ya ka le lena ke re: Diphedi ka moka di ka se tsoge di fedišitšwe ka lefula gape; lefula le ka se tsoge le sentše lefase gape. 12Sese sešupo sa kgwerano ye ya neng le neng ye ke e dirago le lena le diphedi ka moka: 13ke molalatladi wa ka wo ke o tsemago marung. E tla ba sešupo sa kgwerano ya ka le lefase. 14Nako le nako ge ke pipa legodimo ka maru mme molalatladi o bonala, 15ke tla gopola kgwerano ya ka le lena le diphoofolo ka moka ya gore lefula le ka se tsoge le fedišitše diphedi ka moka gape. 16Ge molalatladi o le marung ke tla o bona, mme ka gopola kgwerano ya go ya go ile gare ga ka le diphedi ka moka lefaseng. 17Se ke sešupo sa kgwerano ye ke e dirago le diphedi ka moka.”
18Barwa ba Noa bao ba tšwilego ka leselawatleng ke Seme le Hamo le Jafeta. Hamo e be e le tatagoKanana. 19Barwa ba ba bararo ba Noa e bile borakgolokhukhu ba batho ka moka lefaseng.
20Noa, yo e bego e le molemi, e bile yena motho wa mathomo wa go bjala merara. 21Ka morago ga ge a nwele beine o ile a tagwa, mme a ithobalela ka mošašeng wa gagwe a apotše. 22Ge Hamo, tatagoKanana, a bona gore tatagwe ga a tšwara, o ile a tšwa a yo botša bomorwarragwe ka babedi. 23Ke moo Seme le Jafeta ba tšerego kobo mme ba e bea magetleng, ba tsena ka mošašeng ba sepela ka sa morago, gomme ba pipa tatabo ka kobo yela; ba itebelediša thoko gore ba se ke ba mmonela. 24Ge Noa a tšwiwa ke beine mme a ekwa gore morwagwe yo monnyane o mo dirile eng, 25a re:
“Kanana a a rogakwe!
E tla ba lekgobakgoba la bomorwarragwe.
26Retang Morena, Modimo wa Seme!
Kanana e tla ba lekgoba la Seme.
27A Modimo a atiše Jafeta;9:27 “Jafeta” Leina le le kwagala bjalo ka Seheberu ge se re “atafala”.
ditlogolo tša gagwe di phele le batho ba Seme.
Kanana e tla ba lekgoba la Jafeta.”
28Ka morago ga lefula Noa o phetše mengwaga ye 350, 29mme a hlokafala a na le mengwaga ye 950.
101Šedi ditlogolo tša barwa ba Noa, Seme le Hamo le Jafeta. Ba bararo ba ba bile le barwa ka morago ga lefula.
2Barwa ba Jafeta šeba: ke Gomere le Magogo le Madai le Jabane le Tubale le Mesheke le Tirase. Bona e bile borakgolokhukhu ba ditšhaba tšeo di reetšwego maina a bona. 3Ditlogolo tša Gomere e bile setšhaba sa Ashkenase le sa Rifate le sa Togarma. 4Ditlogolo tša Jabane e bile setšhaba sa Elisha le sa Tarshishe10:4 “Tarshishe” ke go re “Spania”. le sa Saeprose le sa Rodose; 5bona e bile borakgolokhukhu ba ditšhaba tše di dulago go ipata le lebopo le dihlakahlakeng. Bao ka moka ke ditlogolo tša Jafeta, mme ba dula melokong le ditšhabeng tša gabobona le dinageng tše di fapanego; sehlopha se sengwe le se sengwe se bolela polelo ya sona.
6Barwa ba Hamo šeba: ke Kushe le Egepeta le Libia le Kanana. Bona e bile borakgolokhukhu ba ditšhaba tšeo di reetšwego maina a bona. 7Ditlogolo tša Kushe e bile setšhaba sa Seba le sa Habila le sa Sabta le sa Rama le sa Sabteka. Ditlogolo tša Rama e bile setšhaba sa Sheba le sa Dedane. 8Kushe o ile a ba le morwa yoo leina la gagwe e bego e le Nimrode. Yena e bile mogale wa mathomo lefaseng. 9E be e le motsomi yo mogolo le mahlong a Morena; ke ka lebaka leo batho ba rego: “Bjalo ka Nimrode o motsomi yo mogolo le mahlong a Morena.”
10Mathomong mmušo wa gagwe o be o akaretša Babele le Ereke le Akade. Naga tše ka moka10:10 “ka moka” Seheberu se re “le Kalene”. di Babilonia. 11Go tloga nageng yeo o ile a ya Asiria, mme fao a aga metse ya Ninibe le Rehobote-Ire le Kelage 12le Resene – motse wo o lego gare ga Ninibe le motse wo mogolo wa Kelage.
13Ditlogolo tša Egepeta e bile batho ba Lidia le Anamo le Lehaba le Naftuage 14le Patruse le Kasluage le Kreta, bao go bona go tšwilego Bafilista.10:14 Mohlomongwe go swanetše go balwa “le Kreta, bao go bona go tšwilego Bafilista.” Seheberu se re “bao go bona go tšwilego Bafilista le Kreta.”
15Barwa ba Kanana šeba: Sidone, wa leitšibolo, le Hete. Bona e bile borakgolokhukhu ba batho bao ba reetšwego maina a bona. 16Kanana gape e bile rakgolokhukhu wa Bajebuse le Baamore le Bagirgashe 17le Bahibe le Baaraki le Basine 18le Baarbade le Batsemare le Bahamate. Dikgoro tše di fapanego tša Bakanana tša ikala. 19Naga ya Bakanana e be e tloga Sidone e leba Gerare go yo fihla Gasa, e leba Sodoma le Gomora le Adma le Tseboime go yo fihla Lesha. 20Tšeo ke ditlogolo tša Hamo tše di dulago melokong le ditšhabeng tša gabotšona le dinageng tša tšona tše di fapanego; sehlopha se sengwe le se sengwe se bolela polelo ya sona.
21Seme, mogolwaJafeta, e bile rakgolokhukhu wa Baheberu ka moka. 22Barwa ba Seme šeba: Elamo le Ashure le Arpakshade le Lude le Aramo. Bona e bile borakgolokhukhu ba ditšhaba tšeo ba reetšwego maina a tšona. 23Ditlogolo tša Aramo e bile setšhaba sa Utse le sa Hule le sa Getere le sa Mashe. 24Arpakshade e bile tatagoShelage, yo e bilego tatagoEbere. 25Ebere o bile le barwa ba babedi: Yo mongwe o ile a bitšwa Pelege,10:25 “Pelege” Leina le le kwagala bjalo ka Seheberu ge se re “aroganya”. ka gore nakong ya gagwe batho ba lefase ba be ba arogane; yo mongwe yena o ile a bitšwa Jokotane. 26Ditlogolo tša Jokotane e bile setšhaba sa Almodade le sa Shelefo le sa Hatsarmabete le sa Jerage 27le sa Hadoramo le sa Usale le sa Dikla 28le sa Obale le sa Abimaele le sa Sheba 29le sa Ofire le sa Habila le sa Jobabe. Ka moka ga bona ba tšwile go Jokotane. 30Naga yeo ba bego ba dula go yona e be e tloga Mesha e fihla Sefare kua mebotong ya ka bohlabela. 31Tšeo ke ditlogolo tša Seme tše di dulago melokong le ditšhabeng tše di fapanego, le dinageng tše di fapanego. Sehlopha se sengwe le se sengwe se bolela polelo ya sona.
32Ditšhaba tše ka moka ke ditlogolo tša Noa, setšhaba ka setšhaba, go ya ka borakgolokhukhu ba bona bao ba fapanego. Ka morago ga lefula ditšhaba ka moka tša lefase di tšwile barweng ba Noa. | Sepedi |
MOOIHOEK
Barati ba kgwele ya maoto ba thabisitše ke mmapalo o botse wa go tsweletša ke dihlopa tše pedi tša league ya SAB.
Sehlopha sa 11 Experience se fentše Motene FC ka dino tše pedi go e tee. Papadi e bapeletšwe mabaleng a Mooihoek ka Mokibelo. Sebapadi sa letšatši ebile moraloka gare wa 11 Experience elego Lesley Phasoane. Phasoane o nwišitše nthla ya phenyo go kgontšha Sehlopha sa gabo go thopa papadi ewe. Phasoane o filwe metale wa gauta go moleboga ka papadi ya gagwe. | Sepedi |
“O ra gore mantšiboa di be di boa, ne?” Noni a realo, a mpha galase ya meetse le aseporini.
Ka šinyalala ke lebane le letšatši la gare ga meso leo le bego le šohlela ka gare ka lehlabaphefo. Hlogo ya ka e a opa ebile le mahlo a ka a le boima.
“Ke la bokae lehono?” ka tsikitla boroko go tšwa mahlong a ka gomme ka nwa aseporini. “Lizzy o kae?”
Ke sa apere diaparo tša maabane bošego.
“Ke mesong ya ka morago ga bošego bja pele.” Noni o sega ka kgahlego. “Gomme se se go swerego e tla ba papalase. E le gore o nwele tše kae?”
Ka goletša magetla. E swanetše goba e le tše dintši, seo ke sona fela ke se tsebago.
“Lizzy o sepetše le mogwera wa gagwe morago ga gore a go šie le nna mola phathing. O be o tloga o di kwele, joo!” A khupetša molomo wa gagwe a sa kgolwe. “Next time o nwe meetse a mantši pele o robala gore o se be le papalase.”
“Next time? Ga ke sa nwa gape. Le gatee.” Teng ya ka e a rethega gomme ke kwa ke sellega.
“Ntshepe, seo ke se ka moka re se bolelago. Gomme ka morago ga mengwaga e se mekae ke rena ba.” Noni o a sega.
Hlogo ya ka e a dikologa gomme ke kitimela ka ntlwaneng. Ge ke boa o sa le ka moo, a dutše bolaong bja ka. “E le gore go diregile eng magareng ga lena ba babedi?”
Mahlo a ka a tomoga.
Noni o šikinya seatla sa gagwe go nna, “Iketle. Ke Vasithi. Ga go na motho yo a nago le taba gore o mang goba mang o ratana le mang. O kaba o na le sekete sa rena gomme ka moka ga rena re fapane. Gabotse o ka tsenela community ya LGBTQ. Ba na le di session ka Laboraro le lengwe le le lengwe mola moagong wa tša melao. Gabotse,”Noni a tlaleletša, “Nka go kopanya le mogwera wa ka yo mongwe wa gay yo-”
“Relax …” Ke a mo kgaotša. “Ke sa nyakišiša gore ke mang. O se ke wa ntswalelela ka lepokising hle, Noni.”
“Ke be ke no nyaka gore go na le batho ba bantši kua ntle…ebile…”
“Lizzy,” ka realo ke kgobaketša dilo tša ka tša go hlapa. “Lizzy ke yena fela a le tee yo a lego kua ntle go nna.”
***
Go fetile fela beke tše pedi morago ga phathi gomme Noni o be a nkopelela koša gore ke sepele le yena go ya senthareng ya LGBT, meagong e se mekae go tšwa khamphaseng. O re go na le dilo tše ntši tšeo o ka di dirago moo ebile nka kgona go hwetša thekgo ge ke e hloka.
Ga ke na selo se sengwe seo nka se dirago, ebile ke beke ya mafelelo pele re eya gae makhutšong, ka fao ka ineela go roommate ya ka ya go tlala ka kholofelo la go tlapela.
Ga ke tsebe go bona Lizzy go tloga mohlang wola wa phathi. Ke ge ka le lengwe la matšatši, mola ke no itshepelela ke boela reseng, ka kwa lentšu la gagwe ebile a kitima gore a tle a kgone go ntshwara.
“Hey.”
Ke mo myemyelela ka dihlong.
“Ke eng seo?” O šupa buka ya ka ya diseketšhe.
“Ke didrawing tša ka.”
“Gona le dilo tše dintši tše ke sa di tsebego ka wena matšatši a,” a realo. Ra gata ka setepe se tee e le ge re leka go swara Noni yo a lego kgolekgole pele garena. “Gobaneng art?”
“Ke be ke sa nyake goba doctor, or loyara, ebile ka morago ga Matric ge ke be ke sa le gae, ke ile ka lemoga gore ke na le lerato la go teroya le gore ke tloga ke go kgona kudu.” Ke lokiša diporele tša ka ka monwana wa tšhupatšhupabaloi.
“O ra gore bjale o tloga o tseba taba tša gago, mos,” a feteletša ka matsogo a gagwe gomme a sega.
“Not really. Ga go bjale. Eupša ke a leka. Ke tlilo ruta bana art one day, maybe. Wena?”
“Wa tseba, ke kgale ke nagana.” O tliša letsogo la gagwe go nna gomme a topa seatla sa ka. Ke a ema gomme ka mo lebelela.
“Ke ile ka ya senthareng ya LoveLife morago ga se se diregilego … ge re seno huduga. Ke gona moo ke ilego ka thoma go ithuta go itshwarela go dilo ka moka tšeo di diregilego. Ke thomile ka go amogela gore e be e se phošo ya ka – goba ya gagwe. Ke nagana gore go ka ba botse kudu ge re ka thoma something nyana sa go swana le se kua gae. You know? Re ka kgona go ruta batho ka dilo tšeo batho ka moka ba tšhabago go di bolela. And ke kgolwa gore ka le lengwe la matšatši, community ya rena e ka ba lefelo leo le swanelwago ke go ba legae moo o ka yago. Le wena o ka dira art therapy?”
Ke a bona gore o tšhogile le gore toro ye e tloga e le bohlokwa go yena. Gomme seo ke gopolago ka sona ke fela ka moo a lego botse ka gona le ka moo ke bego ke hlologetše go bona mollo wo o lego ka mahlong a gagwe.
“I’ll love that. Nka se rata seo.”
“Ga ke tsebe go emiša go go rata, wa tseba,” a realo ntle le tetelo gomme mantšu a gagwe a dira gore pelo ya ka e sware mollo. “Seo ke no ratago go se bolela ke gore ke nyaka go thomolla gape, le wena, ge bobedi bja rena re fodile ebile le go hema go se sale boima bjale,” a sega ka letšhogo.
Ke tsamaiša diatla tša ka go dikologa letheka la gagwe gomme ka mo swara. O sa nkgelela bjale ka khokhonate le moya wa go hlweka.
“Le nna nka se rata seo.”
Motho yo mongwe o bula megolo ya gagwe ka morago ga rena. Re a tlemollana. Ke Noni, ka myemyelo e kgolo.
“Naa e sale ka pela go ba ka go team Nizzle?” o swarantšha diatla tša gagwe mmogo ka kgahlego.
“Nizzle?”
“You know – Niz – Liz – Nizzle.”
Nna le Lizzy re hwa ka disego, ebile go ba le motsotswana wola wa go palelwa ke go hema ge re ema gomme mahlo a rena a tanyana. Bobedi re a sega gomme ke a tseba gore o gopola eng: Gona le bodulo bja lerato la rena mo, ebile ga re ye go iphihla.
*****
Re botše: O nagana eng ka kgopolo ye ya go swana ya Lizzy le Nizele, ya gore ‘Gona le bodulo bja lerato la rena mo, ebile ga re ye go iphihla.’ | Sepedi |
211Dihlogo tša malapa a Balefi a ile a tla go moprista Eleasara le go Joshua, morwa wa Nunu, le go dihlogo tša malapa a dikgoro ka moka tša Israele. 2
Ba re go bona moo Shilo, nageng ya Kanana: “Morena o laetše Moshe gore le re fe metse ye re ka dulago go yona, gotee le naga ye e e dikologilego ya phulo ya maruo a rena.” 3Ka gona setšhaba sa Israele sa fa Balefi metse ye mengwe le mo ba fudišago gona dinageng tša sona, go ya ka taelo ya Morena.
4Malapa a kgorwana ya Kehate e bile a mathomo a go fiwa metse. Malapa a ditlogolo tša moprista Arone a ile a fiwa metse ye lesome le ye meraro nageng ya Juda le ya Simeone le ya Benjamene. 5Ba ba šetšego ba kgorwana ya Kehate ba ile ba fiwa metse ye lesome nageng ya Efraime le ya Dane le ya seripa sa kgoro ya Manase sa ka bodikela.
6Kgorwana ya Gershone e ile ya arolelwa metse ye lesome le ye meraro nageng ya Isakara le ya Asere le ya Naftali le ya seripa sa kgoro ya Manase sa ka bohlabela, se se bego se le ka Bashane.
7Malapa a kgorwana ya Merari a ile a arolelwa metse ye lesome le ye mebedi nageng ya Rubene le ya Gade le ya Sebulone.
8Ka go dira matengwa setšhaba sa Israele se ile sa fa Balefi metse ye le phulo ya yona, bjalo ka ge Morena a laetše Moshe se setšhaba se swanetšego go se dira.
9Šea maina a metse ya naga ya Juda le ya Simeone yeo e ilego ya fiwa 10ditlogolo tša Arone tše e bego e le tša kgorwana ya Kehate, ditlogolwana tša Lefi. Metse ya bona e bile ya mathomo ya go arolwa. 11Ba ile ba fiwa motse wa Arba – Arba e be e le tatagoAnake – wo bjalo o bitšwago Hebrone, kua nageng ya dithaba ya Juda, gotee le naga ye e e dikologilego ya phulo. 12Le ge go le bjalo, mašemo a motse gotee le metsana ya wona a be a šetše a filwe Kalebe, morwa wa Jefune.
13Ditlogolo tša moprista Arone di ile tša fiwa metse ye e latelago go tlaleletša Hebrone, wo mongwe wa metse ya botšhabelo: Libna, 14Jatire, Eshtemoa, 15Holone, Debire, 16Aine, Juta le Bethe-Shemeshe, gotee le phulo ya yona, e le metse ye senyane ya kgoro ya Juda le ya Simeone. 17Nageng ya Benjamene ba ile ba fiwa metse ye mene, e lego Gibeone, Geba, 18Anathote le Alemete, gotee le phulo ya yona. 19Metse ye e ilego ya fiwa baprista, ditlogolo tša Arone, ka moka e be e le ye lesome le ye meraro, gotee le phulo ya yona.
20Malapa a mangwe a kgorwana ya Balefi ya Kehate a ile a fiwa metse ye mengwe nageng ya Efraime. 21-22Ba ile ba fiwa metse ye mene le phulo ya yona, e lego wa Shekeme kua nageng ya dithaba ya Efraime, wo e bego e le wo mongwe wa metse ya botšhabelo, le wa Gesere, le wa Kibtsaime, le wa Bethe-Horone. 23Nageng ya Dane ba ile ba fiwa metse ye mene, e lego Elteke, Gibetone, 24Ayalone le Gate-Rimone, le phulo ya yona. 25Nageng ya seripa sa kgoro ya Manase sa ka bodikela ba ile ba fiwa metse ye mebedi, e lego Taanake le Gate-Rimone, le phulo ya yona. 26Metse ye e ilego ya fiwa malapa a a kgorwana ya Kehate ka moka e be e le ye lesome, gotee le phulo ya yona.
27Sehlopha se sengwe sa Balefi, e lego kgorwana ya Gershone, se ile sa fiwa metse ye mebedi nageng ya seripa sa kgoro ya Manase sa ka bodikela, e lego Golane, kua Bashane, wo mongwe wa metse ya botšhabelo, le Ashtarote, le phulo ya yona. 28Nageng ya Isakara ba ile ba fiwa metse ye mene, e lego Kishione, Daberate, 29Jarmute le Ene-Ganime, le phulo ya yona. 30Nageng ya Asere ba ile ba fiwa metse ye mene, e lego Mishale, Abdone, 31Helkate le Rehobo, le phulo ya yona. 32Nageng ya Naftali ba ile ba fiwa metse ye meraro, e lego Kedeshe kua Galilea, wo mongwe wa metse ya botšhabelo, Hamote-Doro le Kartane, le phulo ya yona. 33Metse ye e ilego ya fiwa malapa a a fapanego a kgorwana ya Gershone ka moka e be e le ye lesome le ye meraro, le phulo ya yona.
34Balefi ba ba šetšego, e lego kgorwana ya Merari, ba ile ba fiwa metse ye mene nageng ya Sebulone, e lego Jokneamo, Karta, 35Dimna le Nahalale, le phulo ya yona. 36Nageng ya Rubene ba ile ba fiwa metse ye mene, e lego Betsere, Jahatse, 37Kedemote le Mefaate, le phulo ya yona. 38Kgorong ya Gade ba ile ba fiwa metse ye mene, e lego Ramote, kua Gileade, wo mongwe wa metse ya botšhabelo, Mahanaime, 39Heshbone le Jasere, le phulo ya yona. 40Ka gona metse ye e ilego ya fiwa kgorwana ya Merari ka moka e be e le ye lesome le ye mebedi.
41-42Metse ye e ilego ya fiwa Balefi nageng ya setšhaba sa Israele ka moka e be e le ye masome a mane a metšo ye seswai, le phulo go dikologa motse wo mongwe le wo mongwe.
43Ka fao Morena a neela Baisraele naga yela a bego a enetše borakgolokhukhu ba bona gore o tla ba fa yona. Ge ba e thopile, ba ile ba dula fao go yona. 44Morena a ba khutšiša nageng ka moka, bjalo ka ge a be a enetše borakgolokhukhu ba bona. Ga go le o tee wa manaba a bona yo a ilego a ba kgona, ka gobane manaba ohle a bona Morena o be a a gafetše diatleng tša bona. 45Morena o ile a phethagatša tšohle tše botse tše a di holofeditšego setšhaba sa Israele; gwa se ke gwa šala le se tee. | Sepedi |
Palo ya palo ya sekontiri paving matlapa, paving majoe
Laetša ditekanyo tše di nyakegago ka dimithara
A
- Bolelele ba pina.
B
- Bophara bja pina.
C
- Palo ya matlapa a paving ka 1 limithara tse lisekoere.
H
- Botebo ba ho tlatsa tlas'a thaele. Ga go nyakege.
Ka lebaka leo, lenaneo le tla bala lefelo la tsela goba sefala, palo ye e nyakegago ya dithaele goba maswika a go sepetša, bophagamo bja motheo wa dithaele, ditshenyagalelo tša mošomo wa go bea le lefelo la u200thaele ya marapo.
Sekema sa go bea matlapa a paving
Seswantšhong, sekema se se akanyetšwago sa go bea maswika a go beakanya goba matlapa a go sepetša a khutlonne se tšweletšwa ka go baleng.
Sekema se fiwa bakeng sa kelo ya pono ya go bea le go sega dithaele.
Se se tla thuša go bona gore tsela ya go sepela goba tsela ya maoto e tla bewa bjang.
Ge e ba botebo bja go lahlela bo laeditšwe, lenaneo le tla bala bophagamo bja lona.
Go bala palo ya didirišwa tša motheo wa lehlabathe goba sekontiri.
Laetša dibopego, bogolo, theknolotši ya go bea le palo ya dithaele ka sekweremithara se tee go tšwa go batšweletši. | Sepedi |
MOROKAMI JANUARY 2013
Na o Swanetše go Boifa Bofelo bja Lefase?
Go ya ka Beibele, “bofelo bja lefase” ke eng?
Go thoma tokollong ye, dihlogo tše di kgethilwego ka makasineng wo ga bjale di tla hwetšagala feela Inthaneteng. Bala ka mo go oketšegilego mabapi le mabaka a diphetogo tše.
TABA YA LETLAKALA LA KA NTLE
O ka makatšwa ke seo ge e le gabotse Beibele e se bolelago ka bofelo bja lefase.
DRAW CLOSE TO GOD
Ithute tsela ya go hwetša therešo ka Modimo yeo e hwetšwago ka Beibeleng.
THE BIBLE CHANGES LIVES
Ithute kamoo Beibele e thušitšego lesogana le lengwe go kgaotša go kgoga motšoko le go diriša dihlaretagi le bjala gampe.
IMITATE THEIR FAITH
Ela hloko mabaka a mararo a tiilego a gore Abele a be le tumelo go Mmopi yo lerato.
Leina le Modimo ke mang gona ke ka baka la eng re swanetše go le diriša? | Sepedi |
Lehono go Iketsetse – Zenzele, Mike o bakwa le badimo, mola Sebe le Ma Nkosi ba le bohlokong bja gore a o tla phela goba aowa.
Re lebogiša Julia Mamabolo yo a ithopetšego R4000 phadišanong ya rena. Re sa lebale le bao ba ithopetšego airtime.
Bjale ke nako ya go ithopela divoutšhara tša airtime goba segolo se segolo sa beke le beke sa R4000 ge o ka nepa karabo ya potšišo ye e bonolo ya dikgetho tše ntši.
Naa Mike o ‘boosta’ (maatlafatša) Medical Aid wa gagwe bjang?
A. Ka tšhelete go tswa go credit card ya gagwe
B. Ka Standard Bank Hospital Plan, goba
C. Ka go boloka tšhelete go Contract Save Account
Go tsenela sms-a A, B goba C, leina la gago, sefane le Nomoro ya ID go 44186. Phadisano ye e tswalelwa ka Labobedi la di 18 August 2015. | Sepedi |
Beibele ke makgonatšohle tabeng ya go araba dipotšišo tše thata kudu bophelong. E itlhatsetše e le bohlokwa go theoša le nywagakgolo. Karolong ye, o tla bona kamoo Beibele e tlogago e le bohlokwa ka gona.—2 Timotheo 3:16, 17.
Dihlogo Tšeo di Lego Gona
Keletšo e bohlale yeo e tšwago ka Beibeleng e šetše e thušitše banna le basadi ba dimilione go ba le lethabo ka gae.
Ka lebaka le le kwagalago, Beibele e bolela ka moya o mokgethwa e le “diatla” tša Modimo.
Thušo Bakeng sa Lapa
Bona seo Beibele e se bolelago ka lerato, thobalano le go dula gotee.
BATSWADI
Beibele e na le melao ya motheo e mentši e holago yeo e tlago go go thuša go bolela le bana ba gago ka thobalano le go ba šireletša bathong bao ba gobošago ba bangwe ka thobalano.
BANYALANI
Go diriša dipotšišo tše pedi tše bonolo go ka go thuša go kaonefatša lenyalo la gago.
BATSWADI
Jehofa, Modimo yo a thabilego, o nyaka gore lapa le thabe. Hwetša keletšo e šomago e tšwago ka Beibeleng bakeng sa banna, basadi, batswadi le bana. | Sepedi |
1. Jesu o re rutile go bolela.
Taelo ya gagwe e re:
‘Tsomang batho bao ba nyakago
Go tseba therešo ka Jehofa.
Go ba ba swanelegago le dule
Gomme le ba rute therešo.
Ge ba le nyatša goba ba le kwera,
Le tlogeng go bona ka khutšo.’
2. Bao ba re kwago ba kwa le Jesu.
Ba amogela therešo.
Ka ge ba rata therešo,
Ba dira sohle go hlankela Jehofa.
Re se tshwenyege ka gore
Re tla re’ng ka gore Jah o tla re thuša.
Ge karabo e nokilwe letswai,
Ba boleta ba tla e rata. | Sepedi |
PHAFOGA! No. 4 2017 | Na o Dula o Swaregile?
Lehono, batho ba bantši ba dula ba swaregile kudu, gomme seo se ka dira gore segwera se senyege le gore malapa a se sa ipshina.
Re ka šomiša nako ya rena bjang ka tsela e lekalekanego?
Monna yo mongwe yo bohlale o kile a ngwala gore: “Seatla se se tletšego khutšo se phala diatla tše pedi tše di tletšego boitapišo gotee le go kitimiša phefo.”—Mmoledi 4:6.
Makasine wo wa Phafoga! o nea ditšhišinyo tša gore re ka šomiša bjang nako ya rena gabotse, gomme e nngwe ya ditšhišinyo tšeo ke dilo tšeo re swanetšego go di etiša pele bophelong.
TABA YA LETLAKALA LA KA NTLE
Batho ba bantši ba boletše gore ba thatafalelwa ke go swaragana le mošomo wa bona le go hlokomela lapa. Bothata bjo bo bakwa ke eng? Bo ka lokišwa bjang?
Go be go dumelwa gore dinonyana tšeo di bitšwago di-arctic tern mo ngwageng ge di huduga di fofa leeto la go ya le go boa la dikhilomithara tše e ka bago tše 35 200 go tloga tikologong ya Arctic go ya Antarctica. Yeo e no ba tabanyana e kgahlišago ka nonyana ye.
Go a kgonega go ba le leina le lebotse le gore ba bangwe ba re hlomphe. Seo se kgonega bjang?
THUŠO BAKENG SA LAPA
Gantši go ba thata kudu go banyalani ba bangwe ge bana ba gotše gomme ba tšwile ka gae. Batswadi ba ka dira’ng gore ba tlwaele lapa leo le se nago bana?
POLEDIŠANO
Moprofesara Rajesh Kalaria o bolela ka mošomo le tumelo ya gagwe. O kgahlilwe ke eng ka thutamahlale? Ke eng seo se dirilego gore a ipotšiše gore bophelo bo thomile bjang?
PONO YA BEIBELE
Ditlamorago tše dingwe tša gore batho ba ineele ge ba lekega ke go thubega ga manyalo, malwetši le letswalo le molato. Re ka phema bjang molaba wo?
NA DI HLAMILWE?
Go na le thokolo e nago le mmala o tseneletšego o motalalerata wo o sa kago wa bonwa seenyweng. Lega go le bjalo, thokolo ye ga e na seela se setalalerata. Bjale mmala wa thokolo ye o motalalerata o tšwa kae?
Dihlogo tše Dingwe tša Inthaneteng
Keletšo e bohlale yeo e tšwago ka Beibeleng e šetše e thušitše banna le basadi ba dimilione go ba le lethabo ka gae.
O ile a ipotšiša ge e ba ge ngwana a belegwa e no ba mohlolo goba go e na le motho yo a hlamilego seo. O ile a phetha ka’ng ka morago ga go ba le phihlelo e le ngaka? | Sepedi |
9 May THE SATATE OF SOUTH AFRICAN POLITICS
Maabane Ke lekile go laetsa gore dipolotiki tsa SA di fetoga ka lebelo la legadima di swana le seemo sa boso se se nogo fetoga fetoga ra re re sa re pula e na, gwa fisa letsatsi rare re sa re lea fisa gwa tsoga diphefo tse maatla le madimo.Ke ka baka leo boradipolotiki le bommadipolotiki lehono ba bolelago se, gosasa ba fetoga ba bolela sela. Mohlomongwe ke ka mokgwa woo democracy e ba dumelelago soma ka gona.Go setse dikgwedi tse 7 fela gore naga ye e tsene ka gare ga ngwaga o moswa wa 2019 e lego ngwaga woo go thwego go tla swarwa dikgetho kakaretso tsa bosetshaba. | Sepedi |
51Ka ge bjale re lokafaditšwe ka tumelo, re boelantšwe le Modimo ke Jesu Kriste, Morena wa rena. 2Ke yena a re filego mahlogonolo a Modimo ka tumelo ya rena ao bjale re phelago ka ona. Ke ka lebaka leo re ikgantšhago ka letago la gagwe le re le holofetšego. 3E sego fao fela; re ikgantšha le ka mathata a rena, ka ge re tseba gore mathata a tliša kgotlelelo, 4kgotlelelo e dira gore re kgahle Modimo, gomme go kgahla Modimo go re tlišetša kholofelo. 5Kholofelo yeo ga e re swabiše, gobane lerato la Modimo le tšhetšwe ka dipelong tša rena ke Moya wo Mokgethwa wo re o filwego.
6Gobane Kriste o re hwetše ka nako ye e swanelago, mola re sa kgone go iphološa, a hwela bohle. 7Gape go hwela moloki ke taba ye e nyakago e sa direge; kganthe yo botho yena mohlomong motho a ka beta pelo a mo hwela. 8Modimo yena o re bontšhitše lerato le a re ratago ka lona, e lego la mola Kriste a re hwela re sa le badiradibe. 9Ka ge bjale re lokafaditšwe ka lehu la Kriste, re tloga re sa belaele gore re tla hlakodišwa kgalefong ya Modimo ka yena Kriste. 10Ge mola re le manaba a Modimo re boelantšwe le yena ka lehu la Morwagwe, ge bjale re šetše re boelantšwe le yena, re tloga re sa belaele gore o tla re phološa ka gobane a phela. 11Gomme ga se moo fela; re bile re thabela tše Modimo a di dirilego ka Jesu Kriste, Morena wa rena, yo bjale a re boelantšego le yena Modimo.
12
Bjalo ka ge sebe se tlile lefaseng ka motho o tee, mme lehu la tla ka sona sebe, lehu le napile le aparetše batho bohle, ka ge bohle ba dirile dibe. 13Pele ga ge melao ya Moshe e etla sebe se be se šetše se le gona lefaseng, eupša ge go se na molao motho ga a balelwe dibe tša gagwe. 14Le ge go le bjalo, batho bohle ba ba phetšego go tloga mehleng ya Adamo go fihla mehleng ya Moshe ba ile ba lebanwa ke go hwa, ešita le bao ba bego ba se ba ka ba dira sebe sa go swana le sa Adamo mola a tshela taelo ya Modimo.
Gape Adamo e be e le seswantšho sa yo a bego a tlilo tla. 15Eupša mpho ya Modimo e ka se swane le sebe sa Adamo. Ka lebaka la sebe sa motho o tee yola go hwile batho ba bantši. Eupša kgaugelo ya Modimo ke ye kgolo le go feta, kganthe le yona mpho ya gagwe ye a e filego batho ba bantši ka kgaugelo ya motho o tee yoo, Jesu Kriste, ke ye kgolo kudu le go feta. 16Le gona mpho ya Modimo le sebe sa motho o tee yola ga di swane. Gobane motho o tee yola o rile go dira sebe Modimo a mmona molato, gomme go bonwa molato moo ga gagwe gwa obela le batho bohle go bonwa molato. Eupša e rile ge sebe se dirwa ke batho ba bantši Modimo a ba gaugela ka mo go sa ba swanelego, a bega gore ga ba na molato. 17Ka lebaka la sebe sa motho o tee yola batho ba ile ba lebanwa ke go hwa. Se se phethilwego ke motho o tee yo, Jesu Kriste, sona ke se segolo kudu go feta se se sentšwego ke motho o tee yola. Ke go re ba ba gaugelwago kudu ke Modimo, ba ba fiwago ke yena mpho ya go lokafatšwa, ba tla tia moyeng ka yena Jesu Kriste.
18Ka lebaka leo, bjalo ka ge bosenyi bja motho o tee yola bo dirile gore batho bohle ba bewe molato, ka mokgwa wo mobjalo tiro ya go lokafatša ya motho o tee yo le yona e lokafaditše batho bohle, mme ya dira gore ba phelele sa ruri. 19Bjalo ka ge ba bantši e ile ya ba badiradibe ka lebaka la go se kwe ga motho o tee yola, ka mokgwa wo mobjalo ba bantši ba tla lokafatšwa ka lebaka la go hwa ga motho o tee yo.
20Molao o tlile ka morago gore o atiše diphošo, eupša mo go atilego sebe, kgaugelo ya Modimo yona e atile kudu le go feta, 21gore bjalo ka ge sebe se ile sa dira gore batho ba lebanwe ke go hwa, bjale kgaugelo ya Modimo e dire gore batho ba lebanwe ke go lokafatšwa, ba tle ba phelele sa ruri ka Jesu Kriste, Morena wa rena.
61Bjale ke ge re ka reng? Na re ka dio dula re phela sebeng gore kgaugelo ya Modimo e tle e ate? 2Le gatee! Na bjale ge re se sa phelela sebe re ka no dula re le mo go sona? 3Kgane ga le tsebe gore bjalo ka ge kolobetšo ya rena e re dirile ba tee le Kriste, ebile e re dirile ba tee le lona lehu la gagwe? 4
Mola re kolobetšwa e bile setšha re ehwa mme re bolokwa le yena, gore bjalo ka ge a ile a tsošwa bahung ka maatla a a makatšago a Tatagwe, le rena re tle re phele bophelo bjo bofsa.
5Gobane ka ge re bile ba tee le yena ka go hwa lehu la go swana le la gagwe, re tla ba ba tee le yena le ka go tsoga tsogo ya go swana le ya gagwe. 6Gape re a tseba gore bomotho bjola bja rena bja kgale bo bapotšwe le Kriste sefapanong sa gagwe, gore tlhago ya rena ya go dira sebe e fedišwe, gore re se sa laolwa ke sebe. 7Gobane motho ge a hwile ga a sa laolwa ke sebe. 8Ge eba re hwile le Kriste, re dumela gore le go phela re tla phela naye. 9Gobane re a tseba gore Kriste o tsošitšwe bahung gomme a ka se sa hwa – lehu ga le sa mo laola. 10Go hwa o hwile gatee ya ba moka mola a hwela dibe, gomme bjale o a phela, o phelela Modimo. 11Ka yona tsela yeo le lena, mabapi le sebe le itsheme ba ba hwilego, eupša ba ba phelelago Modimo ka Kriste Jesu.
12Le se sa lakwa ke sebe, lena ba mebele ye e bolago, mo le ka laolwago ke ditumo tša yona. 13Le gona le se ke la gafela ditho tša lena sebe, ya ba tša go dira bokgopo. Le upše le ikgafele Modimo le le ba le tsošitšwego bahung la phela, gomme ditho tša lena le di gafele go dira boloki. 14Le se ke la laolwa ke sebe; gobane ga le bušwe ke molao, eupša le bušwa ke kgaugelo ya Modimo.
15Bjale? Na re swanetše go dira dibe ka ge re sa bušwe ke molao, eupša re re re bušwa ke kgaugelo ya Modimo? Le gatee! 16Kgane ga le tsebe gore ge le ineela go direla motho le go mo theeletša, le ba bahlanka ba gagwe – e ka ba go ba bahlanka ba sebe, gona go išago lehung, goba go ba bahlanka ba go kwa Modimo, gona go išago go lokeng? 17Fela a re lebogeng Modimo, ge lena le bego le le bahlanka ba sebe bjale le latela ka dipelo tša lena ka moka thuto ye le e rutilwego. 18Le lokolotšwe sebeng la ba bahlanka ba boloki. 19Ke bolela ka mokgwa wo o tlwaelegilego ka lebaka la go hlaelela ga kwešišo ya lena, ke re: Bjalo ka ge pele le be le ineetše la ba bahlanka ba bootswa le ba bokgopo mme la phela bjalo, ka tsela yeo bjale ineeleng le be bahlanka ba boloki mme le phele bophelo bjo bokgethwa.
20Mola le sa le bahlanka ba sebe le be le sa bone le tlemegile go dira tše di nyakwago ke Modimo. 21Go le thušitšeng go dira dilo tšeo bjale di le lešago dihlong? Etse pheletšo ya tšona ke lehu. 22Gomme ge bjale le lokolotšwe sebeng, le le bahlanka ba Modimo le boelwa ke bophelo bjo bokgethwa, gomme pheletšo ya gona ke go phelela sa ruri. 23Gobane moputso wa sebe ke lehu, eupša mpho ya kgaugelo ya Modimo yona ke go phelela sa ruri ka Kriste Jesu, Morena wa rena.
71Banabešo, ke botšiša lena le tsebago molao, ke re na ga le tsebe gore molao o buša motho fela ge a sa phela? 2Mohlala šo: Mosadi yo a nyetšwego o tlemagantšwe le monna wa gagwe ke molao ge monna wa gagwe a sa phela; eupša ge monna a ka hwa mosadi o tlemologa molaong wo o mo tlemagantšego le yena. 3Ka gona, ge a ka ipha monna yo mongwe monna wa gagwe a sa phela, o tla bitšwa seotswa; eupša ge monna wa gagwe a hwile, gona o tlemologa molaong woo, gomme ge a ka nyalwa ke monna yo mongwe ga a otswe. 4Le go lena, banabešo, go bjalo. Ge go iwa ka melao ya Moshe, le lena ke setšha le hwile, ka gobane le ditho tša mmele wa Kriste; gomme bjale le ba yo a tsošitšwego bahung gore re tle re enywe dienywa tše di kgahlago Modimo. 5Gobane mola re sa laolwa ke ditumo tša nama, go duma sebe mo go lego mo go rena go be go hlohleletšwa ke melao ya Moshe, gomme go re iša lehung. 6Eupša bjale re tlemolotšwe melaong ya Moshe, ka gobane ka thokong ya melao ye e bego e re tlemile yeo re hwile. Ga re sa hlankela Modimo ka mokgwa wola wa kgale wo re bego re o laetšwe ke melao ye e ngwadilwego, eupša re mo hlankela ka mokgwa wo mofsa wo re o laelwago ke Moya.
7
Bjale re ka reng? Na re ka re melao ya Moshe ka boyona ke sebe? Le gatee! Fela nna sebe nkabe ke sa se tsebe, ge e ka be e se ka lebaka la yona melao yeo. Ge molao wa Moshe o ka be o sa re: “O se ke wa duma sa motho,” nkabe ke sa tsebe gore tumo ke eng. 8Eupša ka molao woo sebe se kgonne go hlohleletša ditumo tše di fapafapanego mo go nna. Ge molao o se gona, sebe se hwile. 9Nna nkile ka phela go se na molao; eupša ya re ge molao o etla, sebe sa tsoga, 10gomme nna ka hwa. Ya ba gore molao wo o beetšwego go mphediša, o a mpolaya. 11
Sebe sa ntsena ka molao wo, sa nthadia, sa mpolaya ka wona.
12Bjale ge, melao ya Moshe ka boyona ke ye mekgethwa, le ditaelo tša yona ke tše kgethwa, di lokile, di botse. 13Na e ka ba seo se ra gore nna ke bolailwe ke se sebotse? Le gatee! Ke bolailwe ke sebe; ka go šomiša selo se sebotse sebe se mpolaile gore bobe bja sona bo tle bo utologe. Ka lebaka leo, ka yona melao ye sebe se bontšhwa e le se sebe le go feta.
14Melao ya Moshe re tseba ge e le ya moya, fela nna ke motho wa nama, ke rekišitšwe ka ba lekgoba la sebe. 15
Se ke se dirago ga ke se tsebe, gobane ga ke dire se ke se ratago, eupša ke dira se ke se hloilego. 16Ka ge se ke se dirago e le se ke sa se ratego, seo se šupa gore ke dumela gore melao ya Moshe e lokile. 17Ka gona ga se nna ke dirago se, eupša ke sebe se se dulago mo go nna. 18Gobane ke a tseba gore mo go nna ga go dule se se lokilego – ke ra nameng ya ka. Ka gore le ge ke nyaka go dira tše di lokilego, ga ke kgone. 19Ga ke dire tše di lokilego tše ke nyakago go di dira, eupša tše dimpe tše ke sa nyakego go di dira, ke a di dira. 20Gomme ge ke dira tše ke sa di nyakego ga e sa le nna ke di dirago, eupša ke sebe se se agilego mo go nna.
21Ke mo ke lemogago gore se se diregago mo go nna ke go re ge ke nyaka go dira se se lokilego, e ba fela se sebe se ke se kgonago. 22Nnaena ka pelong ya ka ke thabela melao ya Modimo. 23Eupša mo nameng ya ka ke hwetša molao o šele wo o lwantšhago molao wa pelo ya ka. O ntira sebofša sa molao wa sebe wo o šomago mo nameng ya ka. 24Joo, nna motho wa madimabe! Ke tla hlakodišwa ke mang nameng ye ya go nkiša lehung? 25Modimo ke yena a ntlhakodišago, gomme ke mo leboga ka Jesu Kriste, Morena wa rena!
Bjale ge, taba ya ka e ka mokgwa wo: melao ya Modimo ke e phetha ka pelo fela, eupša ka nama ya ka gona ke phetha molao wa sebe. | Sepedi |
Tshepiso Makgoloane ke sereti ebile ke mongwadi yeo a belegetšwego motseng wa Patantshwane, seleteng sa gaSekhukhune ka la 16 January 1997. Othomile dithuto tša gagwe sekolong sa tlase sa Patantshwane moo a ilego a tsena gape le sekolo se sengwe sa tlase sa Mafato ka Motetema, e lego moo a dulago gona gabjale. Yena o tšwetse pele ka dithuto sekolong se phagamego sa Leokeng moo a phethilego mphato wa marematlou gona gomme ga bjalo o ithutela tša molao (Baccalaureus legum-LLB degree) Unibesithing ya Afrika Borwa. Yena ke mongwadi wa go rata go ngwala ka leleme la letswele e lego Sepedi le la Seisimane gomme o thomile go ngwala ka ngwaga wa 2014 ge a sa le sekolong. Tše dingwe tša direto tša gagwe di gatišitšwe ka pukung ya The Sol Plaatjie European Union Poetry Anthology Vill ka ngwaga wa 2018, mola le puku ya gagwe ya direto e amogetšwe ke National Library of South Africa gore e gatišwe ka tlase ga Community Publishing Grant. Tshepiso ke mongwadi gare ga bangwadi ba lesometee bao ba thopilego sefoka go WPR (Write Publish Read) self publishing program gomme bjalo ka bangwe o kgethilwe le go fiwa monyetla ke Via Afrika go ka gatiša puku ya gagwe bjalo ka eBook.
Smashwords Interview
Where did you grow up, and how did this influence your writing?
I grew up in Patantshwane, a village in Sekhukhune District at Eenzaam circuit in Limpopo province. Finding myself growing within such a village influenced and motivated me to do something which most of the people in the community still find it hard to believe it could be achieved or done by any person from the same community. Conversely, people used to believe that one can merely be a great author or an outspoken poet only if they are from privileged backgrounds or are from private schools and staying at well developed places than ours. That was then something I considered to be wrong and discouraging. Therefore, I decided to use my given talent to awake the spirits and bring to life the dead and neglected talents of those undermining themselves. And to further prove out of my capabilities that everything and anything is possible as long a person has passion and is determined and most of all committed to what they are doing and wants to achieve.
When did you first start writing?
I commenced writing in 2014 when I was doing grade 11.
Tša maAfrika ke pukwana ya direto yeo e tletšego ka todi yeo e ka nyorelelwago ke mmadi go fihla a ineela. Yona e tletše ka mabose le mathakga mmogo le ditsikitlano tša meno a lefase le re phelago go lona. Pukwana ye e na le direto tše masomepedi ka gare gomme direto tšeo di hwetšagalago ka pukwaneng ye ke direto tša go fapana go ya le ka moo theto e ikadilego goba go farologana ka gona. | Sepedi |
Kei le ka bona Nelson Mandela mo mošomong kua dikgorong morago ga ntwa ya basadi kgahlanong le melao ya di pas aka ngwaga wa 1959. Senyakwa sa gore batho b aba ntsho ba be ba swanetše go sepela ba swere dipasa ka mehla go bat lo swara se be se fetetšwego go basadi: ba bantši ba ile ba swara ka ge ba be ba ntšha maikutlo a bona a go ngangiša molao wo.
Ke be ke le mongwaledi o monnyane wa kuranta ya Rand Daily Mail, ke be ke sa ithuta bjalo ka mobegi mo kgorong ya moahlodi. Ke be ke tsea Mandela gomme o ile a mpotša gore kahlolo ya setšhaba sa basadi e be e swarelwa kua tlase ga moago fao diphapoši tša kgoro di be di le gona, le gore kurunta e be e sa dumelelwa gore e be gona.
Re ile ra dumelana gore se ga se mo molaong. Kei le ka ya go yo bona moahlodi o mogolo go lla ka taba ye, e be ke mo oma gore ke tlo iša kgopelo ya taba ye mo kgorong e kgolo. ka pelapela ba ile ba bulela dikuranta gore di tsene. Go tloga fao ke ile ka dula gare ga kahlolo dikgwedi tše selela. Ke be ke le gare ga kgorong ya kahlolo le Mandela le baemedi bai ba be ba lwela basadi gore ba hwetše kahlolo e nnyane.
Morago ga mengwaga e lesome Mandela o be a swerwe a le kgolegong ya Robben Island. O ile a nngwalela lengwalo a nagana gore baletedi ba ka se le sepediši, gomme a le ngwala o ka re o le ngwalela motho yo mongwe, a šomiš leina la motho o mongwe.
Mohlala wa go laetša gore lengwalo le ya go mang o be o le gare ga boteng bja lengwalo, ka o be a bolela ka seo se diragetšego ge ba gapeleditše maseterata gore a dumelele dikuranta. Lengwalo le be le fetetšwa go batho ba bantši ka ge ba be ba leka go hwetša gore lengwalo le ngwaletšwe mang. Mafelelong, le ile la fihla go nna, morago ga dikgwedi tše mmalwa.Translated by Lebogang Sewela | Sepedi |
“Mini, ke nako ya go nyaka dijo!” a realo Mma Moswe mesong ye mengwe. “Ke go roma lefelong le leswa lehono!”
Ditsebe tša Mini Moswe tša go šupa godimo tša emelela. “Kae?” a botšiša. O be a rata go tsoma dijo mafelong a maswa a go kgahliša.
“Beke ya go feta mohlare o ile wa wišwa ke ledimo,” a realo Mma Moswe. “Kutu ya ona e dirile leporogo godimo ga bodiba kua tlase ga mmoto. Eya kua tlase, o tshele leporogo la mohlare o bone ge eba o ka se hwetše se re ka se jago sa bose ka mošola wa bodiba.”
Mini Moswe o ile a sepela. “Ke yo monnyane, efela ke kgona go nyaka dijo!” o be a ikopelela a dutše a tshera-tshera a lebile mmotong go ya mo naga e lekanetšego kua tlase. Moragonyana, o ile a bona Leribiši le dutše makaleng a mohlare le swerwe ke boroko. “Dumela, Leribiši,” a realo Mini Moswe ka boleta.
“Dumela,” gwa fetola Leribiši ka lentšu la kua garegare. “O ya kae o le tee bjalo?”
“Ke ya go nyaka dijo ka mošola wa bodiba bjo boso,” a realo Mini Moswe ka lethabo.
“O hlokomele,” a realo Leribiši. “Wena ga o na marofa a bogale bjalo ka a ka!”
Mini Moswe o ile a sepela a feta dithokgwa tše mmalwa le mehlare. O ile a bona Phukubje e dutše moriting wa sehlahla se segolo. “Agaa, ke Mini Moswe,” a realo Phukubje ka lentšu le bonolo. “O lebile kae?”
“Ke ya go nyaka dijo ka mošola wa bodiba,” a realo Mini Moswe.
“Hmm, o hlokomele,” a realo Phukubje. “Wena ga o na meno a bogale bjalo ka a ka!”
Gabjale, Mini Moswe o be a šetše a bona meetse a bodiba a phadima kua kgojana. O ile a sepediša go ya go ona. Moragonyana o ile a gahlana le Mmutla. O be a duletše letšatši ka gare ga mabjang a matelele. “Dumela, Mini,” a realo a sohla letlakala le letelele la bjang. “O itlhaganetše kae?”
“Ke ya go tshela bodiba go nyaka dijo ka mošola,” gwa hlaloša Mini Moswe.
“Ooooh,” a realo Mmutla wa go tšwafa. “Naa ga o SE tšhabe?”
“Ga ke tšhabe ENG?” gwa botšiša Mini Moswe ka lentšu le lennyane.
“O a tseba,” a realo Mmutla, “SELO sa go dula ka bodibeng!”
“Ga ke se tšhabe!” a realo Mini Moswe, a sepela. Efela o rile ge a batamela bodiba, a akanya eke nkabe a se a ka a kopana le Mmutla. O be a bolela ka ENG, gomme SELO seo se tla ntira eng?
Mafelelong o ile a fihla leporogong la mohlare. “Nkase lebelele tlase,” a ipotša bjalo. Ka tlhokomelo, a fofela kutung ya mohlare gomme a sepela godimo ga yona. Efela o rile ge a fihla gare, a palelwa ke go kgotlelela go se lebelele ka meetseng a maso … gomme SELO se be se le fao! Sefahlego se ile sa mo lebelela! Mini Moswe o be a sa nyake go laetša ka fao a tšhogilego ka gona, o ile a šošobantšha sefahlego … efela sa go mo tšhoša ya ba gore, SELO sela le sona se šošobantšhitše sefahlego!
Pelo ya gagwe ke ge e bethabetha, Mini Moswe o ile a retologa gomme a kitimela gae. O kitimile a feta Mmutla yo a bego a swerwe ke boroko, efela ge a fihla go Phukubje a ema. “Thuša!” a realo a hemela godimo, “go na le SELO bodibeng! Ke tla dira bjang?”
“Se belaele,” a realo Phukubje, “sepela le leswika le legolo gomme o fihle o le bontšhe SELO seo! Se tla tšhoga!”
Mini Moswe o ile a topa leswika le legolo gomme a boela bodibeng. Efela o rile ge a fihla gare ga leporogo la mohlare a lebelela SELO kua tlase, a bona le sona se swere leswika!
O ile a lahla leswika a kitima a tshela leporogo la mohlare, a feta Mmutla le Phukubje, go fihlela a fihla botlaseng bja mohlare moo Leribiši le bego le gona. “Leribiši, Leribiši!” a goeletša ka lentšu la go tswinya la go tšhoga. “Nthuše! Go na le SELO ka bodibeng! Naa ke tla dira bjang?”
“Hmmmm,” a realo Leribiši a nagana. “Tšea thupa o fihle o bontšhe SELO seo thupa! E tla go thuša!” a realo.
Mini Moswe o ile a tšea thupa ye kgolo ye telele gomme maswafo a ya fase, a napa a boela leporogong la mohlare. Efela o rile ge a emišeditše thupa moyeng a lebelela ka meetseng, a bona SELO le sona se swere thupa ye kgolo!
Ka letšhogo, Mini Moswe a wetša thupa ka meetseng a kitima a feta Mmutla, Phukubje le Leribiši, a feta mmotwana a ya gae. O ile a wela fase ka go lapa kgauswi le Mma Moswe gomme a mo anegela tšohle tše di diregilego.
“Ijoo, Mini wa ka,” a realo Mma Moswe ka lentšu la kwelobohloko. “Se belaele! Ke tseba gabotse se o swanetšego go se dira. Morago ga ge o ikhuditše, o boelele kua bodibeng. O se ye le dithupa goba maswika. Ge o fihla gare ga leporogo la mohlare, o lebelele ka meetseng, efela ga bjale, ge o bona SELO, o myemyele!”
“Ke myemyele?” gwa botšiša Mini Moswe ka makalo. O be a sa kgone go tshepa se se bolelwago ke mmagwe.
“Ee, o myemyele,” a realo Mma Moswe. “Seo se tla go thuša ke a go tshepiša.”
Ka nnete, Mma Moswe o be a nepile. Ge Mini a fihla gare ga leporogo la mohlare, o lebeletše tlase gomme a myemyela. O ile a makala kudu, SELO le sona se ile sa myemyela ka go laetša bonolo! Mini Moswe o ile a dumediša SELO ka go se emišetša seatla gomme le sona sa mo emišetša seatla. Mini o ile a thaba! O ile a kitima a tshela leporogo, gomme morago ga diiri tše mmalwa tša lethabo, a boya gae a gokere mokgobo wa medu ya bose ka tlase ga letsogo le lengwe le le lengwe.
Mathapameng ao ge meswe e dutše fase goja dijo tša bose, Mini Moswe o ile a anegela Mma tše diragetšego. “Ke rile ge ke myemyela, SELO le sona sa myemyela!” a realo.
“Ke a tseba,” a realo Mma.
“Ke rile ge ke emišetša SELO seatla, le sona sa nkemišetša seatla!” a realo Mini Moswe.
“Ke a tseba,” a realo gape Mma Moswe.
“Ke gopola gore se nyaka go ba mogwera wa ka!” a realo Mini.
“Ke a tseba,” a realo Mma.
Mini Moswe a nagana sebakanyana. “Efela Mma,” a realo, “SELO sela ke eng?” Mma Moswe o ile a mmotša. Naa o gopola gore Mma Moswe o rileng? | Sepedi |
Episode 2877
#Mahlakung-Alfios o bookelong gomme mogwera wa gagwe wa kgomo Moscow o hlokofetše.Kgokong o botša Moruti Kgole gore a netefatše gore Alfios ga a tsebe ka lehu le la mogwera wa gagwe ka gore ge ba ka mmotša a le bookelong ke gona le yena a latetše Moscow.Naa ke nnete gore ge motho a lwala a le diphateng a seke a tsebišwa ka lehu la mang kapa mang yoo a lego kgaufsi le yena goba a tsebišwe? | Sepedi |
SWEEPERS E SWIETŠE (FEETŠE) UL FC
MOGALE SEKWELA // May 15,
SESHEGO: E be e le papadi e bonolo go Moria Sweepers FC ge e be e feela (swiela) sehlopha sa University of Limpopo FC (UL FC) bjalo ka kgarebe ya senoinoi e hlwekiša lebala mesong ya Mokibelo fao e sa yego felo.
Papadi ye e ralokilwe lebaleng la Kgaiso go la Zone 3, Seshego, ka ntle ga Polokwane. Leano la dibapadi ba Moria FC e be e le go nweša nno tše dintši gore phapano ya bona ya dino go liki ya SAFA SAB di fetoge. | Sepedi |
Description
• E tšwa pele ka go akaretša dinyakwa tša CAPS (Setatamente sa Kharikhulamo le Pholisi ya Kelo) ebile e ngwadilwe ke bangwadi ba hlwahlwa • E tšwa pele ka diswantšho tša go kgahliša le mešongwana ya go lokela baithuti, gomme ya thuša go hlabolla dipoelo le go hlohleletša baithuti • E tšwa pele ka go thekga barutiši go boloka nako, gomme ya ba nolofaletša mošomo ka go ba tlabela ka matlakala a mošomo, ao a kago fotokopiwa • Boleng bja go tšwa pele = katlego! This eBook is a digital version of the printed, CAPS-approved book. Benefits of the ePUB format include: • The ability to view on a desktop computer, notebook or tablet; • As learners adjust fonts, rotate and flip pages, content reflows to fit the device’s screen giving the user a more flexible experience; and • Learners can take notes, highlight and bookmark, and access video and audio for visual learning. | Sepedi |
121Joase e bile kgoši ya Juda a na le mengwaga ye e šupago 2ngwageng wa bošupa wa pušo ya Kgoši Jehu wa Israele, gomme a buša a le Jerusalema mengwaga ye masome a mane. Mmagwe e be e le Tsibia wa motse wa Beresheba. 3Bophelong bja gagwe ka moka o be a dira tše di kgahlago Morena, ka gobane moprista Joyada o be a mo laya. 4Le ge go le bjalo o ile a se ke a phušola dintotoma tšeo go tšona go bego go khunamelwa medimo ya diswantšho, gomme batho ba no tšwela pele le go dira dihlabelo le go tšhuma diorelo moo.
5
Joase a bitša baprista gomme a ba laela gore ba boloke tšhelete ye batho ba e lefago ge ba tliša dihlabelo ka Tempeleng, e lego tšhelete ye e lefiwago ke motho ge a tliša sehlabelo sa mehleng12:5 “ke motho ... mehleng” Seheberu ga se kwagale gabotse. le ye e ntšhwago e le mpho ya boithaopo. 6Moprista yo mongwe le yo mongwe o be a swanetše go amogela tšhelete ye e tlišwago ke bao a ba thušago go dira dihlabelo, gomme ka tšhelete yeo go be go swanetše go lokišwa Tempele mo e senyegilego gona.
7Eupša le ngwageng wa masome a mabedi a metšo ye meraro wa pušo ya Joase baprista ba be ba se ba tšwa ba lokiša Tempele. 8Ka gona Joase a bitša Joyada le baprista ba bangwe, a ba botšiša a re: “Ke ka lebaka lang le sa lokiše Tempele? Go tloga bjale le se ke la amogela tšhelete go bao ba e tlišago ge eba ka yona le ka se lokiše Tempele.” 9Baprista ba dumela gore ba ka se amogele tšhelete yeo ka ge ba sa lokiše Tempele.
10Ke moka Joyada a betla polokelo ya tšhelete a phula sekhurumelo sa yona lešoba, gomme a e bea ka thoko ga aletare, ka go la go ja ge motho a tsena ka Tempeleng. Baprista ba ba bego ba diša mojako wa Tempele ba be ba tšea tšhelete ka moka ye e ntšhwago ke batho ba ba tlago Tempeleng, gomme ba e nokele ka moo polokelong. 11Ge baprista bao ba bona gore tšhelete ke ye ntši ka polokelong, mongwaledi wa mošate le Moprista yo Mogolo ba be ba etla, ba e tlemelele ka mekotleng, ba ye go e bala. 12Ge ba e badile, ba be ba e neela banna ba ba bego ba hlokometše modiro wa ka Tempeleng, gomme bona ba lefe babetli, baagi, 13le ba go lokiša merako ya Tempele, le babetli ba maswika, ba be ba reke dikota le maswika a a betlilwego a a bego a šomišwa go lokiša Tempele le tšohle tše di bego di nyakega. 14Le ge go le bjalo ga se gwa ka gwa tološwa ye nngwe ya tšhelete yeo gore go dirwe meruswana ya silibera, meruswi, ditimamabone, diphala, goba sebjana se sengwenyana sa silibera goba sa gauta. 15Tšhelete yeo ka moka ya lefa bašomi, ya ba ya reka tša go lokiša Tempele. 16
Banna ba ba bego ba hlokometše modiro ba be ba tshephega, ka gona go be go sa nyakege gore ba hlwe ba botšišwa ka ditšhelete tšeo. 17
Tšhelete ya dihlabelo tša tefelo ya dibe le ya dihlabelo tša tshwarelo ya dibe e be e sa lokelwe ka moo polokelong; e be e le ya baprista.
18Mehleng yeo Kgoši Hasaele wa Siria a hlasela motse wa Gathe gomme a o thopa; a napa a ikemišetša go yo hlasela Jerusalema. 19Kgoši Joase wa Juda a tšea dikabelo tše ba ba bušitšego pele ga gagwe, e lego Joshafate le Joramo le Ahasia, ba bego ba di abetše Morena, a di oketša ka tša gagwe le ka gauta ka moka ye e bego e le ka dipolokelong tša Tempele le tša mošate, gomme a di romela ka moka ya ba seloba sa Kgoši Hasaele. Hasaele a napa a tloga Jerusalema le madira a gagwe.
20Tše dingwe tše Kgoši Joase a di dirilego di ngwadilwe mo go Ditaba tša magoši a Juda.
21-22Bahlankedi ba Kgoši Joase ba ile ba loga maano a go mmolaya, gomme ba babedi ba bona, e lego Josakare, morwa wa Shimate, le Josabade, morwa wa Shomere, ba mmolaya ngwakong wo o agilwego setsheng se se lekelelantšwego, ka thoko ya bohlabela bja Jerusalema, tseleng ye e theogelago Sila. Joase a bolokwa le botatagwe motseng wa Dafida, gomme Amatsia, morwa wa gagwe, a mo hlatlama bogošing. | Sepedi |
Go swana le batho ba bagwe ba bolelago setho, lenyalo la Sepedi (lenyalo) ga se fela go dira kamano magareng ga batho bao ba babedi semmušo: ke tumelano ya sehlopha, di kamano magareng ga malapa e be ya semmušo. Gabotse, e ama tšhutišo ya ditefo (magadi) go tšwa go leloko la monyadi go ya go leloko la monyadiwa. Ka morago, lelapa la monyadiwa le tla šutiša phatlalatša bokgoni bja monono bja monyadiwa go ya lefelong la monyadi (bogadi), ka go rialo boikgafo bja bonago monyadi le maloko a gagwe o dirwa ka botlalo fela ka morago ga matswalo a ngwana.
Lenyalo le nyakile go ba ditlamo ka setšhabeng sa Bapedi. E be e le tshepedišo ya semolao gomme e be a sa akaretša ditirelo tša sedumedi. Go fapana le ditirelo tša phetišo tše di tsentšwe ka tshepetšong ya go aloga, lenyalo le be le sa fetole maemo a e ka ba monyadiwa goba monyadi, eupša le ge go le bjalo le tšweleditše pele maemo a bona a a lego gona ka botlalo bjalo ka batho ba bagolo ba ba alogilego ka setšhabeng sa Bapedi. Maemo a lenyalo a mafša a hweditšwego ka lenyalo e be e le a semolao, seo se okeditšego maatla, ditlamo le mešomo ya maemo a šetšego a hweditšwe.
Matswalo a ngwana wa mathomo wa Bapedi e be e le tiragalo ye kgolo ye bohlokwa: ga e se e tliše fela leloko le le mpša ka lapeng, eupša gape e godišitše mma go ya maemo a godimodimo a ka hwetšwago. Godimo ga moo, e phethile ditlamo tša lelapa la mma go tate le ba lelapa la gagwe, mola e bontšha bonna bja tate le go tšwetša pele leloko la gagwe.
Go tswalelwa le pelego ya ngwana wa mathomo ka tlwaelo di direga lelapeng la mma. Ka morago ga matswalo, bobedi mma le ngwana ba tla gomela lelapeng la tatagwe moo mokete o tla swarwago, moo ba lelapa la mma ba dirago moneelo wa nama le bjalwa. Se se phetha tlamego ya bona ya mafelelo go lelapa la tate la go fana ka ngwana ka ya mongwe wa maloko a bona, oo a ntšheditšwego magadi, palo ya dikgomo le diruiwa goba tšhelete ya bona ya go lekana le tšeo, e be e lefilwe.
Ka temogo ya maemo a mafša a mma, tate o be a aga bodulo bjo bo arogantšwego bja gagwe, bjale ka ge a na le tokelo ya go ba le taolo ya ngako wa dinagamagaeng wa gagwe. Ge a boa le ngwana wa gagwe, mme le ngwana ba be ba beetšwe ka thoko lebaka le itšego ka ngwakong wa dinagamagaeng o mofša. Ka morago ga se, mokete o kgethegilego (ngwana o tswa ntlong) o be o dirwa go keteka go fihla ga ngwana ka gae ga tate. Nakong ya mokete, ditirelo di be di dirwa tšeo di feleletšago go alošwa ga ngwana ka lapeng la mma ka maemong a gagwe a mafša.
Ka tlwaelo ya setšhaba sa Bapedi, phapanyo ya bong e be e le motheo pharologantšho wa go alošwa e gatelela diphapano tše bohlokwa magareng ga bong. Go aloga ka nako go swaya karolo ya phetisetšo go bogolo le go beeletša moalogi ka bodudi bja setšhaba, gomme ka lebakeng la banna, tokelo ya go kgatha tema mererong ya dipolotiki le mešomo ya toka.
Mohola wo bohlokwa woo alošo e re fileng ka tlwaelo e be e le go gatelela bokgošikgolo bja Bapedi mo batho ba bangwe ka bogošing bja bona goba karolo ya khuetšo: dikgošana tša fasana di be di ile tša swanelwa ke go hwetša tumelelo go tšwa go kgošikgolo ya Bapedi bohlokwa pele ga ge ba ka thoma alošo e mpša.
Tokelo ya go fana goba go gana ka tumelelo e maatlafaditše bolaodi bja kgošikgolo ya Bapedi, ka lebaka le e be e mo fa taolo godimo ga tokelo ya go ba modudi go kgatha tema ka sepolotiking le toka. Mo dinakong tše di sa tšwago go feta, ka go lokologa ga dikgošana go fa tokelo ya go aloša ka ntle le taolo ya bogareng, mokete ke mothopo wa lehumo le legolo go dikgošana tše, bao gantšhi ba pharwago molato wa go se šomiše ditšhelete ka tsela ya maleba. Alošo ye e tsebjago bjalo ka koma (go tšwa go koma, go bolotša) goba Lebollo (go tšwa go bolla, go gobatša), e be e le ye nngwe ya metheo ye bohlokwa ye e kgethegilego le bogare bja setšo sa Bapedi.
Go tsenela go bolotša e be e le kgapeletšo go bašemane le basetsana ka moka ba mengwaga ya maleba (yeo e bego e fapane ka bophara), eupša bong ka bobedi bo be alošwa ka go kgaogantšhwa. Bašemane ba be ba tsenela dikarolo tše pedi; basetsana karolo ye tee. Ka go alošwa ba fihleletše bogolo ka botlalo gomme ba tsenywa ka sehlopheng se se fapanego. Alošo e sa le bohlokwa go Bapedi ba bantšhi, eupša e thomile go ba motheo — goba mohlomongwe tebego — ya arogantšho ya setšhaba. Kgaogano ye kgolo ka setšhabeng sa Bapedi, magareng ga baditshaba (ditsebi tša setšo) le bakriste (ba tsenago dikereke), yeo e hwetšago ka boripana tšwa go ditumelo tše di fapanego tša sedumedi eupša gape go tšwa go tsenela goba go go se tsenele alošo. Gape e ka bontšha diphapano tša maemo a leago le thuto.
Mola bontšhi bja alošo ya Sepedi bo tšwetše pele go swana, go ka no ba ga bile le diphetog tše itšego go tloga ge ditaba di kgobokeditšwe yeo pego ye e latelago e theilwe godimo ga tšona. Ka fao e dirwa ka nako ye e fetilego. Karolo ya mathomo ya bašemane (bodika) e ba tsebišitše ka botlalo go boleloko bja sehlopha. Sa bobedi (bogwera) go ba tsentšha ka maemong a setšhaba sa banna, go ya ka mameo le boemo setšhabeng moo ba belegweng.
Bogwera bo fa monna tokelo ya go dula ka mollong wa mokete le go tšea karolo ka sepolotiking le tša toka. Ka go fapana, go alošwa ga basetsana (byale) ka bonolo ke go ba tsentšha ka bolelokong bja sehlopha. Ba be ba ganeditšwe go kgatha tema efe goba efe ka sepolotiking le ditirelo tša toka. Gape ba be ba thibetšwe go maemo a bogodimo ao banna ba a hwetšago ka karolo ya bona alošo ya bobedi.
Translated by Lawrence Ndou | Sepedi |
101Nna Paulose ka nama, yo go thwego ke kwana ge ke le gare ga lena, eupša ke tau ge ke le kgole le lena, ke le kgopela ka boleta le botho bja Kriste. 2Ke a le rapela, mohla ke etla go lena le se nkgapeletše gore ke be tau go lena, gobane ke bona gore tau yona nka no ba yona go bao ba rego re hlohleletšwa ke tša nama. 3Gape le ge re phela mo lefaseng, ga se gore ge re elwa re hlohleletšwa ke tša lefase. 4Dihlabani tše re lwago ka tšona ga se tša lefaseng, ke tša Modimo tše maatla, tše re di filwego go pšhatlaganya dibo ka tšona. Re fenya ba ditshele ka dipolelo, 5le ba go ikgantšha ba go gana molaetša wa Modimo. Re leka go dira gore batho ba nagane tše di kgahlago Kriste. 6Ge le šetše le bontšhitše go theeletša Kriste ka mokgwa wo o phethegilego, rena re tla be re itokišeditše go otla mang le mang yo a sa theeletšego.
7Taba di a ipola! Ge motho a ipotša gore ke wa Kriste, a inagane gabedi, a tsebe gore le rena re ba Kriste bjalo ka yena. 8Gobane le ge eba ke kgantšha maatla go feta tekanyo ao Morena a mphilego ona, maatla a go le aga, e sego go le phuma, ga go nteše dihlong. 9Fela ga ke nyake go bonala nke ke a le tshošetša ka mangwalo a ka. 10Go thwe: “Mangwalo a Paulose a bogale ebile a a hlaba, fela ge a le mo ka nama o boleta le tše a di bolelago di a nyatšega.” 11Motho wa go realo o swanetše a kwešiše gore tše re di ngwalago ka mangwalong re le kgole ga di fapane le tše re tlago di dira ge re le moo go lena.
12Rena ga re na sebete sa go ipala goba go ipapetša le ba ba iponago e le ba bagolo. Bona ke ditlaela, ka gobane ba itekanya ka tekanyo ye ba ipeelago yona, le gona ba ipapetša le bona ka bobona. 13Ge e le rena, re ka se ithete go feta tekanyo, go itheta ga rena go tla ya le mellwane ye Modimo a re beetšego yona, gomme yona e akaretša le modiro wa rena moo go lena. 14Ka gona ga se ra tshela mollwane ka go tla go lena. Gabotse e bile rena ba mathomo ba go tla go lena ka Ebangedi ya Kriste. 15Ka fao ga re ithete ka modiro wo o dirilwego ke ba bangwe, modiro wo o dirilwego ka ntle ga mellwane ye re e beetšwego. Re holofela gore tumelo ya lena e tla gola, mme le maemo a rena moo go lena a phala ale a pele, re ntše re sa tshele mellwane ye re e beetšwego. 16Ra kgona re yo bega Ebangedi dinageng tše di lego ka ntle go tša lena, gomme ra se kgantšhe tše di šetšego di dirilwe ke ba bangwe mafelong a mangwe. 17
Gape Mangwalo a Makgethwa a a bolela a re: “Yo a ikgantšhago a ikgantšhe ka tše di dirilwego ke Morena.” 18Gobane yo a swanetšego go amogelwa ga se yo a ithetago, eupša ke yo a retwago ke Morena. | Sepedi |
GASEKGOPO: Ka morago ga go lemoga gore basetsana ba thomile go tšwa tseleng, Johanna Mokwalakwala o ile a tšeya sephetho sa go dira se sengwe. Johanna (43) go tšwa GaSekgopo ka ntle ga Modjadjiskloof o ile a thoma sehlopha sa kgwele ya matsogo (netball) seo se bitšwago Sekgopo Royal Stars ka kgwedi ya Dibokwane 2021.
KE RATA DIPAPADI KUDU
O kgoboketša basetsana ba 63 ba mengwaga ya go thoma ka 8 go ya go 16 letšatši ka letšatši a ba ntšha mebileng mme a ba ruta kgwele ya matsogo gore ba kgone go phadišana le dihlopha tše dingwe.
Johanna o boditše Seipone gore o thomile sehlopha se ka ge a be a sa kgone go kgotlelela go bona basetsana ba senya bokamoso bja bona. “Ke tšere sephetho sa go thoma sehlopha ka gore ke rata dipapadi kudu. Ke bone gore basetsana ba bantši ba tlo tsenela sehlopha se ka ge dihlopha tša kgwele ya matsogo e le tše nnyane motseng wa rena,” a realo.
O re o leka go tšweletša le go godiša baswa ba basetsana. “Ke a bona gore bokgoni ke bjo bontši magareng ga bona gomme ge ba ka se lahle tshepo, ba bangwe ba bona ba ile go fihla kgole. Ba bangwe ba ka feleletša ba ralokela dihlopha tše hlwahlwa tša go tuma mo Aforika Borwa,” gwa realo Johanna.
Basetsana ba ba šetše ba thopile difoka tše mmalwa ebile ba ikemišeditše go thopa tše dingwe. “Ke nyaka go netefatša gore basetsana ba ba tseba se sengwe le se sengwe ka kgwele ya matsogo gore ba kgone go tšwelela,” a realo.
Johanna o re ga a ba rute feela ka papadi ya kgwele ya matsogo. O ba ruta gape ka dika tša tshotlego ya basadi le bana. “Ke ba ruta gape ka kgatelelo ya mogopolo le dika tša tshotlego mme ka ba lemoša ditsela tšeo ba ka di šomišago go hwetša thušo,” a realo.
O okeditše polelo ya gagwe ka gore o dira se ka ge a lemogile gore bontši bja basetsana ga ba rate go bolela ka matshwenyego a bona le batswadi ba bona. “Sehlopha se ke sa maleba ka ge se kgona go ikwa se bolokegile mme se kgona go tšweletša maikutlo a sona go tšeo se hlakanago le tšona bophelong bja sona,” gwa realo Johanna.
O re nepo ya gagwe ke go godiša sehlopha se. Tshepang Thako (16) o bile karolo ya sehlopha se ge se thoma. “Ke hweditše legae le lengwe mme ke a ipshina. Nepo ya ka ke go ipona ke tsebega naga ka bophara ka papadi ye,” a realo. | Sepedi |
HomelegoChateau lego disney / lego star wars le réveil de la force | Avis des Testeurs 2021 Chateau lego disney / lego star wars le réveil de la force | Avis des Testeurs 2021 By Tanya K. novembre 26, 2020 lego 0 Comments Articles à lire absolument:Lego mechanic / figurine lego star wars | Avis des Testeurs…Lego star wars profile pictures pour lego youtube | Avis des…Lego chateau disney ou lego 60044 | Test &…Chateau lego disney ou lego harry potter auchan | Test &…Voiture lego technic et lego com star wars | Avis des…Reveil lego ou lego technic voiture | Test & Avis 2021Chateau disney lego / harry potter lego soluce | Soldes…Lego elfe pour lego star wars chasseur tie | Qualité Prix…Lego duplo animaux / base lego star wars | Qualité Prix 2021Calendrier de l avent lego / lego star wars vaisseau clone |…Poudlard lego ou lego chateau disney | BlackFridayLego commissariat de police : lego princesse disney | Avis…Baril lego et chateau lego reine des neiges | Avis des…Lego chateau fort pour train marchandise lego | Avis des…Arme lego pour lego animaux | Avis des Testeurs 2021Lego star wars pas cher ou lego ninjago personnage | Black…Jeux lego star wars et lego avion | Promotion en CoursLego star wars étoile de la mort et calendrier de l avent…Lego star wars jeux et lego harry potter poudlard |…Moc lego star wars et helicoptere lego | Notre EvaluationLego harry potter poudlard express pour figurine star wars…Chateau lego et lego harry potter poudlard express | Black…Lego chateau ou lego mario | Fiche TechniqueLego hero factory | lego tortue ninja | Avis des Forums 2021 Related Posts Camion lego pour lego wikipedia | Où l’Acheter ? Lego chima lion : figurine minecraft lego | Promotion en Cours Lego chateau fort pour train marchandise lego | Avis des Utilisateurs 2021 About Author Tanya K. | Sepedi |
Matsebe Sekhukhune
Sekhukhune goba Matsebe Sekhukhune, (1814–1882), e be e le ngwana wa mathomo go ba bararo ba kgoši Sekwati le Thorometjane. Barwa ba Kgoši Sekwati ke Sekhukhune (Matsebe), Dinkwanyane le Kgoloko. Ka setšo sa Bapedi bogoši bo tšea ke ngwana wa pele ka morago ga lehu la tatagwe. Matsebe (Sekhukhune) o rile ka morago ga lehu la tatagwe (Sekwati) ka 1861, a latela setšo sa Sepedi ka ge tatagwe e be e le kgoši. O thopile bogoši go morwarragwe Mampuru ka lerumo. Mampuru yeo lehono ba reetšego Pretoria Central Prison ka yena, e be e le morwarrago Sekhukhune ka ge mmagwe (Kgomomakatane) a nyetšwe ke bakgomana ba gaSekwati. Mampuru o godišitšwe ke mmago Sekhukhune (Thorometšane) ka lapeng la mošate.
Ge Hendrik Potgieter le mašole a gagwe (Voortrekkers) ba hlasela mošate wa Bapedi ka pširing ka 1838. Sekwati o ba fentše empa a tla a lemoga gore mošate wa gagwe wa pširing ga se wa bolokega ke ge a tlo hudugela Thaba Bošego (Leolo).
Sekhukhune I, e be e le kgoši kgolo ya Bapedi (goba Marota) ba ga Sekhukhune, Limpopo nageng ya Afrika Borwa. O be a dula thabeng ya Leolo,[1] e ago kgona go e šireletša. Naga ya Kgoši kgolo Sekhukhune e thoma ka noka ya Lekwe, south (Vaal River), go fihla ka noka ya Lebepe, north (Limpopo River) gape Mogomatse, east (Komati River) le kgalagadi, west (Bophirima).
Setšhaba sa Bapedi se bopa ke mehlobo ya DiTlou le (Mmola letlaka)Marota bana baMadi a bogoši!
Batau Manganeng, Masemola, Mogashoa), Bakgaga (Mphahlele, Kopa, Maake), Baroka (Malatši, Ratau, Mashishi, Phasa), Bakwena, Bakone (Matlala), Moletlane le babangwe. Magoši a gaSekhukhune ka Palo 167 le Dintona tše 268.
Ba bodikela (Makgowa) ba rile ge ba fihla mo nageng ya gaSekhukhune ba e abaganya ka ge ba be ba nyaka mahumo a naga (gauta) ba be ba e reela leina la Transvaal, ge go fihla Maisemane ba e a abaganya gape ba e bitša PWV (Pretoria, Witwatersrand le Vereeniging). Kgošikgolo Sekhukhune o lwetše naga ya gagwe goba go fihla Maburu le Maisemane ba kopana ba dira seboka gore ba kgone go ka fenya Sekhukhune.
Sekhukhune o kgonne go fenya ntwa magareng ga Maburu le Maesimane ba le seboka. Goba go fihla Maburu le Maisemane ba eya go hloma seboka se sengwe le Maswatsi ke ge ba kgona go mo swara ba moiša ko kgolegong ya Pitori (Tshwane).
Lešika la kgoro ya Sekhukhune.
Ditšhupetšo[lokiša | edit source]
- ↑ du Plessis, E.J. (1973). Suid-Afrikaanse berg- en rivier name. Tafelberg-uitgewers, Cape Town. p. 187. ISBN 0-624-00273-X.
{{cite book}}: Cite has empty unknown parameter:
|coauthors=(help)
Ke leboga tshemisho ya lena e fetolwetjego sepeding. Ke rata go swaela mo erego maisimane a fetotje Transvaal to PWV. PWV ke karolo fela ya borwa bjwa Transvaal, erago Pretoria,Witwatersrand le Vereenaging. Ka kgopela rephosholle gore PWV is another name for Transvaal, Instead the correct one is ZAR- Zuid Afrikaanse Republik which is another name of Transvaal before unification four Republics as Natal Republic, Orange Free State Republic, Cape Colony and ZAR to make up what we today call South Africa-ZA. By so saying Transvaal itself range from VAAL River(Southern Transvaal) it the South to LIMPOPO River(Northern Transvaal) in the North,Komati in the East(Eastern Transvaal) and Zeerust/Rusteburg( Western Transvaal. Ke dumela e tla kwagala gabotse. Gomme kopanyo ya diya Colony tje nne tje ebile ka 1910,in what was to be called Union of South Africa under General Louis Botha as first prime minister.
Kwelagobe Maboko / 072 139 1952
Bogoshi ga bo tseye ke ngwana wa pele wa kgoshi but ngwana wa lesogana wa mathomo yeo mmagwe e lego timamollo. | Sepedi |
Description
This is a lay summary of the article published under the DOI: 10.1371/journal.pone.0230984
Northern Sotho (Sepedi) translation of DOI: 10.1371/journal.pone.0230984
Ditšini tša go retelela dibolayadikhunkhwane gantši di amana le diabe tša pholeitrophiki go mehuta ya histori ya kgale ya menang ya go fapafapana.
Le ge go le bjalo, go hwetšagala tshedimošo ye nnyane kudu ka ga kamego ya go retelela sebolayadikhunkhwane go tshepedišo ya go iphepa ka madi go menang.
Mo, ka tšhomišo ya maswao a mabedi a methapoliki ao a sa tšwago go lemogwa a go thewa godimo ga DNA go monang wo o phatlalatšago malaria kudu, e lego An. funestus, re dirile diphatišišo mabapi le ka moo ditšini tša methapoliki tša go retelela dihlare di ka amago go iphepa ka madi.
Morago ga go dumelela bobedi mehuta tša field F1 le lab F8 Anopheles funestus gore di iphepe ka letsogo la motho tekano ye metsotso ye 30, re lekotše kamano magareng ga mellwane ye bohlokwa ya tshepedišo ya go nwa madi go akaretša, nako ya go phuruphutša, nako ya go iphepa, dikatlego tša go iphepa ka madi, bogolo bja madi a nwelwego, le maswao a glutathione S-transferase (L119F-GSTe2) le saethokheroumu ya P450 (CYP6P9a_R)—ye e hlohleletšwago ke go itlwaetša go retelela dihlare.
Ga go le e tee ya mellwane ya tshepedišo ya go iphepa ka madi ye e bego e amantšhwa le ditlhamegotšini tša L119F-GSTe2.
Go thulana le se, go CYP6P9a_R, menang ya homosaekase ya go retelela sehlare e be e kgona go iphepa ka madi ka tsela ye e makatšago go feta menang ya homosaekase ye e lego kotsing (OR = 3.3; CI 95%: 1.4–7.7; P = 0.01).
Go feta fao, kelo ya madi ao a nwelwego ke menang ya CYP6P9a-SS e bile ya fase ga menang ya CYP6P9a-RS (P<0.004) le ya CYP6P9a-RR (P<0.006).
Se se šišinya gore tšini ya CYP6P9a e amana le katlego ya go iphepa le bogolo bja madi ao a nwewago ke An. funestus.
Le ge go le bjalo, ga se gwa hwetšwa kamano go tlhagišo ya CYP6P9a le ya tlwaetšo ya ditšini go diprotheine tša mareng tše di amegago go tshepedišo ya go iphepa ka madi.
Dinyakišišo tše di šišinya gore go itlwaetša go retelela dihlare go go theilwego godimo ga P450 go ka ba le khuetšo go tshepedišo ya go iphepa ka madi ga monang wa Anopheles funestus go akaretša le bokgoni bja ona go phatlalatša menang ye e phatlalatšago malaria ka go nwa madi.
Menang ye mengwe ye e phatlalatšago malaria e atlegile go retelela dikhemikhale tše kotsi tše di diretšwego go e bolaya (dibolayadikhunkhwane).
Banyakišiši ba bolela gore diphetogo tša ditlhamegotšini tše di hlohleletšago “go retelela dibolayadikhunkhwane” go menang ya Anopheles funestus, le tšona di bonala di e thuša go iphepa ka bokaone ka madi a batho.
Se se ka feleletša se oketša bokgoni bja yona go phatlalatša malaria.
Menang ye mengwe ye e phatlalatšago malaria e kgona go retelela ditlamorago tše šoro tša dibolayadikhunkhwane ka go itlwaetša, goba go amogela, dikhemikhale tše ka mebeleng ya yona.
Mohuta wo wa go retelela dibolayadikhunkhwane o kgontšhwa ke mehuta ya ditlhamegotšini, eupša ga go tsebje kudu ka ga mehola ye mengwe yeo menang e ka bago le yona ka lebaka la mehuta ya yona ye e swanago ya ditlhamegotšini.
Ka dinyakišišong tše, banyakišiši ba be ba nyaka utolla ge e ba ditšini tše di kgontšhago go itlwaetša go retelela dibolayadikhunkhwane di ka kaonafatša mekgwa ya tšona ya go iphepa.
Ba be ba nyaka go tseba, mohlala, ge e ba menang ye ya go retelela sehlare e be e kgona go iphepa ka lebelo le go nwa madi a mantši nakong yeo e swerwego ke tlala.
Banyakišiši ba lekodišišitše ka moo mehuta tše pedi tša go fapafapana tša menang ya Anopheles funestus di iphepilego ka gona ka letsogo la motho metsotso ye 30.
Ba etše dintlha tša tshepedišo ya go iphepa ka madi, tše bjalo ka ke nako e kaakang menang e iphepa ka madi ao a di a gogilego.
Ba sekasekile le ditlhamegotšini tša menang go bona ge e ba mekgwa ya go iphepa ya go fapafapana a ka amantšhwa le diphetogo tša ditšini tša moswananoši tše pedi tšeo di lokollago go retelela sebolayadikhunkhwane.
Dipoelo tša bona di laeditše gore ye nngwe ya ditšini tša go retelela e ama mekgwa ya go iphepa.
Menang ye e nago le mohuta wo wa phetogo ya ditšini e be e na le mmele ya go nyatšega, gomme e be e kgona go iphepa ka madi a mantši go feta yeo e bego e se na wona.
Le ge go le bjalo, phetogo ya ditšini e be e sa laetše go fetoša nako ya go iphepa, le gona ga se ya hlola dikelo tša godimo goba tša fase tša diprotheine tše dingwe tšeo menang e di šomišago go iphepa ka madi.
Dinyakišišo tše di fana ka bohlatse bja gore diphetogo tša ditšini tšeo di hlolago go retelela dibolayadikhunkhwane di ka hlola le dimelo tše dingwe tše di ka amogelegago.
Mo morerong wo, banyakišiši ba netefaditše gore tšini yona yeo e bonala a na le khuetšo go mokgwa wa go iphepa ya menang.
Se se bohlokwa ka gore menang e phatlalatša dinwamadi tša malaria bathong nakong ya go iphepa.
Banyakišiši ba bolela gore dinyakišišo tša ka moso di swanetše go lebelela go tsenelela ka moo ditšini tše di amago mekgwa ya go iphepa, le ka moo e ka amago tsela yeo menang e mate le go phatlalatša malaria.
Ba lemoša le gore tše dingwe tša diteko tše di dirwago ka dinyakišišong tša bona ga se tša atlega ebile di ka ba le amile dipoelo tša tšona.
Go bohlokwa go kwešiša ka moo ditlhamegotšini le maitshwaro a menang di fetogago ka gona go ikarabela go maitekelo a rena go di e laola, go swana le go šomiša dibolayadikhunkhwane phatlalatša le kgafetšakgafetša.
Bangwadi ba dinyakišišo tše ba be ba etšwa nageng ya Cameroon, moo ba dirilego disampole ka ye mengwe ya menang ye e šomišitšwego go dinyakišišo tše. | Sepedi |
Beibele ke makgonatšohle tabeng ya go araba dipotšišo tše thata kudu bophelong. E itlhatsetše e le bohlokwa go theoša le nywagakgolo. Karolong ye, o tla bona kamoo Beibele e tlogago e le bohlokwa ka gona.—2 Timotheo 3:16, 17.
Dihlogo Tšeo di Lego Gona
Dilo tše pedi tšeo di bolelwago ka Beibeleng di nea karabo.
Na o rata di-tattoo? Ke melao efe e mengwe ya motheo ya Beibele yeo o swanetšego go e ela hloko?
Ge Jesu a be a le mo lefaseng, o boletše ka Mmušo wa Modimo go feta selo le ge e le sefe. Ke kgale balatedi ba gagwe ba rapelela gore Mmušo woo o tle.
Thušo Bakeng sa Lapa
BANYALANI
O ka dira’ng ge e ba wena le molekane wa gago le dumeletše mantšu a gobatšago a kgoma tswalano ya lena?
BAFSA
Bidiong ye ya metsotso e meraro, bafsa ba hlalosa seo se ba kgodišago gore go na le Mmopi.
BANA
Na go na le taba gore re bapadiša thoye efe? Bogela bidio ye gomme o bone ge Kabelo a eba mogwera wa Jehofa.
BANYALANI
Go diriša dipotšišo tše pedi tše bonolo go ka go thuša go kaonefatša lenyalo la gago. | Sepedi |
Bona kamoo molaetša o kgothatšago wa Beibele o ilego wa thuša Cindy go fetoša semelo sa gagwe sa go ba yo bogale.
James Ryan o belegwe e le sefoa gomme ka morago a foufala. Ke eng seo se dirilego gore bophelo bja gagwe bo be le morero?
Go sa šetšwe go atlega ga gagwe intasetering ya mmino, Esa o be a tseba gore bophelo bja gagwe bo be bo se na morero. Hwetša gore sebapadi se sa mmino wa moretheto o matla se ile sa hwetša bjang lethabo.
Ithute ka ditherešo tša thutamahlale tšeo a ilego a di hlahloba le lebaka la gagwe la go ba le tumelo Lentšung la Modimo.
Alain Broggio o ile a kgongwa kudu ke temana ya Beibele ya 1 Johane 1:9.
Mayli Gündel o ile a se sa dumela go Modimo ge tatagwe a ehwa. O ile a hwetša bjang tumelo ya kgonthe le khutšo ya ka gare? | Sepedi |
Na o nagana gore bophelo bo na le morero? Rathutatlhagelelo William B. Provine, o re: “Seo re ithutilego sona mabapi le mogato wa tlhagelelo se na le dilo tše dikgolo tšeo di se bolelago go rena, e lego seo se kgomago taba ya go ba ga rena le morero bophelong.” Phetho ya gagwe ke efe? O re: “Ga ke bone go na le morero wa kgonthe bophelong bja batho goba legohleng.”32
Ela hloko bohlokwa bja mantšu ao. Ge e ba go be go se na morero wa kgonthe bophelong, gona o be o ka se be le morero wa go phela ntle le gore o leke go dira botse ka tekanyo e itšego le gore mohlomongwe o fetišetše tše dingwe tša dika tša gago tša leabela molokong o latelago. Ge o ehwa, o be o tla kgaotša go ba gona sa ruri. Bjoko bja gago go akaretša le go kgona ga bjona go nagana, go nea mabaka le go naganišiša ka morero wa bophelo, bo be bo tla be bo tšweletše ka kotsi ya tlhago.
Ga go felele moo. Ba bantši bao ba dumelago thutong ya tlhagelelo ba bolela gore Modimo ga a gona goba ba re a ka se tsene ditaba tša batho gare. Maemong ao ka bobedi, bokamoso bja rena bo be bo tla ithekga ka baetapele ba tša dipolitiki, tša thuto le ba bodumedi. Ge go hlahlobja pego ya nakong e fetilego ya batho bao, gona tlhakahlakano, ntwa le kgobogo tšeo di senyago setšhaba di be di tla tšwela pele di le gona. Ruri ge e ba thuto ya tlhagelelo e be e le ya therešo, gona go be go tla bonagala go na le lebaka le le lekanego la go phela ka moano o bolayago wa gore: “A re jeng gomme re nweng, gobane gosasa re tla hwa.”—1 Bakorinthe 15:32.
Ka mo go fapanego, Beibele e ruta gore: “Go [Modimo] go na le mothopo wa bophelo.” (Psalme 36:9) Seo se bolelwago ke mantšu ao se bohlokwa.
Ge e ba seo Beibele e se bolelago e le therešo, gona bophelo bo na le morero. Mmopi wa rena o na le morero o bontšhago lerato woo a o neago bohle bao ba kgethago go phela ka go dumelelana le thato ya gagwe. (Mmoledi 12:13) Morero woo o akaretša kholofetšo ya bophelo lefaseng leo le se nago tlhakahlakano, ntwa le kgobogo—gaešita le leo le se nago lehu.—Psalme 37:10, 11; Jesaya 25:6-8.
Batho ba dimilione lefaseng ka moka ba na le lebaka le lebotse la go dumela gore go ithuta ka Modimo le go mo kwa go tla nea bophelo morero go feta kamoo selo le ge e le sefe se ka dirago ka gona! (Johane 17:3) Tumelo e bjalo ga se ya fo thewa ditorong. Bohlatse bo molaleng—dilo tše di phelago di bopilwe. | Sepedi |
MARCH 8, 2017
RUSSIA
Ka di-21 tša February 2017, Lefapha la Toka la Russia le ile la nea Ofisi e Kgolo ya Dihlatse tša Jehofa kua Russia taelo e mpsha. Ga bjale lefapha leo le nyaka gore Ofisi e Kgolo e le tlišetše ditaba ka botlalo mabapi le diphuthego tše 2 277 tša Dihlatse tša Jehofa tšeo di lego Russia.
Lefapha la Toka le ile la ntšha taelo yeo ge Ramolao yo Mogolo a sa ntšhitše taelo ya gore Ofisi e Kgolo ya Dihlatse tša Jehofa e hlahlobje. Ge batho bao ba rometšwego ke Lefapha la Toka ba dutše ba dira dinyakišišo tša bona, ba ile ba hlahloba feela mekgatlo ya semmušo yeo e dirišwago ke Dihlatse tša Jehofa. Mekgatlo ye e akaretša Ofisi e Kgolo ya Dihlatse tša Jehofa gotee le Mekgatlo ya tšona ya Bodumedi yeo diphuthego di e dirišetšago go ngwadiša meago ya tšona. Ka morago ga gore Lefapha la Toka le phethe modiro wa lona wa go hlahloba Ofisi e Kgolo ka di-27 tša February 2017, le ile la bolela gore dilo tšeo di dirwago lefelong leo ga di molaong e bile go dirwa mediro e kotsi kudu moo.
Dihlatse tša Jehofa lefaseng ka moka di tshwenyegile kudu ka badumedigotee le tšona ba Russia. Taelong ya bobedi yeo e ilego ya ntšhwa, Lefapha la Toka le hlasela diphuthego tša Dihlatse tša Jehofa. Ka baka la dilo tšeo di dirwago ke mmušo, Dihlatse tša Jehofa di lemogile gore Ramolao yo Mogolo ga a nyake feela go fediša mekgatlo ya tšona ka moka ya semmušo eupša o nyaka go thibela mediro ka moka ya Dihlatse tša Jehofa kua Russia. | Sepedi |
“Hlobolang semelo sa kgale le ditlwaelo tša sona.”—BAKOL. 3:9.
DIKOPELO: 83, 129
1, 2. Ke’ng seo batho ba se lemogilego ka Dihlatse tša Jehofa?
BATHO ba bantši ba boletše ka tsela e botse kudu yeo Dihlatse tša Jehofa di itshwarago ka yona. Ka mohlala, mongwadi wa dipuku e lego Anton Gill o ngwadile ka bana babo rena le dikgaetšedi ba mehleng ya ge go be go buša Manazi kua Jeremane gore: “Boitshwaro bja Dihlatse tša Jehofa bo ile bja dira gore di lemogwe ke Manazi ao a bego a tletše lehloyo. . . . Ka 1939 ke ge go šetše go na le Dihlatse tša Jehofa tše 6 000 [dikampeng tša tlaišo tša Manazi.]” Lega go le bjalo, gaešita le ge Dihlatse tšeo tša Jehofa di ile tša tlaišwa o šoro, mongwadi yoo o ngwadile gape gore di ile tša dula di “theošitše maswafo e bile di na le khutšo, di botega e bile di thekgana.”
2 Malobanyana mo, batho bangwe mo Afrika Borwa le bona ba bone boitshwaro bjo bo swanago bjo bobotse bja Dihlatse tša Jehofa. Mengwageng e fetilego, go be go sa kgonege gore Dihlatse tša Jehofa tša merafo e sa swanego nageng ye di bokane gotee. Lega go le bjalo, ka Sontaga sa di-18 tša December, 2011, go ile gwa thabiša kudu go bona bana babo rena ba merafo e sa swanego ba Afrika Borwa le ba dinageng tša kgauswi bao ba fetago 78 000, ba tletše setediamong se segologolo sa Johannesburg gomme ba thabela go rutwa ka Modimo. Yo mongwe wa balaodi ba setediamo seo o ile a bolela ka bana babo rena bao gore: “Setediamong se, ke thoma go bona lešaba la batho bao ba itshwerego gabotse ka tsela ye. Ka moka ga bona ba apere ka bothakga. Le gona le hlwekišitše setediamo se ka tsela e makatšago. Eupša seo se nkgahlago le go feta ke gore le swarana gabotse gaešita le ge le le merafo e sa swanego.”
3. Ke’ng seo se dirago gore Dihlatse tša Jehofa di se swane le batho ba bangwe?
3 Mantšu a bjalo ao a bolelwago ke batho bao e sego Dihlatse tša Jehofa a bontšha gabotse gore ga go na batho ba go swana le rena. Re bana ba motho lefaseng ka moka. (1 Pet. 5:9) Eupša ke’ng seo se re thušago gore re se swane le mekgatlo e mengwe? Re thušwa ke Lentšu la Modimo le moya wa gagwe o mokgethwa, le go šoma ka thata gore re “[hlobole] semelo sa kgale” gomme re “apare semelo se sefsa.”—Bakol. 3:9, 10.
4. Re tlo bolela ka’ng sehlogong se, gona ka baka la’ng?
4 Go hlobola semelo sa kgale le go dula re se hlobotše ke dilo tše pedi tše di sa swanego. Sehlogong se, re tlo bolela ka dilo tšeo di ka re thušago go hlobola semelo sa kgale le lebaka leo go dira bjalo go akgofilego. Le gona re tlo kwa kamoo motho a ka hlobolago semelo sa kgale gaešita le ge a ka ba a nweletše mekgweng e mebe. E bile re tlo bona seo bao e lego kgale ba hlankela Jehofa ba ka se dirago gore ba dule ba hlobotše semelo sa kgale. Ke ka baka la’ng re hloka dikgopotšo tša mohuta wo? Lebaka ke gore ba bangwe ba bahlanka ba Jehofa ba a itebala gomme ba boela mekgweng ya bona e mebe ya kgale. Ka baka leo, ka moka ga rena re swanetše go naganišiša ka temošo ye yeo e rego: “Anke yo a naganago gore o eme a hlokomele gore a se we.”—1 Bakor. 10:12.
“BOLAYANG” DIKGANYOGO LE GE E LE DIFE TŠA “BOOTSWA”
5. (a) Nea mohlala wo o bontšhago gore re swanetše go hlobola semelo sa kgale kapelapela. (Bona seswantšho seo se lego mathomong a sehlogo.) (b) Go ya ka Bakolose 3:5-9, ke mekgwa efe yeo e bontšhago semelo sa kgale?
5 O tlo dira’ng ge diaparo tša gago di ka ba le ditšhila, mohlomongwe e bile di nkga? O tlo di hlobola ka pelapela. Ka mo go swanago, re swanetše go kwa ka pelapela taelo ya gore re hlobole goba re lahle mekgwa yeo Modimo a e hloilego. Re nyaka go kwa taelo e kwagalago yeo Paulo a e neilego Bakriste ba mehleng ya gagwe yeo e rego: “Le swanetše go di lahlela ka moka kgole le lena.” Anke re ahlaahleng mehuta e mebedi ya dibe tšeo Paulo a boletšego ka tšona, e lego bootswa le go se hlweke.—Bala Bakolose 3:5-9.
6, 7. (a) Mantšu a Paulo a bontšha bjang gore re swanetše go lwa ka matla go hlobola semelo sa kgale? (b) Sakura o be a phela bophelo bja mohuta mang, gona o thušitšwe ke’ng go fetoga?
6 Bootswa. Tlhaloso ya mathomong ya lentšu la ka Beibeleng leo le fetoletšwego e le “bootswa” e akaretša thobalano ya magareng ga batho ba babedi bao ba sego ba nyalana ka molao le di-gay goba di-lesbian. Paulo o ile a botša Bakristegotee le yena gore ba ‘bolaye ditho tša mebele ya bona,’ ke gore, ba lahle mekgwa le ge e le efe ya “bootswa.” Mantšu a a matla a Paulo a bontšha gabotse gore re swanetše go lwa ka matla gore re lahle dikganyogo tše bjalo tše di fošagetšego. Le gona go a kgonega gore motho a fenye dikganyogo tše bjalo.
7 Nagana ka seo se diragaletšego kgaetšedi Sakura * wa kua Japane. Sakura o gotše a lewa ke bodutu e bile a ikwa a se na mohola. O thomile go leka go itloša bodutu ka go robala le batho ba ba fapafapanego a sa na le mengwaga e 15. O ipobotše ka gore: “Ka baka la boitshwaro bjoo, ke ntšhitše mpa ka makga a mararo.” O re: “Mathomong ke be ke ikwa ke šireletšegile ge ke robala le batho bao, ke nagana gore ke wa bohlokwa le gore ke a ratwa. Eupša ge ke be ke nwelela mokgweng wo, ke ile ka lemoga gore ga se ka šireletšega.” Sakura o ile a tšwela pele a phela ka tsela ye go fihlela a na le mengwaga e 23. Ke moka o ile a thoma go ithuta Beibele le Dihlatse tša Jehofa. O ile a rata seo a bego a ithuta sona, gomme Jehofa a mo thuša go fenya maikwelo a gagwe a fošagetšego le go se sa phela ka tsela e gobogilego. Ga bjale Sakura ke mmulamadibogo wa ka mehla e bile ga a sa lewa ke bodutu. Le gona o re: “Ruri ke thabela lerato leo Jehofa a mpontšhago lona letšatši le letšatši.”
KAMOO O KA FENYAGO MEKGWA E SA HLWEKAGO
8. Ke dilo dife tše dingwe tšeo di ka dirago gore Modimo a bone re sa hlweka?
8 Go se hlweke. Lentšu la mathomong la ka Beibeleng leo le fetoletšwego e le “go se hlweke,” le na le tlhaloso e nabilego gomme ga le bolele ka dibe tša thobalano feela. Le ka bolela le ka go kgoga goba go bolela metlae e sa hlwekago. (2 Bakor. 7:1; Baef. 5:3, 4) Le gona le akaretša mekgwa e sa hlwekago yeo motho a e dirago ka sephiring, go swana le go bala dipuku tša thobalano goba go bogela diswantšho tša batho bao ba sa aparago, e lego dilo tšeo di ka dirago gore motho a wele mokgweng wa ditšhila wa go bapala ka ditho tša gagwe tša bong.—Bakol. 3:5. *
9. Ke’ng seo se ka diregago ka motho yo a fepago “kganyogo e fošagetšego ya go robala ga monna le mosadi”?
9 Bao ba dulago ba bogela diswantšho tša batho bao ba sa aparago ba fepa “kganyogo e fošagetšego ya go robala ga monna le mosadi,” e lego selo seo se ka dirago gore ba feleletše ba rata thobalano ka mo go feteletšego. Dinyakišišo di bontšha gore batho bao ba dumetšego gore ba na le bothata bja go bogela diswantšho tša thobalano ba phela go swana le bao e lego makgoba a bjala le diokobatši. Ke ka baka leo bao ba tlwaetšego go bogela diswantšho tša thobalano ba feleletšago ba eba le ditlamorago tše di sa kgahlišego,e lego go lewa ke matswalo o šoro, go goga maoto mošomong, go ba le mathata ka malapeng, tlhalo le go ipolaya. Ge monna yo mongwe yo a bego a tlwaetše go bogela diswantšho tša batho bao ba sa aparago a be a iteboga gore o feditše ngwaga a sa di bogele, o itše: “Ga bjale ke bušitše seriti sa ka e bile ke a itlhompha.”
10. Ribeiro o thušitšwe ke’ng go lahla mokgwa wa go bogela diswantšho tša batho bao ba sa aparago?
10 Bathong ba bantši, go se bogele diswantšho tša batho bao ba sa aparago ke ntwa ya letšatši le letšatši. Lega go le bjalo, mohlala wa Ribeiro wa kua Brazil, o re bontšha gore re ka kgona go fenya ntwa yeo. Ribeiro o ile a tloga gae e sa le mofsa gomme a thoma go šoma femeng ya go šoma ka dipampiri le dipuku tše di lahlilwego. Gona moo, o ile a thoma go bogela dipuku tša batho bao ba sa aparago. O re: “Ganyenyane-ganyenyane, ke ile ka tlwaela go bogela dilo tšeo. Ke ile ka di tlwaela kudu moo ke bego ke fela pelo ya gore mosadi yo ke bego ke dula le yena a tšwe ka ntlong gore ke šale ke bogela dibidio tša batho bao ba sa aparago.” Ke moka ka letšatši le lengwe ge Ribeiro a le mošomong, o ile a fatafata mokgobong o mongwe wa dipuku tšeo di bego di lahlilwe gomme a bona puku ya sehlogo se se rego, Sephiri sa Lethabo la Lapa. O ile a e topa gomme a e bala. Seo a ilego a se bala ka pukung ye se ile sa mo tutueletša gore a thome go ithuta Beibele le Dihlatse tša Jehofa, eupša go ile gwa mo tšea nako e telele gore a tlogele go bogela diswantšho tša batho bao ba sa aparago. Eupša o thušitšwe ke’ng gore a feleletše a tlogetše mokgwa wo? O re: “Thapelo, go ithuta Beibele, go naganišiša ka seo ke bego ke ithuta sona le go rata dika tša Jehofa, go nthušitše gore ke mo rate kudu go feta go bogela diswantšho tša batho bao ba sa aparago.” Ka thušo ya matla a Lentšu la Modimo le moya o mokgethwa, Ribeiro o kgonne go hlobola semelo sa kgale, a kolobetšwa gomme ga bjale ke mogolo ka phuthegong.
11. Ke’ng seo motho a swanetšego go se dira gore a se sa bogela diswantšho tša batho bao ba sa aparago?
11 Hlokomela gore Ribeiro o ile a dira se se fetago go fo ithuta Beibele gore a fenye mokgwa wa gagwe. O ile a dumelela molaetša wa Beibele gore o mo kgome pelo. Thapelo le go naganišiša di ile tša mo thuša gore a rate Modimo kudu go feta go bogela diswantšho tša thobalano. Selo feela seo se ka re thušago go phema go bogela diswantšho tša batho bao ba sa aparago le go hloya se sebe ke go lwela go rata Jehofa kudu.—Bala Psalme 97:10.
LAHLA PEFELO, POLELO E GOBOŠAGO LE MAAKA
12. Stephen o thušitšwe ke’ng go lahla pefelo le maroga?
12 Gantši batho ba go befelwa kapela ba ntšha kgalefo ya bona ka go šomiša polelo e gobošago. Go molaleng gore boitshwaro bjo bjalo bo tla thuba lapa. Stephen, e lego tate wa kua Australia o re: “Ke be ke rogana kudu, e bile ke be ke dula ke galefišwa ke dilo tša go se re selo. Nna le mosadi wa ka re ile ra arogana ka makga a mararo gomme ra dira phetho ya gore re hlalane.” Eupša pele Stephen le mosadi wa gagwe ba ka hlalana, ba ile ba thoma go ithuta Beibele le Dihlatse tša Jehofa. Go ile gwa direga’ng ka morago ga gore Stephen a thome go diriša seo a bego a ithuta sona ka Beibeleng? O re: “Bophelo ka lapeng la rena bo ile bja kaonefala ka lebelo. Ka thušo ya Jehofa, ga bjale ke na le khutšo e bile ga ke sa galefa-galefa, eupša pele ke ithuta Beibele ke be ke swana le pomo yeo e bego e thutupišwa ke selo se senyenyane.” Lehono Stephen ke mohlanka wa bodiredi, gomme mosadi wa gagwe o na le mengwaga e mmalwa e le mmulamadibogo wa ka mehla. Bagolo ba phuthegong ya Stephen ba re: “Stephen ke ngwanabo rena wa go homola, wa go šoma ka thata le yo a ikokobeditšego.” Ba re ga ba gopole ba mmona a galefile. Na Stephen o a itheta gore o kgonne go fenya pefelo? O re: “Ke be nka se hwetše ditšhegofatšo tše ka moka ge nkabe ke ile ka gana gore Jehofa a nthuše go fetoša semelo sa ka.”
13. Ke ka baka la’ng go befelwa go le kotsi, gona Beibele e re nea temošo efe?
13 Ga go makatše ge Beibele e re lemoša gore re lahle pefelo, polelo e gobošago le mašata. (Baef. 4:31) Ka maswabi, boitshwaro bjo bjalo bo feleletša ka bošoro. Batho ba lefase ba ka lebelela go befelwa e se bothata, eupša Modimo o go hloile. Bana babo rena ba bantši ba ile ba swanelwa ke go lahla mekgwa e bjalo e mebe pele ba apara semelo se sefsa.—Bala Psalme 37:8-11.
14. Na go a kgonega gore motho yo bogale a fetoge yo boleta?
14 Nagana ka mohlala wa Hans, yoo a hlankelago e le mogolo ka phuthegong kua Austria. Molomaganyi wa sehlopha sa bagolo ba phuthegong yeo Hans a lego go yona o re: “Hans ke motho yo boletaleta yo o ka ratago go phela le yena.” Eupša Hans o be a se bjalo mathomong. Ge e be e sa le mofsa, o ile a thoma go nwa bjala ka mo go feteletšego, gomme seo sa dira gore a be bogale. Nakong e nngwe ge a be a tagilwe e bile a galefile, o ile a bolaya kgarebe ya gagwe, gomme a ahlolelwa mengwaga e 20 kgolegong. Kgolego ga se ya ka ya fetoša semelo sa Hans. Eupša ge nako e dutše e eya, mmagwe o ile a rulaganya gore mogolo yo mongwe a kopane le Hans gona moo kgolegong gomme a ithute Beibele le yena. Hans o re: “Go be go le thata kudu gore ke hlobole semelo sa ka sa kgale. Ditemana tša Beibele tšeo di nthušitšego go fetoga ke Jesaya 55:7, yeo e rego: ‘Anke motho yo kgopo a tlogele tsela ya gagwe,’ le 1 Bakorinthe 6:11, yeo e bolelago ka bao ba tlogetšego mekgwa e mebe gore: ‘Lega go le bjalo, seo ke se ba bangwe ba lena le bego le le sona.’ Ka mengwaga e mentši, Jehofa o ile a se mphelele pelo gomme a nthuša ka moya wa gagwe o mokgethwa gore ke apare semelo se sefsa.” Ka morago ga gore Hans a dule kgolegong mengwaga e 17 le seripa, o ile a lokollwa e le Hlatse ya Jehofa e kolobeditšwego. O re: “Ke leboga Jehofa kudu ge a mpontšhitše kgaugelo le go ntebalela.”
15. Batho ba tlwaetše go dira’ng, eupša Beibele e re’ng ka mokgwa woo?
15 Go tlaleletša polelong e gobošago, go bolela maaka le gona ke karolo ya semelo sa kgale. Ka mohlala, batho ba tlwaetše go bolela maaka ditabeng tša lekgetho goba ge ba nyaka go phema kotlo. Ka go se swane le bona, Jehofa ke “Modimo wa therešo.” (Ps. 31:5) Ka baka leo, o nyaka gore “yo mongwe le yo mongwe” wa barapedi ba gagwe “a bolele therešo le moagišani wa gagwe” le go se ‘fore’ ba bangwe. (Baef. 4:25; Bakol. 3:9) Ka gona re swanetše go bolela therešo gaešita le ge go dira bjalo go tla dira gore re lewe ke dihlong goba gwa re bea ka mušing.—Die. 6:16-19.
SEO SE BA THUŠITŠEGO GO FENYA
16. Ke’ng seo se ka re thušago go hlobola semelo sa kgale?
16 Re ka se kgone go lahla mekgwa ya semelo sa kgale ka borena. Batho bao go boletšwego ka bona sehlogong se, e lego Sakura, Ribeiro, Stephen le Hans, ba ile ba swanelwa ke go šoma ka thata gore ba lahle mekgwa ya bona e mebe. Ba thušitšwe ke’ng go fenya? Ba ile ba dumelela matla a Lentšu la Modimo le moya wa gagwe o mokgethwa gore di fetoše menagano ya bona le dipelo tša bona. (Luka 11:13; Baheb. 4:12) E le gore le rena re holwe ke matla ao, re swanetše go bala Beibele letšatši le letšatši, re naganišiše ka seo re se balago gomme re rapele Jehofa ka mehla gore a re nee bohlale le matla a go diriša seo re ithutilego sona ka Beibeleng. (Josh. 1:8; Ps. 119:97; 1 Bathes. 5:17) Le gona re holwa ke Lentšu la Modimo le moya wa gagwe o mokgethwa ge re lokišetša diboka le go ba go tšona. (Baheb. 10:24, 25) Go oketša moo, re swanetše go diriša mekgwa e fapafapanego yeo ga bjale Jehofa a re neago dijo tša moya ka yona.—Luka 12:42.
17. Re tlo bolela ka’ng sehlogong se se latelago?
17 Re boletše ka mekgwa e mentšinyana e mebe yeo Bakriste ba swanetšego go e hlobola le go dula ba e hlobotše. Eupša na Modimo o tla re amogela feela ka gobane re hlobotše mekgwa yeo? Aowa. Re swanetše gore gape re apare semelo se sefsa. Sehlogong se se latelago, re tlo bolela ka dika tše mmalwa tša semelo se sefsa tšeo re swanetšego go dula re di apere ka tsela ya seswantšhetšo. | Sepedi |
EKISODO 27:21
21Arone le barwa ba gagwe ba tlo di gotetša mo Ngwakong wa Kgwerano, di le ka mono ga lešira le le širilego polokelo ya melao, gore dipone di tuke go tloga mantšiboa go fihla ka moswana fa pele ga Morena. E tlo ba molao wa neng le neng wa Baisiraele, wo o tlogo ba le wa ditlogolwana tša bona. | Sepedi |
18 Jan The issue of land expropriation without compensation
Baetapele ba mokgahlo wo o bušago ga ešita le bangwe ba baetapele ba mekgahlo ye mengwe ya dipolotiki gantši re kwa ba bolela ka go tšea lefase ntle le hlatswa diatla”Land expropriation without compensation”. Se batheeletši se thekgwa le ke karolwana ya molaotheo wa naga section 25 gore lefase le ka tšwewa ntle le hlatswa diatla. | Sepedi |
Mo Pawulo wa lepostola a ngwalela Tito lengwalo, o yitseri banna ba gore ba sa gola, a bala le Tito gana hone ga bona, di nyaka ba karakare gore ba be “mošupetso wa go maka dilo gabutši.” (Tit 2:6, 7) Mo tema yone yi ya mahlong, o yitseri batho ba Jehova ba yedisiwwe gore ba thogo “karakarela go maka mmereko wa gabutši.” (Tit 2:14) Mmereko wo mongwana ga wonone ke wa go tšhomayela le go tšhutisa batho ka Mmušo wa Modimo. Mo nkare le wene o sa gola, ayitsano o ka berekisa matšhika yago ka go ba mošupatsela wa nakonyana kela wa nako ka moka?—Diy 20:29.
Mo nkare o nyaka go ba mošupatsela, di lebelele gabutši gore o ka di segelela byang tsotsone. (Lu 14:28-30) Mo re beyisa, mo o kene o le mošupatsela wa nako ka moka, o nyoko tipasopa byang ka tsa ditšheleta? O nyoko maka byang gore o segelele diawara tsa mašupatsela? Rapela, o kgopele Jehova gore a go gelepe. (Pis 37:5) Bolabodisana le babelegi bago le mašupatsela ya mangwana ka tso o nyakang go di segelela. Ke mokane o leketse go maka se sengwana ka tsona. Mo o kene o karakara go mmerekela ga Jehova, o nyoko go rufa!
LEBELELANENG VIDIYO YA GORE BA GORE BA SA GOLA BA THANAKA JEHOVA, KE MOKANE LE FETOLENENG DIPUTSISO TSOWA:
Ba bangwana ba hludiye tsa mošaga mang gore ba be mašupatsela, fote ba di makiye byang tsotsone?
Babelegi ba ka gelepa bana ba bona byang gore ba be mašupatsela ya nako ka moka?
Ke ntaba go le taba ye kgolo go timakela letheto la go ya tšhomong?
Ba ka phutegong ba ka tiyisa le go gelepa mošupatsela ka mokgwa mang?
Mašupatsela ma rufiwa ka tsa mošaga mang? | Sepedi |
Diruiwa di ka hlokomelwa kgahlanong le hlaselo ka ditsela tša go fapafapana, go akaretšwa ka go šomiša badiši, bahlokomedi ba dimpša, alpacas, ditonki, mpšhe le maithomelo a theknolotši.
Badiši
Modiši goba mohlokomedi ke motho yo bohlokwa kudu go molemi. Mohlokomedi wo botse o tla ba mohlokomedi wa diruiwa wa tlhago, o tla kgona go hlaola gabonolo ge selo se sengwe se phošagetše ka phoofolo ebile a ka se hlole kgatelelo ge a hlokomela le go laola diruiwa. Ntle le go hlokomela diruiwa, ba ka thibela le dihlaselo ka go bea magora gabotse le go hlokomela diruiwa tše di lego kotsing ka go di šireletša goba tšeo di lwalago kudu kgahlanong le dibatana. Le ge go le bjalo, mošomo wa gona o bodutu, ke mošomo wo nyakago diiri tše ditelele kgole le gae, kudukudu ge diruiwa di tšweletšwa mo mafelong a magolo. Batho ba bantši ka fao ga ba sa nyaka go dira mošomo wo, gomme se se dira gore go sa le thuto ye fetišwago ka ga mošomo wo.
Go ya ka Predators on Livestock Farms, a practical farmer’s manual for non-lethal, ecologically acceptable and ethical management, ye e ngwadilwego ke Bool Smuts, tirišo ya badiši e ka kgona go ba le bophelo bjo bofsa ka šomong ka tsholologo ya tšhelete ya leago le tikologo, kudu ge mošomo o ka ba le dimpho tše botse, go swana le kabagano ya poelo goba tirišanommogo.
Bahlokomedi ba Dimpša
Bahlokomedi, mengwageng ye mentši, ba be ba šomiša mehuta ka moka ya dimpša go ba thuša go šireletša diruiwa kgahlanong le dibatana. Megolo ya go fapafapana e šomišitšwe ka katlego gomme Turkish Anatolian Shepherd Dog e be e le yenngwe ya go tsebega kudu. Go akantšwe gore mohlokomedi wa mpša wo botse a ka fokotša tahlego ya diruiwa ka dipersente tše 90.
Tše ke dimpša, tše di beilwe le diruiwa ka dibeke tše tshela go tše senyane. Mpša e swanetše go dula le diruiwa gomme ga e a swanela go tlogelwa ka gare ga lešaka, ge diruiwa tše pedi fela, di ka dula le yona go netefatša gore go ba le amano magare ga dimpša tšeo di sa golago le diruiwa. Mpša e ka se be le mohola ge go se na peelo.
Le ge e le gore di swanetše go tseba 'Mong', go swanetše go ba le leswao mo diphoofolo gore di hlokomela diruiwa e sego ngwako, polase goba ge batho ba yona. Mpša ga e a swanela go dumelelwe go kitima le go raloka le mohlape ge di gola bjalo ka gore di ka gobala. Dimpša di swanetše go tseba diruiwa tše dingwe goba diphoofolo tša dipolasa tše dingwe, gore di se bone diruiwa tše bjalo ka tlhohlo.
Mpša ga ya swanelwa go dumelelwa go lekediša papadi le go rutwa go phologa ya diphoofolo. A ka se kgona go dira mošomo wa yona ge e ka rutwa go tsoma.
Alpacas
Alpacas di swanetše go godišwa le diruiwa go netefatša di ba le amano e maatla le diphoofolo. Ge peelo e tšweleditše, di tla tlhokomelo go hlapetša le go šireletša lefelo la yona e be di raka, spit, go loma, go raga goba gata tlhohlo efe goba efe, go thomiša stomp matšhošetši. Alpacas di swanetše go šoma ka dipara, tše pedi di swanetše go swarwa ka 250 ewes ka ye bago tše 250 godimo ga hektare.
Predators on Livestock Farms puku ya balemi, e bega gore alpacas e ka kgona go oketša dikwanyana ka diphesente tše 20 le go fokotša tahlego ya dihlaselo ka dipersente tše ka bago a 80.
Ditonki
Mola ditonki di dirišwa bjalo ka pakana diphoofolo, di kgona go ba dihlokomedi tša diphoofolo. Kua Kenya, go fa mohlala, di šomišitšwe go šireletša dikgomo kgahlanong le Ditau. Di na le semelo sa mohlape sa go tia, ka fao di tla hlwa di tšwela pele go ya mo mohlapeg le go šala le ona fao di tšweleditšwego gona. Mares di ratwa go feta tšw tona, ka ge stallions di le bogale go diruiwa tše dingwe di ka baka le tshenyo go magora.
Translated by Lebogang Sewela | Sepedi |
Batho ba ba nyakilego go fihla palo ya go lekana le 1 300 ba ile ba emelela mo ditulong tša bona kua phapošing ya Unibesithing ya Witwatersrand, lefelong la thuto, mo Johannesburg, ge monna wa moriri o mosehla, yo a be a aperego diaparo tše ntsho, a namelela sefala le mosadi wa gagwe a mo swere ka letsogo bjalo ka molatedi wa gagwe. Batho ba be opa diatla godimo kamoka gabona.
Monna wa gona e be e le Nelson Mandela gomme o be a tlo tsebiša batho ka mmoledi wa kua polelong ya bohlano ya Nelson Mandela. Monna yoo o ile a sepiša lefase e le mongwaledi wa United Nations (UN) mengwaga ye lesome, Kofi Annan.
Batheeletši ba bantši ba Afrika Borwa, ba ile ba gopola 'rainbow nation' eo Mandela a ilego a e tsentšha mo nageng ka ngwaga wa 1994, 10 May ge ba dira mopresidente wa mothomo wo montsho mo nageng ya temokrasi, ya Afrika Borwa. Batheeletši ba ile ba buša šedi morago ga nako; e be e le gona ba tsepelela Annan, e fela sebakanyana ba be ba lebeletše Mandela e bile ba mo reta kudu.
Mandela mong wa mokete wa le letšatši la gagwe la monyaya wa senyane le matswalo a gagwe, o ile a elelwa ka mokgwa wa gagwe wa go tlwaelega yo e lego, go myemyela bja gagwe bja mafakudu, le go emiša seatla sa gagwe.
Ka letšatši la tiragalo ka Lamorena, (Sunday 22 July 2007), batho ba be opa diatla gomme go be go na le direto le mabone a go phadima, kopano e be e tlo diragala gape, ga raro ge Mandela a namelela polatefomong ya go bolela, ge a fetša a bowela setulong sa gagwe moraga ga ge Annan a tlhaloša kgopolo ya gagwe ka Afrika Batho ba teatere ga nke ba hwetša tumišo ya go swana le ye, ka letšatši le tee.
Batho ba ka emelela ga tee, e fela e sego ga nne.— e fela fa, batho ba emeletše ga nne, ba emelela motšofe wa go myemyela. Monna yo a dirilego dilo tše botse, tše ntši mo nageng, ka bohlale bja gagwe, sebete se se botse gape le kwelo bohloko le kwešišo; go tliša khutšo le go fetišetša maatla mmušong ya go buša go iša go bathong ba ba lego gare ga gatelelo. Tshepedišo ye e bitšwa semaka.
Afrika Borwa e be e le kgaušwi le go ba gare ga ntwa ya segae ka ditlabakelo tša mollo di emetše fela gore motho a thome mollo gore go be le tshenyo e kgole mo nageng.
Ka mahlatsi ga se palo e kgolo. Napile, Mandela e be a tla le lentšu la gagwe le la go thola le khuetšo. Morago ga mengwaga ye masomepedi šupa a kgolego le kgatelelo ya batho Afrika Borwa ya go baka ke mmušo, o be a nale maatla a go tšea tefetšo go batho bao ba bakilego kgatelelo.
E fela yena a kgetha poelanyo le khutšo gomme a kgona go gapeletša ba bangwe gore tsela ye ke yona tsela ya nnete ya go tswela pele. Ke nnete gore fetišetšo ya maatla e ila ya fihlelela ka thušo ya moetapele F.W. de Klerk.
E fela ka ntle le Nelson Mandela le bokgoni bja gagwe ba go lwela khutšo le bokgoni bja boetapele bja gagawe go be go ka se direge selo. Ka ntle le hlompho ya bogolo bja gagwe le moya wa gagwe wa khutšo, batheeletši ba be ba keteka boikgafo bja gagwe bja khutšo le palo e nnyane.Translated by Lebogang Sewela | Sepedi |
Episode 2856
#Mahlakung –Rethabile o kgala mmagwe Titi ka taba ya go nyaka marato goba molekane ka internet.Titi o solaRethabile gore o mo imile dikgwedi tše senyane gomme lehono o a mo kgala. Naa ke phošo gore ngwana a kgalemele motswadi wa gagwe ge a dira tšeo a sa di ratego? | Sepedi |
Mogau Matsemela
Twatši ya khorona ke lebakakgolo la gore mesepelo ka moka e iletšwe (lockdown). Re gapeletšega go dula magaeng le ba malapa a rena. Ba bangwe ba thoma go ba batšwasehlabelo ba ditlaišo tša ka malapeng. Tlaišo ya bana le basadi ke ye nngwe ya ditlhobaboroko mo Aforika Borwa.
Gopolang Manchidi, yo a ithutetšego tša monagono (Psychology) yunibesithing ya Venda o re letšhogo le ditlaišo di ka golela godimo nakong ye ya leuba la twatši ya khorona.
“Twatši ya khorona e tlišitše letšhogo lefaseng ka bophara. Batho ba lahlegelwa ke maphelo mme seo se tsoša letšhogo go batho. Setšhaba se laetšwe go dula ka magaeng mme ba bangwe ba ka itemogela ditlaišo ka malapeng. Tše ka moka di hlola kgatelelo ya monagano (stress). Ge o sa hwetše thušo ka pelanyana, o ikhwetša ka gare ga kgatelelophetelela (depression). Sa go hlobaetša ka kgatelelo ya monagano ke gore batšwasehlabelo ka nako ba ba le manganga a go dumela gore ke balwetši bao ba nyakago thuš. A re hlokomeleng le go nyakela batšwasehlabelo thušo,” gwa realo Manchidi.
Ramatladi Mphahlele, yo le yena e lego setsebi sa monagano (Psychologist) mme a šoma sepetlele sa Zebediela, o re ge monagano o thoma go itemogela maemo a go hlobaetša, mmele o tšweletša homone ya ‘adrenaline’ yeo e dirago gore mmele o ngangege ka letšhogo le gore monagano o thome go nagana ka lebelo e le ge o leka go ikarabela go maemo ao. Se se dira gore ka nako re tšee diphetho tša go fošagala. O re seo se ka hlola kgatelelo le go fihla go kgatelelophetelela tša monagano go ya le ka maemo.
“Ge o le ka tlase ga kgatelelo ya monagano, tharollo ke gore o hlahle le go tlwaetša monagano wa gago go nagana ka tsela ya maleba, go bona ditsebi tša menagano go akaretšwa le badirelaleago (social workers). Ge motho a itemogela kgatelelo nako e telele ntle le kaonafalo, ka morago ga dibeke tše pedi o itemogela kgatelelophetelelo” a realo Mphahlele.
Mphahlele o re dika di ya le ka go fapana ga batho. “O thoma go inyaka o nnoši, o befelwa ka pela, o ba le dipalobalo, o opša ke hlogo kgafetšakgafetša, o fela pelo, o ipona o hloka mohola, mogodu o šila ka boima, o ba le kudumela kgafetšakgafetša. Ka nako o ba le tšhomišompe ya mašeleng, diokobatši le dinotagi. Ge o sa hwetše thušo ka morago ga dibeke tše pedi, e fetogela go kgatelelophetelelo. O ba le dika tša tlaleletšo: o robala kudu goba go hloka boroko, go ja kudu goba go lahlegelwa ke tumo ya dijo, go nona goba go ota. Sa go nola mooko ke gore o tlelwa ke kgopolo ya go itšeela bophelo kgafetšakgafetša’’.
The Unesco has declared the decade 2022-2032 as the International Decade of the Mother Tongue to promote and preserve indigenous languages. In the wake of the Coronavirus outbreak, Mukurukuru Media has partnered with Sepedi newspaper Seipone to help ensure crucial messages related to Covid-19 reach even those who cannot read English. | Sepedi |
21Go madimabe ba ba lalago ba nagana tše kgopo le tše mpe malaong a bona. Ge go esa mme ba hwetša sebaka, ba dira tše mpe tše ba letšego ba di nagana. 2Ge ba duma mašemo a batho ba a tšea ka swele; ge ba duma dintlo tša batho ba ipha tšona. Ba tšea motho le lapa la gagwe ka kgang, motho le thoto ya gagwe ka kgapeletšo.
3Ka gona Morena o re: “Ke rera go le tlišetša masetlapelo, mme le ka se a phonyokge. Masetlapelo ao e tla ba a mašoro mo e lego gore le ka se sa sepela le kukile magetla. 4Mohla nako yeo e etla batho ba tla le kodutla ka sefela sa go le llela ba re:
“ ‘Lehu re hwile la pitšana!
Morena o amogile batho ba gaborena naga,
a e fa bathopi ba rena.’ ”2:4 Mohlomongwe go swanetše go balwa “bathopi ba rena” Seheberu se re “bakgelogi”.5Ka gona, ge nako e fihla ya gore naga e bušetšwe go setšhaba sa Morena, ga go le o tee wa lena yo a tlago e arolelwa.
6Batho ba re go nna: “Se re rute. Se re rute ka dilo tše. Re ka se welwe ke kgobogo. 7Kgane rena re lego ditlogolo tša Jakobo re ka ba re rwele thogako?2:7 Mohlomongwe go swanetše go balwa “Kgane ... thogako?” Seheberu ga se kwagale gabotse. Kgane Morena o re feletše pelo? Na a ka napa a dira tšela a di rerilego? Ga ke re o2:7 Mohlomongwe go swanetše go balwa “o” Seheberu se re “ke”. bolela ka botho le ba ba dirago tše di lokilego?”
8Morena o fetola ka go re: “Le hlasela setšhaba sa ka bjalo ka manaba. Banna ba boa ntweng ba gopola gore gae ba lotegile, eupša lena le ba hlobola diaparo. 9Le raka basadi ba setšhaba sa ka ka magaeng a bona ao ba a ratago, gomme bana ba bona le ba amoga tše ke ba atlilego ka tšona. 10Emang le sepele, ka gobane mo ga go sa na boikhutšo. Naga ye e tlilo senyetšwa ruri, ka gobane le e tšhilafaditše.
11“Se setšhaba se se se nyakago ke moprofeta wa go tšama a botša batho tša maaka le tša boradia a re: ‘Le tlilo fiwa beine le dino tše bogale tša maphaaphaa.’
12“Ke tla le kgoboketša, lena ditlogolo tša Jakobo, lena mašaledi a setšhaba sa Israele. Ke tla le phutha bjalo ka dinku ka lešakeng, bjalo ka mohlape mafulong. Naga ya lena e tla buša ya biloga batho.”
13Modimo o tla ba phulela tsela a ba ntšha bothopša. Ba tla šwahla kgoro ya motse ba tšwa. Ba tla etwa pele ke Morena, yena Kgoši ya bona. | Sepedi |
13113:1 Phetolelo ye nngwe ya kgale ga e na le temana 1. Temana 1 ya Seheberu e re “Saulo o be a na le mengwaga ye ... ge e eba kgoši, gomme e bile kgoši ya Israele mengwaga ye mebedi.” Seheberu ga se kwagale gabotse mafelong a mabedi mo temaneng ye. 2Saulo o ile a hlaola banna ba dikete tše tharo, a šala le ba dikete tše pedi kua Mikimase le nageng ya dithaba ya Bethele, gomme a romela ba sekete se tee le morwa wa gagwe, Jonathane, kua Gibea, nageng ya kgoro ya Benjamene. Banna ba bangwe bona Saulo a ba romela gae.
3Jonathane o ile a bolaya Bafilista ba ba bego ba hlomile mešaša kua Geba, gomme Bafilista ka moka ba kwa taba yeo. Ke moo Saulo a laetšego gore phalafala e letšwe nageng ka moka go biletša Baheberu ntweng. 4Baisraele ka moka ba botšwa gore Saulo o bolaile Bafilista ba ba bego ba hlomile mešaša, le gore Bafilista ba ba hloile. Ka gona banna ba tla pitšong go tlo kopana naye kua Gilgale.
5Bafilista ba kgobokanela go tlo lwa le Baisraele; ba be ba na le makoloi a ntwa a dikete tše masome a mararo, bahlabani ba ba nametšego dipere ba dikete tše di selelago, le bahlabani ba bantšintši ba ba sepelago ka maoto ba ba lekanago le dithorwana tša lešabašaba lebopong la lewatle. Ba ya Mikimase, ka bohlabela bja Bethe-Abene, gomme ba hloma mešaša fao. 6Baisraele ge ba bona gore ba tlaletšwe gomme ga go se ba ka se dirago, ba utama ka maweng le ka meleteng le ka dimphatšeng le ka dibong le ka megobeng ye e omilego; 7ba bangwe ba tshela noka ya Jordane ba tsena nageng ya Gade le ya Gileade.
Saulo yena o be a sa le Gilgale, gomme banna ba ba bego ba na le yena ba be ba thothomela ka letšhogo. 8
O ile a letela Samuele matšatši a a šupago, ka ge Samuele a be a mo laetše bjalo, eupša Samuele o be a se a tšwe a etla Gilgale. Bahlabani ba thoma go tlogela Saulo, 9ka gona a re go bona: “Ntlišetšeng dihlabelo tša go tšhungwa ka moka le dihlabelo tša kagišano.” O ile a dira sehlabelo sa go tšhungwa ka moka, 10gomme ge a re ke a feleletša, Samuele a fihla. Saulo a tšwela ntle go mo gahlanetša mme a mo amogela, 11eupša Samuele a re: “A o dirile eng?”
Saulo a mo fetola a re: “Bahlabani ba be ba ntlogela, gomme le wena ga se wa fihla ka nako yela o bego o ile o tla fihla ka yona; ntle le moo, Bafilista ba kgobokana kua Mikimase. 12Ka fao, ke ile ka re ka pelong: ‘Bafilista ba tlilo ntlhasela mo Gilgale ke sešo ka kgopela Morena gore a nthuše.’ Ka gona ka beta pelo ka dira sehlabelo.”
13Samuele a mo fetola a re: “O dirile taba ya botlaela. Ga se wa phetha taelo ye Morena Modimo wa gago a go filego yona. Ge nkabe o ile wa e phetha, o be a tla dira gore wena le ditlogolo tša gago le buše Israele go ya go ile. 14
Eupša bjale pušo ya gago e ka se swarelele. Ka gobane wena ga se wa dira se Morena a go laetšego sona, yena o tla inyakela monna yo a mo kgahlago, mme a mmea mmuši wa setšhaba sa gagwe.”
15Samuele a tloga Gilgale a sepela. Batho ka moka ba latela Saulo ge a eya go kopana le madira a gagwe. Ba tloga Gilgale13:15 Diphetolelo tše dingwe tša kgale di re “Batho ... Ba tloga Gilgale” Seheberu ga se na mantšu a. ba ya Gibea nageng ya Benjamene. Saulo a lekola bahlabani ba gagwe, banna ba e ka bago ba makgolo a a selelago. 16Saulo le morwa wa gagwe, Jonathane, le banna ba bona ba hloma mešaša Geba, nageng ya Benjamene; mešaša ya Bafilista e be e le kua Mikimase. 17Bahlabani ba Bafilista ba tšwa mešašeng ya bona go yo ba hlasela ka dihlopha tše tharo: sehlopha se sengwe sa leba Ofra, nageng ya Shuale, 18se sengwe sa ya thoko ya Bethe-Horone, mme se sengwe sa ya mollwaneng wo o okametšego moedi wa Tseboime le lešoka.
19Go be go se barulatshipi nageng ya Israele, ka gobane Bafilista ba be ba itaile gore ba ka se dumelele Baheberu ba dira ditšhoša le marumo. 20Baisraele ba be ba swanetše go ya go Bafilista go yo looletšwa megoma ya dipholo le ya diatla, dilepe le disekele;13:20 Phetolelo ye nngwe ya kgale e re “disekele” Seheberu se re “megoma ya dipholo”. 21tefo e be e le papetlana ye nnyane ya silibera ge go lootšwa dilepe le ge go tsenywa ntlhana ya tshipi phateng ya go gapa dikgomo,13:21 Mohlomongwe go swanetše go balwa “tefo ... dikgomo” Seheberu ga se kwagale gabotse. gomme e le dipapetlana tše pedi ge go lootšwa megoma ya dipholo le megoma ya diatla. 22Ka gona, ge go tsogile ntwa go be go se le o tee wa bahlabani ba Baisraele yo a bego a swara tšhoša goba lerumo ntle le Saulo le morwa wa gagwe, Jonathane.
23Bafilista ba ile ba romela sehlopha sa bahlabani go yo šireletša sefata sa Mikimase. | Sepedi |
Letlase la lesome
Letlase la lesome ke lebadi leo letlase la lona elego lesome. Letlase la lesome (Decimal)) di šumišwa kudu go dipalo. Decimal goba Lefase la lesome difapana le mabadi a mangwe ago šumiša matlase a go fapana.
Notongwalwa ya Decimal[lokiša | edit source]
Notongwalwa ya decimal ke go ngwala dinomo go šumišwa letlase la lesome. Mehlala ke Mabadi a Roma, Mabadi a Tšhaena, le Mabadi a Arabic. | Sepedi |
Go bjala di pineapple ka go tswaka le di panama le dinawa
Mo lefelong la go bulega magareng ga direi tša go hlahlana tša pieneapple ,o ka bjala dinawa goba groundnutts lebakeng la ngwaga wa mathomo ,seo se kaonafatša mmu. Bontšhi bja balemi ba ripa mehlare ka moka go hlola serapana sa di pineaple di gola ga botse le go fana ke dienywa tše botse ge go ena le moriti.ntle le di panana o ka bjala mehlare e mmalwa mo magareng ga dipineapple go fana ka moriti. | Sepedi |
Motho ke go tsoga mesong ka lehutšo la gore o tla atlega ka se sengwe se sekaone mo bophelong bja gagwe. Ke ra gore o swanetše o ipotše gore o tlo dira se sengwe se sekaone bophelong bja gago. Ge re le batho ga re a swanela go phela re nolegile mooko ebile re hloka tshepo ka maphelo a rena. Ga ra swanela go phela re lla ebile re ipona nke ga re na mohola wa go phela mo lefaseng.
Go na le batho ba bangwe ge ba kopana le mathata mo maphelong a bona, ba gopola go ipolaya. Ba lebetše gore mathata ke ona a matlafatšago motho gore a be le lehutšo la go atlega. Mathata a tla go tiiša moyeng gomme wa tseba gore ge o kopana le ona gape o ka se hlwe o šišinyega.
Se segolo mo maphelong a rena ke go šoma ka natla. Ga go lehumo leo le tšwago kgauswi ebile dilo tša magala goba tša go tla bonolo ke tšeo di tsamayago bonolo.
Re tseba gabotse gore go bolaiwa basadi ba bantši mo lefaseng gomme ba bangwe ba bolawa ke baratiwa ba bona. Moreromogolo ke gore ba bangwe ba makgarebe ba ratane le banna ba kotsi bao ba sa ba ratego empa ba lebeletše tšhelete yeo ba sa e šomelago. Ge ba ekwa gore ba lapile ba thoma go gogela maoto morago gomme banna ba babe ba ba tšeela maphelo.
Ge o ka kodumela ka dinala, mogopolo le bohlale gomme o le lekgarebe, o tlo iketla mo bophelong. Go bala dipuku ke meetse a mannyane. Mo Afrika Borwa thuto ke magala. Ge o šikere mangwalo a gago a thuto gomme wa ba le mahlatse a mošomo, o tlo iphumula bosehlana. O tlo phela bophelong bja manobonobo, bjo bo phelwago ke dikhorane ntle le monna.
O ka ba se sengwe le se sengwe seo o nyakago go ba sona mo lefaseng. O ka ragela bodiidi bjo bo nabilego ka lapeng la geno kgolo ka maoto. | Sepedi |
Dithuto tše tša Beibele di hlametšwe bana ba nywaga e meraro le ya ka tlase. Taonelouta le go phrintha thuto ye gomme o e bale le ngwana wa gago.
Tše di Oketšegilego go tšwa Dihlogong tše
Thuša bana ba gago go kwešiša gore ke ka baka la eng Shaderaka, Meshaka le Abedinego ba ile ba gana go rapela seswantšho sa kgoši.
Ruta ngwana wa gago ka go belegwa ga Jesu.
Thuša bana ba gago gore ba tsebe maina a baapostola ba 12 ka hlogo. | Sepedi |
MANTŠU ao a lego ka mo godimo a boletšwe ke Dafida wa Isiraeleng ya bogologolo ge a be a reta mosadi yo a ilego a gahlana le yena tseleng. Leina la mosadi yoo e be e le Abigaile. Ke’ng seo se tutueleditšego Dafida gore a rete Abigaile, gona re ka holwa bjang ke mohlala wa mosadi yo?
Dafida o gahlane le mosadi yo nakong ya ge a be a tšhaba Kgoši Saulo. Abigaile o be a nyetšwe ke Nabala, e lego monna wa mohumi yo a bego a na le diruiwa tše dintši tšeo di bego di fula dithabeng tša seleteng sa ka borwa bja Juda. Dafida le banna ba gagwe ba ile ba šireletša badiši ba Nabala le diruiwa tša gagwe, ba ba “dikologile bjalo ka morako.” Ka morago ga nako e itšego, Dafida o ile a roma baromiwa go Nabala gore ba yo kgopela “selo le ge e le sefe seo se lego seatleng sa [gagwe],” e lego dijo. (1 Sam. 25:8, 15, 16) Ge re nagana ka tsela yeo Dafida le banna ba gagwe ba thušitšego Nabala ka gona, go be go ka se be boima gore Nabala a ba nee dijo tšeo.
Eupša Nabala, yoo leina la gagwe le bolelago gore ‘motho yo a hlokago tlhaologanyo,’ goba “Setlaela,” o ile a dira dilo ka go dumelelana le leina leo la gagwe. O ile a araba baromiwa ba Dafida ka bogale le ka lenyatšo gomme a gana go nea Dafida dijo. Ka gona Dafida o ile a itokišeletša go yo otla Nabala ka baka la lenyatšo la gagwe le tsela e sehlogo yeo a mo arabilego ka yona. Nabala le lapa la gagwe ka moka ba be ba tlo welwa ke ditlamorago tše bohloko ka baka la botlaela bja gagwe.—1 Sam. 25:2-13, 21, 22.
Ka morago ga gore Abigaile a lemoge gore phetho yeo Dafida a e dirilego ka lepotlapotla e tla ba le ditlamorago tše kotsi kudu, o ile a tsena ditaba gare ka sebete. O ile a kgopela Dafida ka tlhompho gore a naganišiše ka tswalano ya gagwe le Jehofa. Le gona Abigaile o ile a nea kgoši ye e latelago ya Isiraele le banna ba yona dijo tše dintši. Ka morago ga moo, Dafida o ile a dumela gore Jehofa ke yena a dirišitšego Abigaile go mo thibela go dira selo seo se bego se tla dira gore a be le molato pele ga Modimo. Dafida o ile a re go Abigaile: “A go retwe tlhaologanyo ya gago, go retwe le wena ka ge lehono o nthibetše gore ke se ke ka oba molato wa madi.”—1 Sam. 25:18, 19, 23-35.
Le ka mohla ga re nyake go swana le Nabala ka go se leboge dilo tše dibotse tšeo ba bangwe ba re direlago tšona. Go oketša moo, ge re bona dilo di thoma go tšwa tseleng, re swanetše go gata mogato wa go di lokiša. Ee, le rena re ka bolela mantšu a go swana le a mopsalme yo a boditšego Modimo gore: “Nthute go loka, go ba le tlhaologanyo le tsebo.”—Ps. 119:66.
Batho ba bangwe ba ka bona gore re dira dilo ka bohlale goba ka tlhaologanyo. Go sa šetšwe gore ba re botša seo goba go se bjalo, ba ka ikwa go swana le Dafida ka rena, yoo a itšego: “A go retwe tlhaologanyo ya gago.” | Sepedi |
GENESI 2:19
19Mme Morena Modimo o be a bopile ka mmu tšohle tše di phelago nageng le tšohle dinonyana tša godimo. Bjale a di tliša go motho, e le gore a bone ka mo a tlogo di bitša; mme lentšu le motho a tlogo bitša se se phelago ka lona, e be lona leina la sona. | Sepedi |
LEFITIKO 16:16
16E be go direla sekgethwa poelanyo ka baka la ditšhila tša Baisiraele, le ka baka la diphapogo tša bona ka moka, le ka baka la dibe tša bona ka moka; ke tšona tše a tlogo di direla le Ngwako wa Kgwerano o lego mo gare ga bona, mo gare ga ditšhila tša bona. | Sepedi |
SEWOKAMELO—SA GO TŠHUTISA Julaye 2018
Sewokamelo sowa se na le dihlogotaba tsa September 3-30, 2018.
THEY OFFERED THEMSELVES WILLINGLY
Dihlatse tsa Jehova tsa go tlala di makiye king gore di šinye di rora gore di ye gelepeng ka mmereko wa Modimo wa go buna ku Myanmar?
Re ka tšhuta ying ga Jehova ka mokg’o a tshwarang malata yage ya go tshepega?
Re tšhuta taba ye kgolo ga phošo yo yi makiyeng ke Moše.
Ditaba tsa ka Baebeleng tsa Kayine, Solomoni, Moše, le Arone, di šupetsa gore ke ntaba di le gabutši go ba ka lethokong la Jehova.
Re ka šupetsa Jehova byang gore re leboga mo a re makiye banghana bage?
Kopisela go kwelana go baba ga Jehova ka go leketsa go lebelela gore batho bo o phelang nabo ba tikwa byang le gore ba hlopa king, ke mokane o gelepe mo o ka kgonang gona.
O nyoko kraya ditemanyana tsa gabutši ka matla.
Mo monna le mosadi ba gore a baa nyalana ba dula ba ntoši bošego ka moka la gore di šinye di sodisa, ayitsano tsotsone di ka hlopa ka matla? | Sepedi |
“Go sa be le motho wa gore o tlemolla so Modimo a se swineleleng lejokong.”—MAR. 10:9.
DIKOŠA: 131, 132
1, 2. Di nyaka re kwe re nabela go maka ying sa go hlaya ke Maheberu 13:4?
AYITSANO wa di nyaka go hlompa Jehova? Di šupetsa ka mokgonone! Le yene aa yi takisi mahlo taba ya gore wa mo hlompa fote le yene o tshepisa gore o nyoko go hlompa. (1 Sam. 2:30; Diy. 3:9; Kut. 4:11) Fote o nyaka gore o hlompe batho ba bangwana, go tshwana le ba bagolo ba mmušo. (Maroma 12:10; 13:7) Mara go na le mo di nyakang ka matla gore o šupetse go hlompa. Ke ka teng ga lenyalo.
2 Pawulo wa lepostola o ngwadiye gore: “Batho ka mokana ga bona ba hlompe lenyalo, fote ye mongwana le ye mongwana a yetsele le ye a nyalanneng naye gore lenyalo le sa thilafale.” (Maheb. 13:4) Pawulo ke mo a sa tshwara tsa go kgana mo a bolabola ka taba yowa. Mo a hlaya tsotsone, ke mo a botsa Makreste gore di nyaka ma hlompe lenyalo ma boye ma le tseyele hlogong. Ayitsano le wene o le tseya ka mokgonone lenyalo, ka matlamatla lenyalo la wene mong, mo nkare o nyadiye kela o nyadiwwe?
3. Jeso o bolabodiye taba yifeng ye kgolo ka lenyalo? (Lebelela sethombhe sa ku mathomisong.)
3 Mo nkare le wene wa le hlompa lenyalo, o maka gabutši. Jeso le yene ke mo a le hlompa. Nakwela Mafaraseyi ma butsisa Jeso ka taba ya go hlala, o yye a bolabola ka tso Modimo a di hlayyeng ka lenyalo la mathomo, a re: “Ka taba lowa, monna o nyoko šiya papage le mmane wage, ke mokane ba le ka babedi ga bona ba nyoko ba nama ka yyoši.” Jeso a tokegela le ka gore: “Go sa be le motho wa gore o tlemolla so Modimo a se swineleleng lejokong.”—Bala Mareka 10:2-12; Gen. 2:24.
4. Jehova ke mo a nyaka ying go tlugisela mathomisong ka lenyalo?
4 Jeso ke mo a yema nayo taba ya gore lenyalo le thomme ke Modimo fote o yye a kikitela taba ya gore bo ba nyalanneng ba sa boye ba ro hlalana. Modimo aa botsa Adamo le Efa gore mo ba di nyaka ba ka fo hlalana. Gabutšibutši so Modimo ke mo a se nyaka go tlugisela ku Edeni, ke gore monna a be le mosadi ka wwoši, le mosadi a be le monna ka wwoši, fote ba dule ‘ba le ka babedi’ go ya go yye.
TSA GO KEKEMISA GO GONGWANA HO LENYALONG
5. Likgu le sinya lenyalo byang?
5 Re di tšiba gabutši tsa gore nakwela Adamo a sinya, dilo di yye tsa tšhentšha. Se sengwana so ne se nyoko yama lenyalo ke likgu. Taba yone re thogo yi bona gabutši ga tso Pawulo wa lepostola a di ngwadiyeng, nakwela a hlatolla gore Makreste a ma sa latelela Molawo wa Moše. O hlayye gore mo ka wweši wa bona a hlokofala, gwa fela ka lenyalo lone, ke mokane ye a šalang a ka fo tseya kela a tseyiwa fote.—Maroma 7:1-3.
6. Molawo wa Moše wo šupetsiye byang gore Modimo o re king ka lenyalo?
6 Molawo wo Modimo a wo neyyeng Maisrayele wo hlatolliye ditaba tsa go tlala ka lenyalo. Molawo wone ke mo wo sa rakele mo monna a maka basadi bagaditsong kela gona go nyala basadi ba go tlala, fote mokgwa wone o thomisiye botala mo Modimo a soko neya Maisrayele Molawo. Mara mo monna a makiye basadi bagaditsong, le gana hone ke mo go na le molawo, gore basadi le bana ba sa hlopegisiwi. Mo re beyisa, tla re fo re monna wa Leisrayele o nyala mosadi wa lelata ke mokane ka nthago o nyala mosadi wa bobedi, molawo ke mo o re aa tshwanela go poma tsa go ja tsa mosadi wa mathomo, dikobo le taba ya ka ku mapaying. Modimo ne a nyaka gore a mo pasope a boye a mo tseyele hlogong. (Ek. 21:9, 10) Rune a re latelele Molawo wa Moše, mara tsone a di re gore Jehova a di sa mo hlopa tsa lenyalo. Ayitsano tsotsone a di go gelepe gore le wene o tseyele lenyalo hlogong?
7, 8. (a) Dotoronoma 24:1 yi re Molawo wa Moše ke mo wo re motho a ka hlala mo go rorebeng? (b) Jehova o re king ka taba ya go hlala?
7 Molawo wa Moše ne o re king ka go hlala? Modimo aa šepisa ga taba ya go tseyela lenyalo gedimo; mara go na le go gongwana ga gore ke mo a dumela gore ba ka hlala. (Bala Dotoronoma 24:1.) Monna wa Leisrayele ke mo a ka mo hlala mosadi wage “mo a ka kraya gore mosadi yene o makiye se sengwana sa go solega.” Molawo wone a wa hlatolla gore ke selo sa mošaga mang “sa go solega.” Di šupa nkare ke mo go le selo sa go tšebisa kela se segolo, go se selonyana sa go kgana. (Dot. 23:14) Sa go kwisa go baba ke gore nakwela Jeso a sa le ho lefaseng, Majuda ya go tlala ke mo ma fo hlala “ga selonyana sa mohlobo wo mongwana le wo mongwana.” (Mat. 19:3) Rune a re nyake go tshwana nabo.
8 Moporofeta Maleyaki o hlayye gore Modimo o re king ka taba yowa ya go hlala. O bolabodiye tsotsone nakwela go sa tlele taba ya gore monna ke mo a fo maka mathayithayi ya gore a hlale ‘mosadi ye a nyalanneng naye go sa le lethari’ ke mokane a nyala wa gore o sa tikwelela, wa gore ke wa setšhaba sa go sa dumele ga Modimo. Maleyaki o ngwadiye tso Modimo a di naganang ka taba yone, a re: “Tsa go hlalana ke di hloyye.” (Mal. 2:14-16) Mantsu yanane ma sipidisana gabutši le so Lentsu la Modimo le se bolabolang ka lenyalo la mathomo, mo le re: “[Monna] o nyoko mamarela mosadi wage, ke mokane bona go nyoko ba nama ka yyoši.” (Gen. 2:24) Jeso le yene ke mo a šupetsa gore o tseyela lenyalo gedimo go tshwana le Papage, o yitseri: “So Modimo a se swineleleng lejokong, go sa be le motho ye a se tlemollang.”—Mat. 19:6.
SELO KA SSOŠI SA GO KA MAKA GORE MOTHO A HLALE
9. Mantsu ya Jeso ya ma leng ga Mareka 10:11, 12 ma ra gore king?
9 Motho a ka butsisa gore, ‘Nje se gona so se ka makang gore Mokreste a hlale ke mokane a nyalane le motho ye mongwana?’ Jeso o bolabodiye ka taba ya go hlala, o yitseri: “Ye mongwana le ye mongwana ye a hlalang mosadi wage ke mokane a nyala ye mongwana, o mo makela bonghwahla, le mosadi wa go hlala monnage ke mokane a nyala ke ye mongwana, le yene o maka bonghwahla.” (Mar. 10:11, 12; Luka 16:18) Di fo ba lekgwaying gore Jeso ke mo a hlompa lenyalo fote ke mo a nyaka ba bangwana le bona ba maka tsotsone. Mo monna a hlala mosadi wage wa gore aa sinya selo (kela mosadi a hlala monnage wa gore aa sinya selo) a boya a ro leketsa go phema-phema ka dilo tsa go sa re selo ke mokane a nyala ye mongwana, ke mo a maka bonghwahla. Tsotsone di ya kwala ka taba la gore mo motho a fo hlala motho ye a nyalanneng naye mara di sa nape di kwala gabutši gore anthe o mo hlalela ying, a di rele gore lenyalo lone le fediye. Gabutšibutši batho bone Modimo o sa na a ba tseya go le “nama ka yyoši.” Go tokegela gana hone, Jeso o yitseri mo monna a hlala mosadi wage wa gore aa sinya selo, a ka šinya a makisa mosadi yene bonghwahla. Ke mo a ra byang tsotsone? Ku botala, mosadi wa gore ba mo hladiye le yene ke mo a ka fo tikwa a nabela go nyadiwa fote, gore a kraye monna wa go mo pasopa ka ditšheleta. Lenyalo la mošaga wonone ke mo go nyoko ba setšha go le la bonghwahla.
10. Mokreste a ka maka king gore a hlale ke mokane a nyalane le motho ye mongwana?
10 Jeso o hlayye so se ka makang gore motho a lahle monna kela mosadi wage ye a nyalanneng naye, o yitseri: “Ke re ga lune, monna ye mongwana le ye mongwana ye a hlalang mosadi wage, mo go se ka taba la gore mosadi yene a makiye bonghwahla [Ka Segerika ke por·neiʹa] ke mokane monna yene a tseya mosadi ye mongwana, le yene o maka bonghwahla.” (Mat. 19:9) Le nako tsela a Tšhutisa hala Thabeng, o bolabodiye ka yona taba yone. (Mat. 5:31, 32) Jeso o yi bolabodiye gabedi taba yowa ya “bonghwahla.” Ga taba yone go kena dilo tsa go tlala tsa go kekema tso motho a ka di makang ka ku tawong tsa go tshwana le: bonghwahla, go rekisa mmele, go maka tsa maroga le motho wa gore a wa nyalana naye, banna ba go maka tsa maroga le banna kela basadi ba go maka tsotsone le basadi, le batho ba go maka tsa maroga le diphoofolo kela diphoolwane. Mo re beyisa, tla re fo re monna ke yewa o maka bonghwahla, ke mosadi wage a nyoko kgetang gore wa mo hlala kela byang. Mo a mo hlala, lenyalo lone le ga Modimo go fediye ka lona.
11. Mokreste a ka fo maka king gore a kgete go sa hlale le mo Mangwalo ma mo dumelela gore a hlale?
11 Phela Jeso ke mo a sa re gore mo monna kela mosadi a makiye bonghwahla (por·neiʹa), tsotsone di ra gore ba nape ba lahlana. Go gongwana mosadi a ka fo kgeta go mo tshwarela monna wage le mo monna yene a makiye bonghwahla. Di ka makega gore mosadi yewa o sa na a mo nyaka ga monna wage; mosadi yewa a ka fo ba a nyaka go mo tshwarela ke mokane ba le ka babedi ba tshwarisana gore ba lukise ditaba tsa mutši wa bona. Gabutšibutši, mo mosadi yewa a ka fo hlala monna wage ke mokane a sa kraye lenyalo le lengwana, a ka fo tla a hlopega. O nyoko šala a pasopa ke mang a boya a yetsela le mang? O sa nyoko fokatsa le mang? Ayitsano ba na le bana? Mo a ka fo hlala, ayitsano di ka sa mo robe go šala a tšhutisa bana bone nnete a ntoši? (1 Makor. 7:14) Le mo yene a sa sinya, mara go hlala go ka fo mo leyela mehlopego ye mengwana ye megolo.
12, 13. (a) Go yye gwa makega ying lenyalong la Hoseya? (b) Hoseya o makiye king gore a šinye a boyelane le Gomere, fote rune re ka tšhuta ying ka taba ya lenyalo gana byalo?
12 Tso moporofeta Hoseya a gahlanneng natso di re bula mahlo. Modimo o yye a botsa Hoseya gore a tseye mosadi (Gomere), wa gore ke mo go nyoko tla go ba “mosadi wa nghwahla fote [o nyoko] belega bana bonghwahleng.” Gomere “o yye a yima a [belegela Hoseya] morwayi.” (Hos. 1:2, 3) Ka nthago, o yye a belega ngwana wa ngwannyana le wa mošomanyana, ba gore di ka makega gore ka babedi ga bona ke ba bonghwahleng. Le mo Gomere a makiye bonghwahla gatleletlele, Hoseya o yye a fo dula naye. Gomere o feleletsiye a šiyye Hoseya ke mokane a ye ba lelata. Mara Hoseya o yye a fo mo lata. (Hos. 3:1, 2) Jehova o yye a berekisa Hoseya gore a šupetse ka mokgo le yene a yyeng a tshwarela Maisrayele, ka nako tsela ba maka bonghwahla ba sa fetse. Re ka tšhuta ying ga taba yowa?
13 Mo monna kela mosadi wa Mokreste a makiye bonghwahla, yewa wa gore aa sinya di nyaka a tseye sepheto. Jeso o yitseri yewa wa gore aa sinya o na le lebaka la go mo hlala, ke mokane mo a nyakiye a ka tseyana le ye mongwana. Fote, yene yenewa wa gore aa sinya selo, a ka fo mo tshwarela mo a di nyaka. O ko ba a sa sinyi. Hoseya o yye a boyelana le Gomere. Mo Gomere a šele a boyelanne le Hoseya, ke mo a sa tshwanela go yetsela le monna ye mongwana. Hoseya o tsere nako nyana “a sa yetsele” le Gomere. (Hoseya 3:3) Mara, mo go-ya go-ya, di šupa nkare Hoseya o yye a thomisa go yetsela le mosadi yela wage fote, sosone se šupetsa gore Modimo ke mo a ka yamogela batho bage fote, a boya a berekisana nabo. (Hos. 1:11; 3:3-5) Byalo manyalo ya lekgono wona ma kena ka kaye ga tsotsone? Mo nkare ye a sa sinyang selo o kgeta go dula le monna kela mosadi wage, ke mokane a fo ya mahlong a yetsela naye, tsotsone di šupetsa gore o mo tshwarele. (1 Makor. 7:3, 5) O ko ba a sa sa na mabaka ya gore wa mo hlala. Byalo di nyaka ka babedi ga bona ba bereke ka matla gore ba tseye lenyalo ka mokgo Modimo a le tseyang ka gona.
HLOMPA LENYALO LE MO GO BIFIYE
14. Go ya ka 1 Makorente 7:10, 11, go ka tšhoga go makegiye ying lenyalong?
14 Di nyaka Makreste ka mokana ga wona ma karakare gore ma hlompe lenyalo, go tshwana le Jehova le Jeso. Mara ka taba la gore a ra felegelela, ba bangwana baa šitega. (Maroma 7:18-23) Byalo, a di nyake re tšhoga ka taba la gore le Makreste ya ku botala ke mo ma tshwere ntshetshere yonone manyalong ya wona. Le mo Pawulo a ngwadiye gore “mosadi aa tshwanela go šiya monnage,” ba bangwana ba yye ba ba šiya.—Bala 1 Makorente 7:10, 11.
15, 16. (a) Le mo go nyarela tsa go re phiriketsanya lenyalong, re karakarela go maka ying fote ke ntaba go le ka mokgonone? (b) Taba yowa yi bereka byang mo nkare ye mongwana a yi yene Mokreste?
15 Pawulo aa re botsa gore monna le mosadi wage ke mo ba maka king gore ba yahlogane. A di šupetsi nkare ke mo ba yahlogana ka taba la gore monna o makiye bonghwahla bya go maka gore mosadi a mo lahle ke mokane a nyadiwe ke ye mongwana. Pawulo o ngwadiye gore mosadi ye a yahloganneng le monna wage “a dule a sa nyadiwa kela a boyele ga monnage.” Batho bone ga Modimo ke mo go sa le selo ka ssoši. Pawulo o hlayye gore le mo go bifiye byang, solanka ye mongwana a sa maka bonghwahla, di nyaka batho bowa ba karakare gore ba lukise ditaba ke mokane ba boyelane. Ba le ka babedi ga bona ba ka fo bolabola le bagolo ka ho phutegong ke mokane bona ba nyoko ba gelepa ba berekisa Baebele. Bagolo le bona mo ba kene ba ba yeletsa ka Mangwalo, baa tipasopa gore ba sa kraye ba yema le motho.
16 Di hlopa ka matla mo o kraya gore ka wweši ga bona ke Mokreste wa gore o phela ka melawo ya Modimo mara ye mongwana go se yene. Mo go nyarela tsa go ba phiriketsa, ayitsano tsotsone di napa di rela gore ba yahlogane? Mangwalo ya re bolabodiyeng ka wona ma hlayye gore bonghwahla ke byona bo ka makang gore monna kela mosadi a kgete go hlala, mara a maa bolabola gore ba ka kgeta go yarogana mo go makiye byang. Pawulo o ngwadiye gore: “Mo nkare mosadi o na le monna wa gore aa dumele, fote monna yene a di nyaka go dula naye, mosadi yene a sa mo šiyi ga monna wage.” (1 Makor. 7:12, 13) Le lekgono go sa fo ba ka mokgonone.
17, 18. Ke ntaba Makreste ya mangwana ma fo dula lenyalong le mo go kene go sasamela?
17 Go na le go gongwana ga gore ‘monna yewa wa go sa dumele’ a šupetsiyeng gore aa ‘di nyake go dula le mosadi wage.’ O ka kraya a mo hlopegisa go baba ka matla, gwa šinya gwa segela le ga gore mosadi le yene a di bone gabutši gore a ka lwala kela le go šinya a kgwa. Monna yewa a ka fo ba a na le tšhinghi, a gana go pasopa mosadi yewa wage le bana ba bona kela a maka le tsa go šupetsa gore a ka šinya a mo kwaletsa ka matla mo a fo ya mahlong a kene a berekela Modimo. Ga dilo tsa mohlobo wonone, Makreste ya mangwana ma yye ma fetsa ka gore di kawone ma yarogane le motho wa mošaga wonone le mo motho yene a sa nape a hlaya gore yene o nyaka tsotsone, mara tso a di makang di šupetsa gore ‘aa nyake go dula naye.’ Mara ba bangwana bo go leng Makreste ya gore ma ka teng ga seyemo sa go baba ka matla ba yye ba fo tiyisela, le mo di kene di sasamela ka matla, ke mokane ba leketsa go lukisa ditaba. Ke ntaba?
18 Le mo batho ba ka fo ba ba yaroganne, go sa na go le monna le mosadi ba gore ba šadiye. Ka mokgo go bolabodiwweng ka gona ka ho kgakala, mo ba ka fo kgeta go yarogana, ga tse dingwana ba ka fo gahlana le ntshetshere. Pawulo wa lepostola o bolabodiye ka taba ye nngwana yo yi ka makang gore monna le mosadi ba sa mamarologane. O ngwadiye gore: “Monna wa gore aa dumele o hlawogiye ka taba la mosadi wage, le mosadi wa gore aa dumele o hlawogiye ka taba la monna wage; mola go se ka mokgonone, bana ba lune nke ba sa yela, mara gana byalo ba hlawolegiye.” (1 Makor. 7:14) Makreste ya go tlala ma yye ma fo dula le banna kela basadi ba bona ba gore a ba dumele, le mo ba na ba kwa go sasamela ka matla. Ba bangwana ba yye ba di bona gore go tiyisela ga bona go yye gwa gelepa ka matla, ka taba la gore banna kela basadi ba bona ba yye ba feleletsa go le Dihlatse tsa Jehova.—Bala 1 Makorente 7:16; 1 Pet. 3:1, 2.
19. Ke ntaba ka ho phutegong ya Sekreste go tlele manyalo ya gore dilo di sepela gabutši?
19 Jeso o bolabodiye ka taba ya go lahlana, ke mokane Pawulo wa lepostola yene a bolabola ka taba ya go yarogana. Ka babedi ga bona ke mo ba nyaka gore malata ya Modimo ma hlompe lenyalo. Makreste ya go tlala ga diphutego tsa lefase ka mokana ga lona, tsa lenyalo di ba sepelela gabutši. Le ga phutego ya lune, o ka kraya gore le nabo banna le basadi ba gore ba jabodiye ka mitšing ya bona. Banna bowa ba go tshepega ba ba nyaka ka matla ga basadi ba bona fote le basadi ba bona ba ba nyaka ka matla ga banna ba bona, tsotsone di napa di ro šupetsa gore di nyaka lenyalo le hlompiwe. Di re jabodisa ka matla gore go na le ba go teya ka ku ga dimiliyoni ba gore baa šupetsa gore Modimo wa resa mo a re: “Ka taba lowa, monna o nyoko šiya papage le mmane wage, fote o nyoko mamarela mosadi wage, ke mokane ba le ka babedi ga bona ba nyoko ba nama ka yyoši.”—Maef. 5:31, 33. | Sepedi |
TJATANE.
Letšatšing la masomepeditharo kgweding ya Ngwatobošego, Ngaka Marufane Moela o be a swaragane le moletlo o mogolo wa go goroša Ngaka William Sthele Maredi motseng wa Tjatane{ Newstand}.
Ngaka William Maredi o feditše ngwaga a rutwa tše tša bongaka ke Ngaka Moela legaeng la gagwe Nebo. O be a felegeditšwe ke Mangaka a gagwe le bao ba sa ithutelago Bongaka bja setšo. Gomme e rile ge letšatši le dikela a mofa certificate e le bohlatse bja gore o feditše dithuto tša gagwe tša Bongaka.
Molaetša wo bohlokwa wo a o felego Ngaka Maredi e bile wa go re:
“Ga se tshwanelo gore Ngaka e phele e tagilwe setšhabeng, Ngaka e swanetše goba mohlala o mobotse setšhabeng”. | Sepedi |
171Joshafate a hlatlama Asa, tatagwe, bogošing, gomme a tiiša Juda gore a tle a kgone go itšhireletša go Israele. 2A bea bahlabani metseng ya Juda ye e ageleditšwego ka merako le kua nageng le metseng ye Asa a bego a e thopile nageng ya Efraime. 3Morena a ba le Joshafate ka gobane bophelo bja gagwe bo be bo swana le bja tatagwe bja mathomong. O be a sa khunamele Baale, 4a khunamela Modimo wa tatagwe, a phetha ditaelo tša gagwe, gomme a sa itshware ka moo magoši a Israele a bego a itshwara ka gona. 5Morena a tiiša Joshafate mmušong wa Juda, gomme batho ba gagwe ka moka ba mo tlišetša diloba mme a huma le dinala, a hlomphega kudu. 6A fišegela go phetha thato ya Morena, gomme a phušola dintotoma tšohle tšeo go tšona go bego go khunamelwa medimo ya diswantšho, a tloša le dikota tša borapedi mo Juda.
7Ngwageng wa boraro wa pušo ya gagwe a romela bahlankedi ba ba latelago gore ba yo ruta metseng ya Juda: Benhaile, Obadia, Sakaria, Netanele le Mikaya. 8Ba be ba na le Balefi ba: Shemaya, Netania, Sebadia, Asahele, Shemiramote, Jonathane, Adonia, Tobia le Tobo-Adonia, le baprista ba: Elishama le Joramo. 9Ba tšea puku ya melao ya Morena gomme ba putla metseng ka moka ya Juda, ba e ruta batho.
10Morena a dira gore batho ba mebušo ka moka ya dinaga tše di bapilego le naga ya Juda ba boife go lwa le Kgoši Joshafate. 11Bafilista ba bangwe ba tlišetša Joshafate silibera ye ntši le diloba tše dingwe, gomme Baarabia ba mo tlišetša dikgapa tše dikete tše di šupago le makgolo a a šupago, le diphooko tše dikete tše di šupago le makgolo a a šupago. 12Ka gona Joshafate a gola a ba le maatla kudu. A aga dibo le metse ya polokelo nageng ya Juda, 13gomme metseng yeo a bolokela dithoto ka bontši.
A bea bahlabani ba bogale Jerusalema 14go ya ka dikgorwana tša bona. Adna e be e le molaodi wa madira a dikgorwana tša Juda, gomme a na le bahlabani ba bogale ba dikete tše makgolo a mararo ba a bego a ba laola. 15Yo a mo latelago ka maemo e be e le Johanane, a na le bahlabani ba dikete tše makgolo a mabedi le tše masome a seswai, 16mme wa boraro e le Amatsia, morwa wa Sikri, a na le bahlabani ba dikete tše makgolo a mabedi. Amatsia o be a ithaopile go hlankela Morena. 17Molaodi wa madira a dikgorwana tša Benjamene e be e le Eliada, mohlabani yo bogale, yo a bego a laola banna ba dikete tše makgolo a mabedi ba ba itlhamilego ka dikotse le mara. 18Yo a mo latelago ka maemo e be e le Josabade, a na le banna ba dikete tše lekgolo le tše masome a seswai ba ba itlhametšego ntwa gabotse. 19Banna bao ba be ba hlankela kgoši kua Jerusalema, gomme godimo ga moo a bea bahlabani ba bangwe metseng ye mengwe ye e ageleditšwego ka merako nageng ya Juda ka moka. | Sepedi |
PRESS RELEASE
SETLAMORAGO MASHILO: Against the Grain
May 13 – Jun 19, 2021
Everard Read Johannesburg is proud to present Against the Grain, a solo exhibiton by Setlamorago Mashilo.
Kea le tamiša Bana Ba Thari Le mengwa go tla kgorong go tlo šogana le nngalaba ya taba mabapi le ditlhohlo tšeo di re labanego nageng ya bomakgolo. Kgwekgwe ya taba ke Thoro Go Sa Kgathale. Re tsenetše ke metsefula ka ntlong, Bana Ba Thari! Gohle mo re sepelago mekgotha ea swa, makgobopuku a swa, naga ea swa, mašope a bo makgolo le rakgolokhukhu a latswa ke kgabo ya mollo. Re swanela ke gore re kopane re seka seke mabošaedi a. Dinonyana tša lefaufau, bo Ponyane ba swetšwe ke Setlhaga, tulo ya bophelo. Pudi Ya Tsela e laetša ka fao maruo le Pudi Ya Phooko di swele lorelore. Re dula ka go falalela metseng e šele fao re se nago Khutšo le polokego. Re swanetše go kgopela dipula go Modimo le Badimo ba re fe Kgogolamooko e hlatswe mašemo melora le boso, go be le tswaloleswa mono nageng. Bophelong go na le tselapedi, re tla tšea tsela ya Badimo go re iša go Mogale Wa Lewa go yo kgopela tebalelo ka go tlhaba Pudi ya Phooko. Ee, yena Mogale yo ke Montshepetša Bošego, re mo leboga gosele.
You are cordially invited to the next seating of the kgoro to indulge and mull over the critical challenges facing our Land. The main agenda for this council is Against the Grain. We are confronted with floods of various lot, Children of the Land. Everywhere one goes, there are streets burning, libraries ablaze, the land scorched & our inherited sites of reflection being licked by fire. We need to promptly converge to discuss these issues at length. Birds of the atmosphere, Red-Billed Quelea Weavers are having their nests burnt and left with no place of abode. Hearsayers’ relay the loss of livestock and our precious wealth being burnt to ashes. We constantly migrate to foreign shores without peace and protection. We appease our ancestors for good rains to Cleanse our Fields by slaughter of our livestock. In life there are two ways, should we choose the ancestral path where Warrior of The Cave, our diviner shall lead us? Warrior of The Cave is our savior and Night watcher, we give thanks at daybreak. | Sepedi |
Ge tv ya mebala e tšwelela kua Italy ka bo-1970, balaodi ba lefelong leo ba ile ba phumola bontši bja di-TV ba bolela gore ga se ba dira diteko tše di lekanego le gore di ka ba kotsi go babogedi. Mohlomongwe ba be ba nepile, mohlomongwe ga se. Taba ke gore e be e le theknolotši yeo e šitišago yeo mmušo o ilego wa leka go e laola ka ge ba be ba sa e kwešiše.
Mohlala o mongwe ke inthanete.
First considered a “passing fad” , ka nako eo massively amoheloa ke mong le e mong le smartphone kapa laptop ka lentsoe lohle.
Ke gopola Bill Gates poledišanong go David Letterman Show a kwerwa ka gobane o be a hlaloša gore inthanete ke eng le gore e tla fetoša lefase bjang.
Bill: “[Internet] e fetoga lefelo leo batho ba ka phatlalatšago tshedimošo […], ba romela di-imeile tša elektroniki…”
Mohlahlobi: “dikgweding tše mmalwa tše di fetilego go bile le tsebišo e kgolo ya go phuhlama ya gore inthaneteng […] ba be ba tla gaša papadi ya baseball […] gomme ke ile ka fo ipotša gore “na radio e letša tšhipi?” “…..
Bill: “O ka e theetša neng le neng ge o nyaka”
Mohlahlobi: “Na ditheipi tša go rekhota di letša tšhipi?”
… le go ya pele. Ka potego e be e le bohloko go bogela, eupša Bill o be a sega. E sego le yena, eupša go yena.
Le a tseba gore ke ya kae ka se, eupša ke nyaka go se dira gore se be molaleng bjalo ka kristale.
Ke dumela ka boikokobetšo gore nako le nako ge go e-na le dilo tše dikgolo tše difsa tšeo di akaretšwago, batho ba a tšhoga.
Batho ba tla leka go lwela maemo a bjale ka gobane “phetogo” e tšhoša batho. Go fetola mešomo, go fetoša magae, go fetoša balekane (lol) ke maikutlo a go tšhoša ka gobane re rulagantšwe go nyaka tšhireletšo le go dula lefelong la rena la boiketlo.
Ge bagologolo ba rena ba hweditše legaga le lebotse, leo le nago le methopo ye mentši ya dijo, ba be ba sa hloke go “tšwela lefelong la bona la boiketlo” gomme ba lwe le ditau tše dingwe go kgonthišetša dijo tša bona tše di latelago.
Phetogo e a tšhoša gomme theknolotši ye e thata go e kwešiša. Batho ba bangwe ba leka go e kwešiša, but it’s honestly hard as hell. Ke na le mengwaga ye mentši ke le sebakeng se gomme ke sa ithuta dilo tše mpsha everyday.
New tumellano mekgwa ya tshebetso, mefuta e fapaneng ya blockchain, validators, delegators, meepong, o na le sekhahla, di hlohleletsago, oracles, joalo-joalo jj Ge o ithuta go feta moo o nyakago go ithuta le go feta moo o lemogago there’s more to learn.
Se ke go bolela gore bontši bja batho ba tla no e brusha ka gore ga ba nyake go šomiša maatla a bjoko go e kwešiša.
E re ke hwetše se ka go otlologa: go lokile ka mo go feletšego go se nyake go se ithuta. I don’t know gore di email di šoma bjang and yet ke di šomiša everyday.
Ga ke tsebe gore inthanete e šoma bjang gabotse gomme le ge go le bjalo, gape, ke e šomiša letšatši le letšatši.
Go swana le megala, melaetša ya go ngwalwa, di-TV, bjalobjalo.
Seo se boletšwe, go tšea nako go tlwaela theknolotši ye mpsha gomme that’s why batho ba freaking out.
Bontši bja batho ba tla no e brusha ka gore ga ba rate seo ba sa se kwešišego, go fihlela ba lemoga gore ba ka thoma go šomiša theknolotši ntle le go tseba e le ka kgonthe gore ke eng seo se lego ka morago ga yona.
Ke dumela gore re sa le ka pela. As of today it’s pretty hard for the average user to setup a wallet, ngola fatše polelwana ya peo, kopanela ka decentralized diprothokhole tsa ditjhelete, $ AAVE , Uniswap, Pancakeswap, Curve, ebe ho fumana mofani wa tokelo ya staking, ebe o romela matšoao pakeng tsa dipache joalo-joalo.
Bjalo ka ge go le bjalo bjale it’s not set to appeal to billions of people, gomme se ke selo se sebotse. It’s a good thing because ge dikhamphani di thomile go tsepamiša kgopolo go customer centricity le maitemogelo, yo mongwe le yo mongwe o tla nyaka go ba karolo ya yona.
Dikhamphani tše mpsha di tla belegwa ka blockchain, ditirelo tše mpsha di tla fiwa. Web3 e mabapi le go fetoša maatla go tšwa go dikoporasi tše kgolo go ya go badiriši gomme it’s happening right in front of our eyes.
$ BTC le $ ETH ga se dipeeletšo tša ngwaga o tee. Dithekinolotši tše di tla fetoša lefase bjalo ka ge re le tseba gomme di tla hwetša kganetšo go tšwa go bona batho bao ba holegago kudu go tšwa lefaseng leo le theilwego godimo ga fiat ya infleišene.
Ke ikemišeditše go gweba le go beeletša ka go crypto yeo go boletšwego ka yona pejana nywageng e lesome e tlago gomme mohlomongwe gaešita le go feta moo.
Ka tše ka moka di bolelwa, ga se crypto e nngwe le e nngwe yeo e swanago, go fo swana le ge e se setoko se sengwe le se sengwe seo se swanago.
Go bapetša BTC go TurtleCoin go swana le go bapetša $ TSLA (Tesla Motors, Inc.) (Tesla Motors, Inc.) go Theranos. Gomme go na le lebaka leo ka lona Theranos a se nago ticker. | Sepedi |
Etihad Airways ke lifofane ye kgolo wa United Arab Emirates. E ileng ba bōptjoa ka molao-taelo ya borena ka July 2003. E ile ea tomile go fofa bapalami ba nkang ka November 2003. Abu Dhabi, toropokgolo wa United Arab Emirates, ke khubu ya lifofane kapa botlaaseng ba buuoe.
Etihad Airways e fofela mafelong a 130 ka sehlopha sa difofane tše 79.
Etihad Cargo Boeing 747-8F at Shahjalal International Airport, Dhaka, Bangladesh | Sepedi |
Via Afrika Sepedi Home Language Grade 9 Learner’s Book
R212.90
Full colour A4 textbook.
Beautiful design and illustrations that enhance the content.
Written specifically for CAPS.
Easy to find what you are looking for.
Carefully written language level.
Key terms are highlighted in red.
New words are in blue with definitions.
Activities, exercises, FATs, sample exam papers with memos.
Description
Ka thuto ye nngwe le ye nngwe yeo o e thutago yona sekolong ka mehla, go na le sebaka sa go oketša tsebo ya gago le go kaonafatša mabokgoni a gago. Puku ye e tla go thuša go oketša bokgoni bja gago bja kgokagano ka Polelo ya Gae ya gago. E tla go kgontšha gape go itšweletša ka moo o nyakago ka gona, go hlakana le batho ba bantši le go itlhagišetša dibaka tše diswa. O ka akanya gape mošomo wa go thabiša wa go ba mmadi wa ditaba, mongwadi goba moopedi, tšeo ka moka di ithekgile taolong ye botse ya polelo. Le ge o ka se be tšeo, o tla no hwetša gore go tseba polelo ya setlogo, go tla go thuša kudu go tsela ye nngwe le ye nngwe yeo o e kgethago. Bulela bohlagahlaga bjo boswa. | Sepedi |
Re a gola Stage 5 Phukubje le maano a yona (Sepedi) Reader 1
Segwera sa phukubje le phiri ke sa go loga maanomabe a go ja, se gola ka katlego efela se feleletsa se tsentshitse bagwerana ba mathateng le ba malapa a bona. Diphoofolo tse ka bobedi di ithuta gore moputso wa bohodu ke kotlo ye bohloko. Jackal is cunning and loves playing tricks on his friend Hyena. He tricks the other animals as well, until one day he ends up in a very sticky situation. | Sepedi |
Ge o nyantšha: ka go hlapa diatla ga botse pele. Ge o nale twatši ya COVID-19, nyantšha o
apere maseke.
Swarela lesea kgareng (ruthufatša lesea).
Mongwe le mongwe ka gae o swanetše go hlapa diatla kgafetšakgafetša tekano ya metsotswana ye 20 ( goba ba šomiša saniothaesa ya diatla).
Kgetha batho ba babedi goba ba bararo ba go thuše ka go hlokomela lesea. Mongwe le mongwe yo a dulago le lesea, o swanetše go hlapa diatla nako le nako tekano ya metsotswana ye 20 pele le moraga ga go swara lesea. Ba swanetše go šomiša maseke wa maitirelo wa go hlweka ge ba le dula le lesea.
Ba se kgomakgome difahlego tša bona goba sa lesea.
Ga go yo a swanetšego go atla lesea sefahlego.
Ge go kgonagala, bangwe ba swanetše go ema kgato ye 1 go iša go tše 2 go tloga go yo a swerego lesea goba go lesea.
Ka gae go dule go hlwekile. Šomiša malepolana a mane a sehlwekiši ka gare ga litara ya meetse.
Sehlwekiši se dulele kgole le bana.
This website uses cookies to improve your experience. We'll assume you're ok with this, but you can opt-out if you wish.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience. | Sepedi |
Re a gola Stage 4 Bagwera lesokeng (Sepedi) Reader 2
Baswa ba itemogela boithabiso bja tlhago ka ga lesoka. Ba bona diphoofolo ka go fapana le mekgwa ya tsona ya go phela. Ba lemoga ka moo diphoofolo le tsona di swanetsego go fiwa lerato, tlhompho le thekgo. A group of friends get up very early and hike to their local game reserve. They spend a wonderful day together and see amazing wild animals and birds. | Sepedi |
Go romelwa ga ditsweletšwa tša hlago magaeng
Ka maraka wa balemi wa dikgokagano tša leago gammogo le dipeeletšo tšeo di beyago ke bareki go tloga go seripa go ya go dikilograma tše hlano tša ditšweletšwa tša hlago. Bareki ba amogela ditšweletšwa tša goba le boleng tša maemo a godimo tšeo di tlišwago menyakong ya bona. Ka goba le bareki bao elego ba gago, balemi le goba le letseno leo le ikemego gape le go humana theko ya godimo ya ditšweletšwa tša bona. | Sepedi |
Designed to enable learners to write and speak effectively and competently in their additional language, this up-to-date and easy-to-use dictionary focuses on overcoming learners' most common difficulties. The dictionary offers support in four key areas, as shown below.
E rulaganyeditwe go kgontha baithuti go ngwala le go bolela leleme la bona la tlatlaleto, pukuntu ye ya sebjalebjale ya go diriega gabonolo e beile edi godimo ga go fenya mathata a tlwaelo a baithuti. E fa thekgo dintlheng te nne te bohlokwa.
Key features
- Helps learners choose the right translation.
- Gives frequently used translations only.
- Shows how words are really used.
- Includes new words from across the curriculum.
- E thua baithuti go kgetha phetolelo ya maleba.
- E fa fela phetolelo yeo e omiwago ka boati.
- E laeta mokgwa wo mantu a tlogago a diriwa ka gona.
- E akareta mantu go twa ka go kharikhulamo.
Plus 56 pages of useful extras (a mini-grammar, activities with answers, model letters, illustrations, SMS language and more).
Le matlakala a 56 a tlaleletso ya mohola (popopolelo ye khutswane, ditiro ka dikarabo, maletere a mmotlolo, diswantho, polelo ya SMS le te dingwe).
Other Links
Oxford Bilingual School Dictionary Workbook: Northern Sotho and English is also available
Ground-breaking win for Oxford Northern Sotho-English Bilingual Dictionary
Learners in Grades 4-9. | Sepedi |
Lehono go Iketsetse – Zenzele, Bemba yola a kilego a be a sa tsebe selo bjale ke matwetwe yo a se nang thaka mererong ya go panka. Kere e bile yena ka noši a rutago Zack Makhathakhata.
Re lebogiša Dinah Mmadi yo a ithopetšego R4000 phadišanong ya rena. Re sa lebale le bao ba ithopetšego airtime.
Bjale ke nako ya go ithopela divoutšhara tša airtime goba segolo se segolo sa beke le beke sa R4000 ge o ka nepa karabo ya potšišo ye e bonolo ya dikgetho tše ntši.
Ke thulaganyo efe ya Standard Bank yeo Bemba a šišinyago gore Zack a e šomiše kgwebong ya gagwe?
A. Blue Mobi ya Standard Bank
B. Standard Bank ATM, goba
C. Contract Save Account
Go tsenela sms-a A, B goba C, leina la gago, sefane le Nomoro ya ID go 44186. Phadisano ye e tswalelwa ka Labobedi la di 25 August 2015. | Sepedi |
Dithuto tše tša Beibele di hlametšwe bana ba nywaga e meraro le ya ka tlase. Kopiša sehlogo se gomme o se bale le ngwana wa gago.
Tše di Oketšegilego go tšwa Dihlogong tše
Thuša bana ba gago go kwešiša gore ke ka baka la eng Shaderaka, Meshaka le Abedinego ba ile ba gana go rapela seswantšho sa kgoši.
Ruta ngwana wa gago ka go belegwa ga Jesu.
Thuša bana ba gago gore ba tsebe maina a baapostola ba 12 ka hlogo. | Sepedi |
FEBRUARY 14, 2017
BULGARIA
Ka di-4 tša June 2016, Nikolai Stoyanov o be a le lefelong la batho bohle kua toropong ya Burgas gomme a eme kgauswi le tafolana ya dikgatišo. O be a nea bafeti ka tsela dikgatišo tše di theilwego Beibeleng tšeo Dihlatse tša Jehofa di dirišago. Mo e ka bago ka iri ya bošupa mathapama maphodisa a ile a ya lefelong leo, gomme a latofatša Nikolai ka gore o tshetše molao wa naga ke moka a mo lefiša di-leva tše 50, e lego R350. Nikolai e be e le yo mongwe wa Dihlatse tše hlano tše di dulago Burgas tšeo di ilego tša latofatšwa le go lefišwa ka ge di be di dira mediro ya tšona ya bodumedi. Seo se diregile kgweding ya May le ya June.
Dikgoro tša Tsheko di Ile tša Phetha ka Gore Mmušo ga se wa Thekga Tokologo ya Bodumedi
Dihlatse tše dingwe tše nne gotee le Nikolai ba ile ba dira boipiletšo mabapi le go latofatšwa ka gore ke disenyi le gore ba lefišitšwe difaene. Ka October le November 2016, Kgoro ya Tsheko ya Burgas e ile ya se bone Nikolai le Dihlatse tše dingwe tše nne molato e bile ya laela gore ba se lefe difaene tšeo.
Ka yona nako yeo, Dihlatse tša Jehofa di ile tša bula molato wa ge e ba molao wa Burgas o dumelelana le molaotheo wa naga. Ka di-12 tša October 2016, Kgoro ya Tsheko ya Burgas e ile ya hlalosa gore molao wo o beilwego wa gore mediro ya bodumedi bja Dihlatse tša Jehofa e thibelwe, o lwantšhana le molaotheo wa Bulgaria le dikeno tša mabapi le tokologo ya bodumedi tšeo naga ye e di dirilego le ditšhaba tše dingwe.
Lekgotla la Toropo ya Burgas le be le šetše le lemogile gore molao wo o beilwego wa gore batho ba se be le tokologo, o lwantšhana le molaotheo wa ditokelo tša batho. Ka 2013, mokgatlo wa moo wa dipolotiki o ile wa šišinya gore go dirwe diphetogo, ka ge o be o re batho ba bangwe tikologong yeo ga ba thabele mediro ya bodumedi bja Dihlatse. Molaodi wa tikologo yeo o ile a hlahlobišiša molao woo gomme a phetha ka gore dilo tšeo go thwego di fetošwe di bontšha kgethollo, ke moka a phetha ka gore ditšhišinyo tšeo ga di dumelelane le molaotheo. Lega go le bjalo, molaodi yo mongwe wa tikologo o ile a ganana le taba yeo, ke moka lekgotla la toropo la dumelelana le ditšhišinyo tšeo di dirilwego. Lekgotla la setšhaba le ile la lemoša lekgotla la toropo gore melao e mefsa yeo e beilwego ga e molaong, eupša melao yeo e ile ya dirišwa go fihla Kgoro ya Tsheko ya Burgas e laela gore e se sa dirišwa.
Dilo tša go swana le tše di ile tša direga toropong ya Kyustendil, moo lekgotla la toropo le lona le ilego la itirela melao ya lona yeo e thibelago tokologo ya bodumedi gomme la laela maphodisa gore a kgonthišetše gore molao woo o fetotšwego o a šoma. Kgoro ya Tsheko ya Kyustendil e ile ya phumola melato ya bosenyi ya Dihlatse tša Jehofa yeo di bego di pharilwe ka yona ka ge go thwe di dira mediro e sego molaong ya bodumedi le go laela gore di se sa lefa difaene tša go fihla go di-leva tše 800, e lego R5 683, gomme go e nngwe ya diphetho tša yona ya hlalosa gore: “Motho yo a beilwego molato, o latofatšwa ka go dira modiro woo ge e le gabotse o bontšhago gore o na le tokologo ya bodumedi yeo go ya ka Molaotheo le go ya ka Melao ya Bodumedi a swanetšego go e hwetša.” Ka di-24 tša June 2016, yona kgoro yeo ya tsheko e ile ya dumelelana le molato wo o butšwego ke Dihlatse tša Jehofa gomme ya ntšha kahlolo ya gore melao yeo e fetošitšwego ga e dumelelane le molaotheo wa naga. * Lekgotla la Toropo ya Kyustendil le ile la dira boipiletšo Kgorong ya Tsheko e Phagamego mabapi le phetho yeo e dirilwego.
Dikgopolo tše di sa Swanego ka Tokelo ya go ba le Tokologo ya Bodumedi
Mengwageng e sego kae e fetilego, mebasepala ye e ka bago e 44 nageng ya Bulgaria e ile ya fetoša melao ya yona gore e thibele mediro ya madumedi ao a ingwadišitšego semolao. Ge mmušo wa Bulgaria o dumelela melao yeo, Dihlatse di ile tša thoma go ngwalelwa mangwalo a temošo, tša latofatšwa, tša faenwa, tša tšhošetšwa gaešita le go tlaišwa. Ka mohlala, ka di-26 tša March 2016, Marin Tsvelinov yoo a šomago mmasepaleng wa toropo ya Vratsa, o ile a tšhošetša Dihlatse tše pedi tša basadi ka go di botša gore o tla di nyakela dikebekwa gore di di hlasele. O ile a tšeela Dihlatse tšeo dikgatišo tše dingwe tša bodumedi bja tšona gomme a di senya.
Lega go le bjalo, mafelong a mangwe dikgoro tša tsheko tša Bulgaria le bahlankedi ba mmušo bao ba se nago kgethollo ba ile ba thekga taba ya gore go be le tokologo ya bodumedi. Ka di-2 tša June 2016, bahlankedi ba bararo ba mmušo ba ile ba ya go sehlopha sa Dihlatse tša Jehofa seo se bego se nea bohlatse se diriša teroli motsengmošate wa Sofia. Bahlankedi bao ba ile ba laela Dihlatse tšeo gore di ba bontšhe bohlatse bja gore di dumeletšwe go dira modiro wa tšona. Ka morago ga go boledišana ka taba yeo, bahlankedi ba mmušo ba ile ba kgonthišetša Dihlatse tšeo gore Molaotheo wa naga ya Bulgaria o di dumelela go tšwela pele ka modiro wa tšona. Toropong ya bobedi ka bogolo kua Bulgaria e lego Plovdiv, lekgotla la toropo le ile la gana ge sehlopha sa dipolotiki se be se leka go fetoša molao wa mabapi le khutšo le tšhireletšego setšhabeng e le gore se tle se kgone go thibela mediro ya bodumedi bja Dihlatse tša Jehofa.
Go tla Direga Eng ka Melao Yeo go sa Dumelelanwego ka Yona?
Dihlatse tša Jehofa tša kua Bulgaria di butše melato ya go lwantšhana le melao e 44 yeo ge e ka ba molaong e tlago go di thibela go hwetša tokelo yeo e dumelelwago ke molaotheo wa naga ya go dira mediro ya tšona ya bodumedi. Krassimir Velev e lego mmoleledi wa Dihlatse tša Jehofa go tšwa ofising ya tšona e kgolo kua Sofia o boletše gore: “Dihlatse tša Jehofa di thuša batho ba mo setšhabeng ka go boledišana le bona ka mathata ao ba lebeletšanago le ona le go ba nea dikarabo go tšwa Beibeleng. Batho ba bantši ba amogela molaetša wa rena, eupša mebasepaleng yeo go dirišwago melao yeo e thibelago mediro ya rena, re a tlaišwa ka ge re nea batho dikgatišo tša mahala goba ka ge re ba botša ka ditumelo tša rena. Ge e ba go kgonega, re lwela tokelo ya rena yeo re e neilwego ya gore re hlankele Modimo re lokologile.”
Dihlatse tša Jehofa di thabišwa ke gore bahlankedi ba bantši ba bagolo le dikgoro tša tsheko tša Bulgaria di thekga taba ya gore madumedi ka moka setšhabeng a be le tokologo. Ge nako e dutše e eya, re tla bona ge e ba mmušo o tla fediša melao e mengwe yeo e diretšwego go thibela tokologo ya bodumedi kua Bulgaria.
^ par. 7 Naga ya Bulgaria ke karolo ya Lekgotla la Yuropa la Ditokelo tša Batho, leo le kgonthišetšago gore batho ba hwetša tokologo ya bodumedi le ya go dira mediro ka moka yeo e sepedišanago le bodumedi bja bona. Kgoro ya Yuropa ya Ditshwanelo tša Batho le komiti ya European Commission for Democracy Through Law (Venice Commission) ga se tša ka tša fetoga tabeng ya gore se se šireletša Dihlatse tša Jehofa ge di bokana gotee ka khutšo gore di rapele Modimo goba ge di botša batho ba bangwe ka ditumelo tša tšona. | Sepedi |
Na re ka kgodišega e le ka kgonthe gore dilo ka moka tšeo Modimo a di tshepišitšego di tla phethagala? Jesu o be kgodišegile gore di tla phethagala gomme dithuto tša gagwe di ile tša thuša batheetši ba gagwe gore ba be le tumelo. Nagana ka papišo yeo a boletšego ka yona Thutong ya gagwe ya Thabeng, yeo e lego go Mateo 5:18, e rego: “Ruri ke a le botša, legodimo le lefase di be di tla feta kapejana go e na le gore tlhaka e tee e nyenyane goba karolwana e tee ya tlhaka e fete Molaong go fihlela dilo tšohle di direga.”
Tlhaka e nyenyane ditlhakeng tša Seheberu ke י (yod), yeo e lego tlhaka ya mathomo ya Tetragrammaton, e lego leina la Modimo le lekgethwa la Jehofa. * Bamangwalo le Bafarisei ba be ba sa lebelele feela mantšu le ditlhaka tša Molao wa Modimo di le bohlokwa, eupša ba be ba lebelela le ‘karolwana e nngwe le e nngwe ya tlhaka’ e le bohlokwa kudu.
Jesu o be a e ra gore le ge legodimo le lefase di be di ka feta, eupša ge e le karolwana e nyenyane ya Molao e be e tlo phethagala. Lega go le bjalo, Beibele e re kgonthišetša gore legodimo la kgonthe le lefase di tlo dula di le gona. (Psalme 78:69) Ka gona, taba ye e kgahlišago e re botša gore go tla phethagala le karolwana e nyenyane ya Molao.
Na Jehofa Modimo o tshwenyega ka ditaba tše dinyenyane? Ee, go bjalo. Ka mohlala: Baisiraele ba bogologolo ba be ba boditšwe gore ba se ke ba roba lerapo le ge e le lefe la kwana ya Paseka. (Ekisodo 12:46) Mohlomongwe yeo e be e le taba e nyenyane. Na ba be ba kwešiša gore gore’ng ba be ba sa swanela go roba lerapo le ge e le lefe? Mohlomongwe ba be ba sa kwešiše. Lega go le bjalo, Jehofa Modimo o be a tseba gore taba yeo e be e le boporofeta bja gore ge Mesia a bolawa koteng, go be go ka se be le lerapo la gagwe leo le robjago.—Psalme 34:20; Johane 19:31-33, 36
Mantšu a Jesu a re ruta’ng? Le rena re ka kgodišega ka botlalo gore dilo ka moka tšeo Jehofa Modimo a re tshepišitšego tšona, go akaretša le tše dinyenyane, di tlo phethagala. Ruri ye ke kgonthišetšo e matla go tšwa tlhakeng e nyenyane ya Seheberu!
^ par. 3 Tlhaka e nyenyane ditlhakeng tša Segerika ke iota gomme e swana le tlhaka ya Seheberu ya י (yod). Go ka direga gore Jesu o be a bolela ka tlhaka ya Seheberu ka ge mathomong Molao wa Moshe o be o ngwadilwe ka Seheberu. | Sepedi |
1. Re phela lebakeng la puno,
E tloga e le tokelo.
Mašemo a nyaka bašomi,
Rena re tletše phišego.
Jesu o beile mohlala
Wa go rata go ya tšhemong.
A tokelo ye re e filwego
Ya go buna ka lethabo.
2. Go rata Modimo le batho
Go re fa mafolofolo.
Ga re dikadike go ruta,
Bofelo bo batametše.
Re šegofatšwa ka lethabo,
Re le newa ke Jehofa.
A re kgotleleleng modirong wo
Ka tumelo le lethabo. | Sepedi |
Gobaneng Leswao la Naga?
Coat of Arms ke Sefoka ke mmušo gomme ke seka sa pono sa godimo sa sešupo sa setšhaba sa rena. Ka tlwaelo le leswao la naga/ Coat of Arms e be e dirišwa bjalo ka setempe go netefatša gore melaetša e ngwadilwego e se ke ya senywa le le go laetša bonnete bja gore ke mang yoo a ngwadilwego molaetša.
Tirišo ya leswao la naga/ Coat of Arms la Afrika Borwa lehono e bontšha gore tokumente e amogetšwe ke Mopresidente wa Afrika Borwa le gore taolo e filwe go tokumente yeo e na le kwešišo ya setempe sa Leswao la naga/ Coat of Arms go yona.
Leswao la Naga le le mpsha la Afrika Borwa le ile la bewa semmušo ka 27 Aprele 2000, ka Letšatši la Tokologo. Phetogo ya Leswao la Naga e be e le go bolela ka ga phetogo ya temokrasi le go tliša moya wa setee go Maafrika Borwa ka moka.
Tshepedišo ya Tlhamo
Ka 7 Setemere 1993, Multi-Party Negotiating Council ya Afrika Borwa e kgethile maswao a bosetšhaba a Khomišene go thoma go nyaka ditlhamo tša mswao a mafša a Afrika Borwa, folaga le koša ya setšhaba. Ba kgopetše setšhaba sa Afrika Borwa go hlagiša dikgopolo, go tšwa go dikgopolo tše le Kabinete, tshekatsheko e ngwadilwe.
The Government Communication and Information System (GCIS) e ile ya kopana le mokgatlho wa moakanyetšo wa Afrika Borwa, sehlongwa sa kakaretšo sa tlhamo seo emelago barekišetši bja Afrika Borwa ka bophara, go boledišana le baakanyetši ba lesome ba maemo a godimo. Bahlami ba ba bararo ba ile ba kgethwa go hlagiša dikgopolo tša bona go Kabinete. Moakanyetšo wa Mna Iaan Bekker e ile ya kgethwa go šomišwa go Coat of Armns e mpsha. Ke Molaodi wa foote, Cone & Sehlopha sa Belding.
Moakanyetšo
Tlhamo ya Leswao la Naga e na le dika tša sehlopha tša go beakanywa ka mananeo a go lekalekanela a dibopego tša mae tše di beilwego godimo ga ye nngwe le ye nngwe.
Sebopego sa lee sa ka fase se emela motheo gomme se na le dintlha tše mmalwa. Ntlha ya mathomo go se motto – ‘! ke e:/xarra //ke’ - yeo e ra go ‘kopano ya batho ba go fapafapana’. Se se bewa ka gare ga karalo ya sediko se se tala. Karolo ya sediko e tlaleletša ke melomo ya ditlou e mebedi ya go lebelela ka godimo. Ka gare ga sediko go na le ditsebe tša korong tše pedi, tšeo di di šomago bjalo ka tšhireletšo. Sebopego sa tšhireletšo se laetša toromo gomme ka gare ga sebopego go na le dibopego tša batho tše pedi, tša go thalwa ka tsela ya bokgabo bja Khoisan.
Godimo ga thebe go na le lerumo le knobkierie tšeo di beilwe ka yuniti e tee. Dilo di hlama sebopego sa nkgokolo, motheo.
Godimo ga motheo go na le sebopego sa nkgokolo sa go namelela, motheo wa sona o bopilwe ke kgoši protea. Dipetal tša protea di na le dibopego tša khutlotharo, se se tliša mogopolong sebopego sa Afrika.
Letšatši leo le tšwago godimo ga bogomapono le ka gare ga mafego a mongwaledi dinonyana, gomme di feleletša sebopego sa nkgokolo.
Godimo ga thebe go ke lerumo le knobkierie bjalo ka ge di beilwe go tshela yuniti. Dilo tše tša ka fasana ga sebopego sa nkgokolo, motheo. Tokelo ya ka godimo ga motheo wa go na le sebopego sa nkgokolo sa go namelela, wo o bopilwego ke kgoši Protea. Go protea petals di ka mogopolong wa e triangular sebopego sa Afrika.
Ka godimo ga Kgoši protea ke Mongwaledi wa dinonyana le protea e bopa matswele a yona. Mongwaledi wa dinonyana, o na le mafego o go lebelela godimo, ao a feleletša sebopego sa Oval ya go namelela. Letšatši leo le tšwago ka gare ga Mongwaledi dinonyana wings, yeo e feleletšago sebopego sa oval se se namelelago.
Kopano ya dinkgokolo tše pedi e hlola kwano ya go robega magareng ga dintlha gomme se se hlola moakanyetšo wa moswananoši wo botse.
Translated by Lebogang Sewela | Sepedi |
Motsotso
Motsotso ke motso wa kelo ya nako.
Nako
Motsotso o lekana le metsotswana ye 60.
Metsotso ye 60 e lekana le iri ye tee.
Motsotswana
Motsotswana (taetšo ya SI : s) ke leina la motšo wa nako. Motsotswana ke yona letlase la motšo wa nako wo o šumiswago ke SI.
Ka dipolelo tše dingwe
This page is based on a Wikipedia article written by authors
(here).
Text is available under the CC BY-SA 3.0 license; additional terms may apply.
Images, videos and audio are available under their respective licenses. | Sepedi |
Luniko o be a tshwentšwe ke seo Jezi a se boletšego. Matšatšing a mabedi a go latela ga se a letša goba go mo romela molaetša. Founi ya gagwe e ile ya dula ka setu thoko ga gagwe; go se megala go tšwa le bagwereng ba gagwe ba Joburg. Batho ka moka ba be ba bonala ba tšwetše pele ka bophelo gomme ba lebetše gore o gona. Social media ya gagwe e be e le bodutwana. O be a fela a sekorola di timeline tša bangwe, a lebeletše batho ba bangwe ba ipshina ka maphelo a bona mola yena a bola, a lebetšwe moo Makhomeni .
Mmagwe o be a šetše a lemogile gore Luniko e be e se wa mehleng go tloga mola a boago kopanong. Mollo ka moka wo a bego a na le wona morago ga go boledišana le Jezile o be o timile ka mokgwa wo mongwe.
“Wa tseba Niko, nka no ba ke sa rate mapolotiki goba ditsela tša bona,” mmagwe o ile a realo ge ba dula ka ntle mohlareng wa moafokhatha, ba hwetša moriti go tšwa mahlareng a matala a mmalwa ao o šetšego ka ona. “Eupša honey, ga re kwešiši megopolo ya baswa, ebile re ka se go botše seo o swanetšego go se dira. Ya rena nako e fetile. Ke nako ya lena bjale.”
Luniko o be a tloga a sa nyake go kwa se gabjale, o be a sa hloke thuto.
“O gopole, ga o na seo se tla fetogago ntle le ge o ka dira sengwe.”
Mmagwe o ile a dira gore go kwale e ke “o” e be e lebišitšwe go Luniko.
“Ga se ke go romele yunibesithing gore o tle o berekele motho yo mongwe gomme o reke ntlo e kgolo le sefatanaga sa majabajaba mola o phela bophelo bja go hloka selo. Ke go rometše yunibesithi gore o ithute le go feta, go bula mogopolo wa gago le go topa monyetla wo mongwe le wo mongwe wo o o hwetšago.”
Ke moka mmagwe a emelela gomme a leba ka ngwakong. Luniko o ile a ikwa a lahlegile, a lomilwe ke mantšu a mmangwe. Eupša fasefase boteneng o be a tseba gore bobedi mmagwe le Jezi ba be ba rerešitše. O ile a topa founu ya gagwe a ngwala potšišo ya gore batho ba voute (poll).
Ke eng seo o ka dumago go bona se agilwe
torotswaneng ya geno: bokgobapuku,
senthara ya mešomo
goba lebenkelekgoparara.
Ga se go tšee nako morago ga gore a phousete ya ba Twitter e a gafa ka Poll ya gagwe. Batho ba be ba vouta. E sego seo fela, eupša ba bolela le gore ba goletše ditoropong tše di nnyane, ba botšana mathata ao ba kopanego le wona. Poll e ile ya keka.
Luniko o be a tlabegile ka dipoledišano ge di tšwela pele. Batho ba be ba ntšha sa mafahleng, bjale ka ge Jezile a boletše. Batho ba ile ba hwetša mantšu a bona le maatla ka gare ga Twitter tša bona. Ba bangwe ebile ba fahlela gore gobaneng ba kgethile dikarabo tša bona. Ba bangwe ba ile ba ba theka le mebasepala ya bona ya selegae e le ge ba abelana poll.
Luniko o be a thekile le mekgahlo yeo e šomago ka baswa, go swana le maphakga a baswa a mekgahlo ya dipolotiki, National Youth Development Agency le mmušo wa gabo wa selegae.
O be a se na bonnete bja gore se se tla ba le dipoelo dife, eupša a ikwa eke o dira sengwe.
E be e le mathapama gona tšatšing leo ge Luniko a tla hwetša mogala go tšwa seyalemoyeng sa gona moo gae. Ba be ba nyaka go bolela ka poll yeo a e phousitilego yeo e kekilego mo go Twitter le Facebook. Ba be ba nyaka go kwa gore ke eng seo se mo hlohleleditšego go e phouseta.
E be e le lenaneo la mathapama gomme bontši bja Makhomeni bo be bo tla theeletša. Luniko o ile a kwa a bethwa ke letswalo, eupša mantšu a mmagwe a go mmea pelwanatšhwaana gore dilo di tla sepela gabotse a mo hlohleletša. E rile ge batšweletši ba lenanego ba letša, ya ba o lokile.
“Gomme re bolela le Luniko Sonjica. Ke modudi wa mo, moswa yo a ilego go social media a botšiša dipotšišo tše bohlokwa. Luniko, o amogeleile mo go The Drive Home.”
“Ke leboga ge le mphile sebaka,” a realo, lentšu la gagwe le se na kgonthe ebile a tšhogile.
“Re botše ka poll yeo o e phousitilego. I mean, dikarabo tša gona di a makatša. Ke eng seo se dirilego gore o dire se?” mogaši o ile a botšiša.
Luniko o boletše ka mohlako wo o lebanego le baswa ba Makhomeni, dilo ka moka tšeo a di boditšego Jezile ge ba be ba le dijong. A bolela le ka matshwenyego a badudi ge ba be ba le kopanong ya motse.
“Eupša gobaneng social media? Ke a kwešiša gore o graduatile ka Media mola University of Johannesburg. Eupša gobaneng o ile go social media gomme o sa no, ga ke tsebe, wa ngwalela di newspaper?”
“Well, go ya ka Human Science Research Council, mokgwa wa kgokagano wo o rategago wo mogolo wa go tšwa go mmušo go ya bathong e sale TV. Eupša ICTs, tšeo ke di social media, e a phakiša. Di channel tše di bulegile ebile le batho ba ikwa ba na le maatla ge ba šomiša di social media,” O ile a thoma.
“Eupša o rata go fihlelela eng ka poll ye, Luniko?”
“Ke nna yo mongwe wa batho bao ba bego ba ikwa eke lentšu la ka ga le na mohola. Ke be ke nyaka go kwa mantšu a mangwe le go kwešiša seo batho ba se nyakago. Mogwera wa potego o kile a mpotša gore ge o sa tšee kgato ka sengwe, o šetše o kgethile goba kgahlanong le sona. Go no swana le phetogo. Ge o sa lwele phetogo yeo o ratago go e bona, gona o tla no dula o balabala ka gore ga gona phetogo.”
“Wow! O boletše bjalo ka radipolotiki wa nnete. Megala ya rena e a gafa ga bjale. Batho ba nyaka mantšu a bona a kwewa. A re tšeeng megala.”
Batho ba ile ba letša gomme ba nyaka diphetogo go tšwa go mebasepala ya bona. Yo mongwe wa batheeletši o ile a ba a bolela ka moo ba sa tsebego mo ba swanetšego go ya goba yo ba swanetšego go bolela le yena. Batho ba be ba se na bonnete bja gore ditsela tša mmušo ke dife. Ba be ba no itulela gomme ba letela gore mokhantshelara a ba botse gore ditaba di be di reng.
“Okay, batho ba nyaka go tseba gore ke eng seo ba swanetšego go se dira. Re botša mang? Gomme yena motho yoo a botša mang? Ge re nyaka di infrastructure toropong ya rena, re swanetše re eme lebaka le le kaakang mola ditaelo di e tšwa ofising ye, go ya go ofisi yela le ofisi yela? Batšweletši ba rena ba leka go ikgokagantšha le kantoro ya mokhantshelara gore re kwe di comment tša bona. Dula o theeleditše ge re sa ya go lefa dikoloto.”
Ka morago ga papatšo Mokhantshelara o be a le gona moyeng.
“Re rata go thoma ka go leboga mohumagatšana yo ge a ile a tšea maikarabelo a go kopanya batho le mmušo…”
Mokhantshelara o ile a tšwela pele ka go hlaloša ditsela tša mmušo ka tatelano le gore batho ba ka ya kae go hlagiša dingongorego tša bona.
“Ebile tshedimošo ye ka moka e hwetšagala mahala go di websiteng tša mmušo. Phetogo e tla direga. Ebile kgarebe _”
“Luniko, Morena Mokhantshelara, leina la gagwe ke Luniko.”
“Yes, yes. Luniko o bile le sebete kudu ka go emela motse wa gabo le batho ba gabo. Re hloka baswa ba go swana le yena. Re sa tšo boledišana le Mmeyara gomme o tshepišitše gore o tla lwela gore go be le senthara ya mešomo. Lefelo leo batho ba go maketa ba yago gona go nyaka thušo ka go hwetša mešomo – go ngwala di CV, go šomiša internet le go sekena ditokomane tša bona. Beke e tlago re na le kopano gomme Luniko o swanetše a tle mola kantorong gore re kgone go bolela ka dipolane le ponelopele yeo baswa ba nago le yona ka toropo ye. Re nyaka go straeka mola dilo di sa trendile.” Mokhantshelara o ile a realo, a sega metlae ya gagwe.
“Ke tšeo ge, batho ba Makhomeni, le di kwele pele gona mo go The Drive Home. Re a leboga Luniko ge o ile wa kgona go bolela le rena. Le wena Morena Mokhantshelara re lebogela hlalošo. Re ile go šala morago go kwa gore go direga eng kopanong ya lena le Mmeyara beke e tlago.”
Ka morago ga poledišano Luniko o ile a itahlela sofeng thoko ga mmagwe. O be a le ka phapošing ya gagwe gomme mmagwe a theeleditše seyalemoyeng ka phapošing ya bodulo.
“Ke ikgantšha ka wena, Luniko,” mmagwe a realo gomme a pinyeletša seatla sa gagwe, ge ba dula sofeng.
Bošegong bjoo mokgobo wa matšoba o ile wa fihla ka gabo. A be a etšwa go Jezile, a butšiša ge e ba a ka ja dijo tša mantšiboa le yena, gore ba kgone go bolela ka motho yo wa bohlale ‘mogwera wa potego’ wa gagwe.
Luniko o ile a myemyela ge a le gare a bala karata yeo. Mafelelong, go tloga mola a boago gae, o be a thoma go bona dihlase bokamosong. O be a le gae, moo a ikwago a swanetšwe ke go ba gona.
Re botše: O dula toropong ye nnyane? Ke eng seo se ka diregago moo go hlolela baswa mešomo? | Sepedi |
Diphapantšho tša bong le mengwaga di be di le maemo a bohlokwa mo setšhabeng sa Batswana. Boleng bo be bo bontšhitšwe ka ditsela tše ntši: Banna le basadi ba be ba aragonywa mo dikopanong tša leago; le mafelo a mangwe, go fa mohlala, kgotla (lefelo la kgotla), le be le le la banna fela.
Bašemane ba be ba dumelelwa, gomme mosadi yo a bego a belega barwedi fela ba be sa sa ratwe. Go be go na le karolo ya mešomo, go be go na le mešomo ye e itšego yeo e abelanago go batho ka moka. mosadi wa motswana ke yo monnyane yo a lego ka fase ga taolo ya monna wa gagwe, bahlokomedi ba (tatagwe, buti goba malome go fihla ka lenyalo; monna wa gagwe goba tatagwe goba buti wa gagwe). Basadi ba be ba sa dumelwa go dikopano tša dipolotiki le meletlo ya ditumelo.
Mengwaga le yona e be e na le phapano. Bjalo ka batho bao ba bolelago Bantu, Matswana a swanetše go hlompha le go obamela bao ba lego ba ba golo go ba, ka go ba bitša ‘tate' (rra or ntate) goba "Mma' (mme); go se latele molao wo e be e le molato. Tlhompho ya batho ba ba bagolo e be e swanetše go dirwa le go setšhaba.
Bana ba be ba bewa ka dihlopha go ya ka tlhabollo: go tloga go masea go ya go mengwaga ye 2, go tloga go 3 go ya go 8 (banyana); dihlopha tša bašemane le (basemane) (basetsana) di be di le gare ga mengwaga ya 9 go fihla go 13; 14 le go fihla ge ba be ba abelwa go age-set (magwane, majafela goba maphatisi).
Bašemane ba mo maphatisi ba be ba apara diaparo tše di kgethegilego gomme ba diragatša dikoša le go bina mo dikopanong tša ngwaga wo itšego/age-set, gomme e be ba ba le tokologo, kudukudu ka ditaba tša thobalano.
Mo nakong ye, ba phela nako ye ntši go mašakeng a dikgomo ba hlokomela diruiwa tša tata bona. Basetsana ba be ba thuša ka go lata meetse, go pšatla le šila lehea, go beakanya dijo, go swiela ntlo, le go hlokomela bana ba bannyane.
Abelano ya mophato (mophato) e be e hlaolwa go fetogela go bogolo. Mophato o be o akaretša banna le basadi bao ba nago le mengwaga ye e lekanago bao ba thomilego ka nako e tee. Ka tlwaelo mophato o tla hlolwa ke kgoši ka morago ga mengwaga ye menne ye menngwe le ye menngwe go ya go ye šupago, ge bašemane le basetsana ba nago le maswanedi, a 6 go 20, ya ile gwa thomišwa mmogo.
Mophato o be o akaretša leloko la lapa la kgoši leo le ile la tloga fao le amogelwa bjalo ka moetapele. Mengwaga ye mentši ye e fetilego, hlolo ya mophato wa banna e be e felegetša ke meletlo ya lebollo, e bitšwa bogwera.
Ka 1940, meletlo e ile ya fela, kudukudu ka lebaka la gore Bokreste ba be ba e bona bjalo ka meletlo yeo e se nago hlompho ka fao ba ile ba kgopela kgoši go e fediša. Mokgwa wo o bego o bonagala gabotse kudu wa bogwera e be e le circumcision le khutlo ya banna go mophato wo mofsa ka lefelong la sephiri ka nageng. Nakong ya bona ya bodutu, ba be ba tsena go mediri e boima, ba be ba lekwa ka mokgwa wa bogolo gomme ba rutwa melao, ditšo le ditlwaedi.
Basetsana ba be ba ya komeng le bona (bojale) yona e swarwa ka gae. E be e akaretša go bina, makatika le mekgwa ya go šoma (ka tlwaelo, go swaya ka gare ga dirope). Koma ya basadi le yona e be e na le dikotlo tše boima le dilo tše dingwe tše boima, le ditaelo tša ditaba tše di amanago le temo ya bophelo bja ka lapeng, thobalano le maitshwaro go banna.
Kgoši o be a fa mophato wo monngwe le wo monngwe leina kua seala se hlolega, ka tlwaelo leina le bontšhago tiragalo ya sebjalebjale, go swana le pula goba komelelo. Mophato o be o tšwetšwa pele ka leina leo go ya pele. Motho o be a sa bonwe bjalo ka motho yo mogolo ebile o be a sa dumelelwe go nyala go fihlela a ba le leloko la mophato. Maloko a mophato wa banna a be a šoma le go lwa mmogo, eupša ba be ba le balekane bao ba lekanago ba kwišišo.
Moya wa botee le boikgantšho di be di tlema maloko: seka se itšego mabapi le go hlompha monna e be le go mmitša ka leina la gagwe la hlompho/mophato e se go la gagwe. Maloko a mophato a be a swanetše go hlompha mephato ka moako yeo e hlamilwego kgale, mafelelong, ka go holofela gore ba bannayne ba tla ba swarwa ka hlomphp. Kgaolo ya thupišo ka le merero ye mengwe ye e amanago le mokgatlo wa mophato e be e lekolwa ke karolo ye e kgethegilego ya dikgorotsheko ya hoc yeo e etwago pele ke baetapele ba mophato.
Le ka tlase ga maitapišo a Bakriste go fediša seala se hlolega/dikoma mathomong a ngwagakgolo wa 20th, go sa na le tsošološo ye kgolo lehono gare ga Matswana, le ba bangwe bao ba ilego ba amogelwa gore dithuto tše di ka se lwantšhwe.
Seala se hlolega/koma e bile leswao la boitsebišo ka ditsela tše pedi: batho ba ipona bjalo ka Matswana ge ba ile komeng gomme ba dira melao ya Setswana; Go feta fao, go na le maatla go bontši bja naga gore go sepela tsela ya seala se hlolega ke leswao la boitšhupo bja Afrika, le gore batho ba bannyane bao ba palelwago ke go tsenela seala se hlolega ga se MaAfrika a ‘nnete’.
Ditiro di latela mekgwa ya go swana le yeo e ilego ya šomišwago ka matšatšing a kgale a ka mehla, eupša le dibopego tše mpsha tšeo di šomišago mekgwa ya sebjalebjale, sebakeng sa mašaledi.
Translated by Lebogang Sewela | Sepedi |
Go tsoma swiri
Kgale, go be go na le naga ya go tlala mehlare yohle ya dienywa.
Seenywa se tee seo se sa kago sa bonwa ke motho goba go kwa tatso ya sona, e be e le swiri.
Ka letšatši le lengwe morwedi wa kgoši wa mmamoratwa, Bokang, o ile a lwala.
Dingaka tše dintši le malopo ba lekile go mo thuša, efela Bokang ga se a kaonafala.
Mafelelong go ile gwa bitšwa lelopo la go tšofala kudu. “Go na le mohlare wa swiri go gongwe mo nageng,” a botša kgoši.
“Ge o ka fa Bokang mohlodi wa diswiri tša ona, o tlo kaonafala… | Sepedi |
Profense ya KwaZulu-Natal e ile ya eme go fihla ka 2004 pele ga ge ba tšea leswao le lefsa. Mo lebakeng la mengwaga ye 10 morago ga dikgetho, KwaZulu-Natal e šomišitše dibetša go tšwa go Natal le KwaZulu, di beilwe ka thoko. Motto, wo ngwadilwego mo fase ka botala ka Sezulu, Masisikume Sakhe, o tlhalošo gabotse gore, ‘A re eme gomme re age’.
Mongwalo ka fase ga Leswao la naga wa go ngwalwa ka Seisemane le Sezulu, ke la mathomo mo histori ya Borwa bja africa gore mongwalo o bontšhwe ka polelo efe goba efe ka ntle le Seisimane le Seafrikanse. Go tšwa go motheo ke seširo sa Nguni le lethabo la nonyana (Strelitzia reginae) letšoba le laeditšwe go yona.
Bente ye tala ya ntlhana mo seširong e emetše dithaba tša Drakensberg, yeo e kopanago diprofense tša Lesotho leProfense ya Freistata. Mmala wo tala o emetše mmala wa tebego ya naga ya profense ya KwaZulu-Natal. Ka morago ga seširo ke kotse ke assegai le molamo, dika tša setšo le bolaodi.
Seširo se theka ke tau (Leo leo) yeo e bego e le karolo ya kgale ya dibetša tša KwaZulu gomme e emela taolo ya kgoši Sezulu. Ka lehlakoreng le lengwe la seširo kotse ke kgokong ye ntsho goba Gnu (Connochætes gnu), yeo e be e le karolo ya kgale ya seka sa koloni le Profense ya Natal go tloga ka 1870, le karolo ya Leswao la naga go tloga ka 1907. Mo leswaong la Naga le lefša, Gnu e laeditšwe bjalo ka selo sa go ema e sego go kitima, go swana le dibetša tša go feta.
Godimo ga seširo ke sebopego sa go swana le ngwaka. Se e be e le kago ya setšo yeo e be e šomišwa go dira dintlo tša abenguni. Dibopego tše di tlwaelegilego go Nguni bja Borwa yeo e be tsebja bjalo ka Transkei le Ciskei.
Magae a mohuta wo o be o na le ngwako tše ntši, o tee wa hlogo ya banna wa ntlo le yengwe ya basadi ba gagwe le bana. Mohuta wo wa moago wo lahlilwe, eupša a ka bonwa mo metseng ye mentši ya histori ya kgauswi le mošaša wa Shaka.
Kgetho ya seširo e bohlokwa ka ge e bontšha ditlwaelo tša mohlabani wa amazulu le badimo ba bona. Sebopego sa seširo se šomišitšwe ke abenguni bjalo ka seširo se se telele (2 m ya botelele) fao mohlabani a be a se šomiša bjalo ka tšireletšo ge ba mo betša ka marumo.
Shaka o tlošitše mohuta wo wa seširo gammogo le lerumo le telele, a bea tšhireletšo ya botelele ba go lekana 1 m, gore e kgone go šomišwa go thibela le assegai (goba go hlaba ga lerumo). Bjale, diširo tše nnyane di a šomišwa go kgomarela le go lwantšha banna ba Nguni ba bafsa.
Diširo tša setšo di dirilwe ka cowhide gomme di maatlafaditšwe ka dikgathi, tšeo di kgonago go tlošwa go rwala ga bobnolo ge di sa dirišwe go lwantšha goba meletlo. Dithapo di swara dikgathi gabotse, gantši ka mebala ya go fapana le diširo tše dingwe.
Letšoba la crane goba letšoba la bird of paradise (S regine) e be e le seka sa matšoba sa Profense ya Natal. Ke sebjalo sa setšo mo molapo ge Zululand kgauswi le lewatle, eupša ga e hwetšegale go Koloni ya Natal ya kgale, colony Borwa bja noka ya Tugela, eupša e gola mo Transkei le mo Kapa Bohlabela, gape e hwetšagala ka bophara mo dirapaneng ka moka tša phrofense.
Ke letšoba la semmušo la toropokgolo ya Los Angeles mo california, gomme e gola kudu fao, mohlamongwe go dipeu mo dirapeng tša go tšwa nageng.Translated by Lebogang Sewela | Sepedi |
3.
Mehuta le
dipharologantšho tša
dingwalwa tša
Sesotho sa Leboa
• Re nale mehuta ya dingwalwa ye e
fapananago gagolo ebile se ebile sengwe le
sengwe se e keme kadi dipharologantšho sa
yona.
Mehuta ya dingwalwa keye e latelago:
Diema
Taodišo
Padi
Poledišano
Dinonwane
Direto
Papadi
4.
Diema
Diema ke mohuta wa sengwalwa fao go šomišwago dikokwane tša mothofatšo, tshwantšhanyo le
tshwantšhišo go alela batho ka se sengwe sa bophelo.
Diema di thomilwe ka go šomišwa bjalo ka mokgwa wa thuto yeo e bego e se semmušo go Basotho ba
mathomo ba leboa pele gage batho ba mmušo wa thlaolele ba fihla ka nageng.
Taba ye e dirile gore diema di kgone go ngwadiwa le go tsebišagatšiwa, ke ka lebaka le lehono re kgona go
rutiwa ka tšona.
Diema di fapana kudu le dingwalwa tše dingwe ka ntle ga dika ka mokgwa woo e lego gore, diema go swana
le dika di arogantšwe ka dihlopha go ya le ka mokgwa woo di šomišwago ka gona ( Mothemela ,2013).
Mokgwa wo mongwe woo diema di fapanago ka gona le dingwalwa tše dingwe ke tšhomišo ya mantšu le go
khuta ga di hlalošo tše dintši tša diema , fao o swanelago go nagana ka go tsinkelela go humana hlalošo ya
tšona.
5.
Taodišo
Taodišo ke ye nngwe ya mehuta ya dingwala mo elego gore mongwadi o beakanya ditaba tša gagwe ka tatelano.
Mongwadi o šomiša dithekniki go gokagoketša babadi le go dira gore sengwalwa sa gagwe se goge šedi ya mmadi.
Taodišo ke tlhamo ya kanegelo yeo eka bopago ka mantšu ase a makae gomme go yona gwa ahlaahla taba thwii.
(Thokoane, 2006)
Taodišo e swanetše go ba le:
Hlogo
Peakanyo goba mmepe wa monagano
Diteng tšeo di lebanego le hlogo ya taodišo
Polelo ya maleba e swanetše go šomišwa
6.
Sebopego sa taodišo elego: mafoko le ditemana, matseno, mmele le mafetšo.
Mehuta ya taodišo
Taodišokanegelo- e laetša kanegelo goba tiragalo ye e fetilego.
Taodišotlhalošo- mongwadi o hlaloša se ase se hlalošago gore mmadi a lemoge se sengwe.
Taodišokgadimo/keletšo- mongwadi o tšweletša maikutlo ebile o eletša ka tiragalo ye e itšego.
Taodišongangišano- mongwadi o tšweletša kgopolo tšeo a nago le tšona.
Taodišokahlaahlo- e tšweletša mahlakore a mabedi ka go lekana,ga ena maikutlo a mongwadi.
7.
Padi
Padi ke nonwane ya dingwalo ka lebaka la gore seo se lego ka gare ga sona gase kanegelo ya nnete.
Padi e emetše mošomo wa tshwantšhokgopolo goba boithomelo bja mongwadi, ke di tšweletšwa tša leihlokgopolo la
mongwadi.
Mehuta ya dipadi
Dipadi tša histori- padi ya histori e tšweletša babapadi ba yona le ditirigalo
thulaganyo ya histori.
Dipadi tša thuto- padi ya thuto e beile šedi go tšeo di amago thuto.Go swana le ge motho a nale mereba,mafelelong o
ithuta se sengwe go tswa go mediro ya gagwe.
Dipadi tša leago-padi ya leago e šetšana le mathata a kagišano setšhabeng, di mabapi le kamano magareng ga
batho le setšhaba seo ba phelago go sona.
Dipadi tša kanegelodikgao- moo pading ye go anegwa ka dikgao tša go latelana tšeo di kgomaganego, ka le baka la
ditiragalo ka nako e tee goba ka lebaka la ge di be di itemogelwa ke motho o tee.
Padi ya tiragatšo- ke tiragalo e nnyane e nalego le dipoelo tšeo di bego di sa letelwa, tšeo di tlago go tšwa taolong go
dira taba yao hlakahlakana yeo etlago go rarollwa ka mohlolo moragonyana.
8.
Poledišano
Poledišano ke tlhamo ye e ngwadilwego, yeo go yona baanegwa ba babedi goba go feta ba emetšwego bjalo ka bao
ba boledišanago.
Nakong ya poledišano baanegwa ba bolela dintlha tša bona kago šielana.
Poledišano ge e ngwalwa maina a baanegwa a ngwala ka letsogong la nngele.
Leswao la kgorwana le a šomišwa morago ga moanegwa yo a bolelago.
Mothaladi o mofsa wa šomišwa go laetša seboledi se sengwe le sengwe se sefša.
Baanegwa ba eletšwa ka fao go bolelwago ka gona goba gwa hlagišwa tiro yeo e laetšwago ka mašakaneng pele e ka
bolelwa.
Poledišano eba le senario goba tatelano ya ditiragalo pele e ngwalwa.
9.
Dinonwane
Dinonwane ke seipone sa setšhaba,maatla a sona,bofokodi bja sona,maikutlo a sona le di kgopolo tša sona.Ke tsela
yeo mongwadi are utullulelago ka setšhaba ntle le go re botša phatlalatša ka setšhaba seo.(Makopo,1990:1)
Sebopego sa nonwane
Tlhamego ya dinonwane ke tše dintši eupša dikgare goba diteng dia fapana.
Dinonwane di nale matseno bjalo ka “kgalekgale bogologolo….”,”bare bogologolo ge maswika a sa boleta”...
Go latela mmele wa nonwane moo moanegi wa nonwane o fela a tlaleletšwa ke bao ba tallest moo theeleditšego ba
fela bare: “keleketla” ele gore “re go theeleditše” goba “iša pele”.
Morumo wa nonwane o tla mekgwa e mentši bjalo ka gore: “nonwane e felela moo” goba “seseo sa moselana.
10.
Mehuta ya dinonwane
Go nale dinonwane tšeo di hlalošwago hlolego ya dilete,ditlwaelo le tše dingwe.
Dinonwane tše dingwe ketša diphoofolo, gomme nepo ya tšona ke go ruta,go eletša ,go lemoša goba go phafoša ka
se sengwe.
Baanegwa
Mo dinonwaneng baanegwa e kaba batho goba diphoofolo.
Baanegwa ka moka ba bolela polelo ya batho.
Ge ele baanegwa ba batho ba dula mekutwaneng, madimo a dula meleteng gomme diphoofolo dia dula mašokeng.
Baanegwa bao ba tumilego dinonwaneng tša Sesotho ke mmutlanyana.phukubjwe,tshwene,khudu,Phiri
kgolomodumo le thokološi.
11.
Direto
• Re tlo ahlaahla mohuta o mongwe wa dipharologantsho tsa dingwalwa tsa Lesotho la Leboa elego Direto.
Na Theto ke eng?
Theto ke tsweletso ya maikutlo ao a hlolwago ke temogo yeo e tseneletsego ya bophelo le go fokotsa khuduego ya
ka teng. (Skelton. 1963:5)
• Re na le mehuta ye e fapanengo yeo e latelago ya Sesetho sa Leboa:
1. Thetotumiso ya Setso- ke mohuta wa theto moo motho a ithetago bogale goba seo a tumilego ka sona
setshabeng. Gantshi theto ye ga e ngwale empa e tsweletswa ka mokgwa wa polelo.
2. Thetosello/Eletsi- mo go llelwa mogale goba selo se sengwe.
3. Thetogale/Ephiki- moo moreti a retago selo goba mogale.
12.
4. Thetonyefolo- ke theto moo moreti a nyefolago seretwa.
5. Thetokeletsi- ke theto moo moreti gantshi a eletsago le go fahlolla setshaba.
6. Thetolehlologela- sereto mo sereti se retago selo seo a se ratago goba a se hlologelago.
7. Thetokanegi- moo moreti o re anegela ke selo se itsego.
8. Sonete- ke theto ya sebjalebjale ya sebopego sa goba le methalotheto ye lesomenne (14). Sonete e arologantswe
ka mehuta ye meraro yeo e latelago:
➢ Sonete ya Seisemane
➢ Sonete ya Sepedi
➢ Sonete ya Sentariane. (tutoring, 2013).
• Direto di na le dikokwane tse fapanego go ya le ka gore sereto seo ke sa mohuta mang. Empa direto ka bontshi di
laetsa dikokwane tse di latelago:
1. Kokwane ye ebego bohlokwa kudu go direto tsa Sepedi sa Loboa keTumammogo.
2. Dikafoko/Dikapolelo.
3. Methalotheto.
4. Mongwalelo – mongwalelo wa theto gantshi o theilwe godimo ga moya woo o fokago thetong. (Ngoepe, 2007).
13.
Papadi
Papadi ke mošomo wo o ngwadilwego gore hlalošetša ditiragalo tšeo mongwadi a ratago gore tsebiša tšona ka go
šomiša mantšu, polelo le ditiro.
Ditiragalo tše e ka ba tšeo ditiragetšego gomme di theilwe sebakeng sa ditiragalo tša nnete goba e ka ba ditiragalo
tšeo mongwadi a ithometšego.
Papadi e tsebega bjalo ka terama.
Papadi e swanetše go ba le:
• Babapadi
• Go laetšwe kamano ya babapadi
• Sefala
• Poledišano
• Ditšhupetšosefala
• Tikologo
14.
• Thulaganyo
• Thulano
Papadi e laetša lesedi,leswiswi,mosepelo,lentšu,poledišano ya tsenelano le papalego.
Tsela yeo papadi e sepetšwago ka gona e bohlokwa kudu,ka fao baanegwa ba boledišanago,seo ba se dirago ge ba
sa bolele le ka mo tšhomišo ya ditho tša mmele bjalo ka sefahlego di ka fetošago tlhalošo ya methaladi.
Tšhomišo ya ditho tša mmele bjalo ka sefahlego goba ditiro tša mmele di swanetše go nyalelana le mantšu goba
mafoko ao a bolelwago ke babapadi ka gore ge gose bjalo e tla ba papadi ye e sego ya theiwa go ya ka tshwanelo.
15.
Bibilokrafi
Mothemela .M.F.,2013. Tshomiso le kgodiso ya dika le diema tsa Sesotho sa leboa (Doctoral dissertation ,university of
Limpopo )
Makopo, S.A.1990. Moepathuse Dinonwane
Ngaka J E Mitchell. Dingwalo le setšhaba: Ponego go tšwa malemeng a Seafrika
Thokoane, M.D. 2006. Ditaodišo Tša Sepedi. Pretoria: University of Pretoria.
Ngoepe, M., 2007. Theto ya Sebjalebjale ya Maitekelo. UPSpace Institutional Repository, p. 1.
tutoring, S., 2013. Direto tsa sepedi. Official Facebook Page of the NWU Mafikeng Campus.
Parece que tem um bloqueador de anúncios ativo. Ao listar o SlideShare no seu bloqueador de anúncios, está a apoiar a nossa comunidade de criadores de conteúdo.
Odeia anúncios?
Atualizámos a nossa política de privacidade.
Atualizámos a nossa política de privacidade de modo a estarmos em conformidade com os regulamentos de privacidade em constante mutação a nível mundial e para lhe fornecer uma visão sobre as formas limitadas de utilização dos seus dados.
Pode ler os detalhes abaixo. Ao aceitar, está a concordar com a política de privacidade atualizada. | Sepedi |
SEO KE ITHUTAGO SONA KA BEIBELENG
Thuša bana ba gago gore ba tsebe maina a baapostola ba 12 ka hlogo.
Tše di Oketšegilego go tšwa Dihlogong tše
Ruta ngwana wa gago ka go belegwa ga Jesu.
Diriša thuto ye ya Beibele go ruta ngwana wa gago ka mehlolo yeo e tumilego ya Jesu.
Thuša bana ba banyenyane go bona bohlokwa bja go rapela Modimo letšatši le lengwe le le lengwe. | Sepedi |
MOROKAMI 2010-05-01 Go Godiša Bana Gore ba be le Boikarabelo Mohlala wa Jesu o ka go thuša bjang gore o be motswadi yo a atlegago? Holo ya Mmušo ke eng? Hwetša lebaka leo ka lona Dihlatse tša Jehofa di bitšago lefelo la tšona la borapedi Holo ya Mmušo. | Sepedi |
DIKANEGELO TŠA BEIBELE TŠA DISWANTŠHO
Go diregile’ng ka Kora ge a be a rabela kgahlanong le Moshe le Arone kua lešokeng? Bala kanegelo ye ya diswantšho mo Inthaneteng goba go tšwa go PDF e phrinthilwego.
Tše di Oketšegilego go tšwa Dihlogong tše
Go ile gwa direga’ng ka baka la boithati bja bona?
Simisone o dira dilo tše matla ka ge e be e le moahlodi wa Isiraele. Moya o mokgethwa wa Jehofa o mo thušitše bjang? O ka hwetša bjang moya wa Modimo?
Banna bao ba laetšwego ke Gideone ba ile ba fediša madira a mantši a Bamidiane. | Sepedi |
Mmopi wa rena ke Jehofa Modimo. O bopile dilo ka moka, tšeo re kgonago go di bona le tšeo re sa kgonego go di bona. Pele a bopa dilo tšeo re kgonago go di bona, o ile a bopa barongwa ba bantši. Na o a tseba gore barongwa ke eng? Barongwa ke dibopiwa tšeo di hlankelago Jehofa. Re ka se kgone go ba bona, go fo swana le ge re ka se kgone go bona Modimo. Morongwa wa mathomo yo Jehofa a mmopilego o ile a mo thuša go bopa dilo tše dingwe ka moka. O ile a thuša Jehofa go bopa dinaledi, dipolanete le dilo tše dingwe ka moka. E nngwe ya dipolanete tšeo ke lefase la rena le lebotse leo re dulago go lona.
Ka morago, Jehofa o ile a dira gore diphoofolo le batho ba tle ba kgone go phela mo lefaseng. O ile a dira gore mo lefaseng go be le seetša sa letšatši. O ile a dira dithaba, mawatle le dinoka.
Go ile gwa direga eng ka morago ga moo? Jehofa o ile a re: ‘Ke nyaka go mediša bjang, dimela le mehlare.’ Go ile gwa thoma go mela mehlare e mentši ya dienywa, merogo le matšoba. Ke moka Jehofa o ile a bopa diphoofolo tša go se swane—tša go fofa, tša ka meetseng, tša go sepela ganyenyane le tša go sepela ka dimpa. O ile a dira diphoofolo tše dinyenyane tša go swana le legotlo, le tše dikgolo tša go swana le ditlou. Wena o rata phoofolo efe?
Ke moka Jehofa o ile a bolela le morongwa yo a mmopilego mathomong a re: “A re dire motho.” Batho ba be ba ka se swane le diphoofolo. Ba be ba tlo kgona go itirela dilo. Ba be ba tlo bolela, ba sega le go rapela Modimo. Ba be ba tlo hlokomela lefase le diphoofolo. Na o tseba leina la motho wa mathomo mo lefaseng? A re kwe gore ke mang.
“Mathomong Modimo o hlodile magodimo le lefase.”—Genesi 1:1 | Sepedi |
Ke ka baka la’ng re swanetše go itokišeletša dikotsi?
Beibele e re: “Yo bohlale o itše go bona kotsi a ikuta; yo a se nago temogo o fetile a yo wela kotsing.”—Diema 27:12.
Makasine wo o hlalosa seo re swanetšego go se dira pele re welwa ke kotsi, nakong ya kotsi le ka morago ga kotsi. | Sepedi |
LEFITIKO 16
Monyanya wa Poelano
1Mehleng yela ge go šetše go hwile barwa ba Arone ba babedi, bala ba go hwa ba tlile pele ga Morena, Morena o boletše le Moshe, 2a mmotša a re: Botša Arone mogolwago o re: A se ke a fo tsena ka mehla sekgethweng mo go širilwego ke lešira, mo go lego sekhurumelo sa go khurumetša polokelo, gore a se hwe, ka gobane gona moo sekhurumelong ke mo ke iponatšago ke le lerung. 3Ge Arone a tsena sekgethweng, e be ka powana ya seloba le ka kgapana ya sehlabelo.
4A tle a apere seaparo se sekgethwa sa leokodi, a tšwere sethema sa leokodi, a itlamile ka moketwana wa leokodi, a rwele kefa ya leokodi; ke tšona diaparo tše kgethwa. A di apare a hlapile mmele meetseng.
5Mo phuthegong ya Baisiraele a tšee diphoko tše pedi; e be tša seloba, le kgapane e tee ya sehlabelo. 6Arone a batametše powana ya seloba sa gagwe, a itirele poelanyo, le poelanyo ya ba lapa la gagwe. 7A tsebo tšea diphoko tše pedi, a di emiše pele ga Morena mojako wa Ngwako wa Kgwerano. 8Diphoko tše pedi tšeo Arone a di direle matengwa; tengwa le lengwe le ntšhe e lego ya Morena, le lengwe le ntšhe ye e lego ya Asasele. 9Phoko yeo e tšwago le tengwa la Morena, Arone a e dire ya seloba. 10Ye e tšwago le tengwa la Asasele, e tlišwe e eme pele ga Morena e sa phela; e direlwe poelanyo; e tsebo išwa lešokeng go Asasele.
11Powana yela ya gagwe, Arone a e dire seloba, a itirele poelanyo; le ba lapa la gagwe a ba direle poelanyo; a hlabe powana ya gagwe, e be seloba. 12Ke mo Arone a tlogo swara lebeana a olela magala a hlennego a aletareng e lego pele ga Morena; a tšee le diorelo tša monko o bose, tše di šitšwego; a di gamare ka diatla, a di iše mo go širilwego ke lešira. 13Diorelo a di tšhele mollong pele ga Morena, gore muši wa tšona o aparele sekhurumelo se se khurumetšego melao, gore a se hwe. 14A kgone go tšea madi a powana, a fokele sekhurumelo ka thoko ya bohlabela ka monwana, le ka mono pele ga sekhurumelo a fokele madi ka monwana gašupa.
15Bjale a hlabe phoko yela ya setšhaba ya seloba. Madi a yona a a tliše gona moo go širilwego ke lešira; gomme le madi a yona a a dire ka mokgwa wa madi ala a powana, a a fokele godimo ga sekhurumelo le ka mono pela ga sona. 16E be go direla sekgethwa poelanyo ka baka la ditšhila tša Baisiraele, le ka baka la diphapogo tša bona ka moka, le ka baka la dibe tša bona ka moka; ke tšona tše a tlogo di direla le Ngwako wa Kgwerano o lego mo gare ga bona, mo gare ga ditšhila tša bona. 17Ge a tsena mo Ngwakong wa Kgwerano go direla sekgethwa poelanyo, go se ke gwa ba le motho e mongwe e a tsenago moo; a be a tšwe a feditše go itirela poelanyo, le go e direla le ba lapa la gagwe, le ba phuthego ka moka ya Baisiraele. 18Ke mo a tlogo tšwela aletareng e lego mo pele ga Morena, a e direla poelanyo. A tšee madi a powana yela, le a phoko yela, a fetše dinaka tša aletare ka ona thoko tšohle, 19a e fokele ka madi ka monwana, a dire gašupa, a e thakgafatše, a e kgethe, e tšwe ditšhila tša Baisiraele.
20E re ge a feditše go direla sekgethwa le Ngwako wa Kgwerano le aletare poelanyo, gona a tliše phoko yela e sago phela. 21Arone a bee diatla tša gagwe mo hlogong ya phoko yeo e phelago, mo go yona a bobolele melato ka moka ya Baisiraele, le diphapogo tša bona ka moka, le dibe tša bona ka moka; a di bee mo hlogong ya phoko yeo; e be gona a romago monna, a e iša lešokeng. 22Phoko ye e tlo rwala makgopo a bona ka moka, ya a iša mo nageng ya lehanata; mme monna eo a e tlogele lešokeng.
23Bjale Arone a tsene mo Ngwakong wa Kgwerano, a apole diaparo tša motwatwa tše a tsenego sekgethweng a di apere, a di tlogele gona moo. 24A hlape mmele meetseng felo gokgethwa, a apare diaparo tša gagwe, a tsebo tšwela go fihliša sehlabelo sa gagwe, le sehlabelo sa setšhaba, a itirele poelanyo, le setšhaba a se direle poelanyo. 25A tšhume makhura a seloba mo aletareng. 26Le monna yola e a tšwilego le phoko ya Asasele, a hlape mmele meetseng; ke mo a tlogo kgona go boela mešašeng. 27Ge e le powana yela ya seloba, le phoko yela ya seloba, tšeo madi a tšona a išitšwego sekgethweng a dira poelanyo, tšona di ntšhetšwe ntle ga mešaša; matlalo a tšona, le nama ya tšona, le mešwang ya tšona, ka moka di fišwe gona kua. 28Mofiši wa tšona a hlatswe diaparo tša gagwe, a hlape mmele meetseng; ke mo a tlogo kgona go boela mešašeng.
29Molao wa lena wa ka mehla šo: Ka la lesome la kgwedi ya go šupa le ikokobetše, le lese mediro, motho wa gae le e a diiletšego go lena. 30Ka gobane ka tšatši leo le direlwa poelanyo, gore le thakgafatšwe, le hlatswiwe dibe tša lena ka moka pele ga Morena. 31E be letšatši la lena la go khutša sa ruri; le ikokobetše. Ke molao wa ka mehla. 32Poelanyo e dirwe ke moperisitamotlotšwa, e a beilwego modirong wa moperisita bakeng sa tatagwe; diaparo tša leokodi, diaparo tše kgethwa di aparwe ke yena, 33mme a direle sekgethwakgethwa poelanyo, le Ngwako wa Kgwerano, le aletare; le baperisita ka moka, le setšhaba ka moka sa phuthego, bohle a ba direle poelanyo. 34A e be molao wa lena wa ka mehla, wa go re: Baisiraele ba direlwe poelanyo ka baka la dibe tša bona ka moka gatee ka ngwaga.
Gomme Moshe a dira ka mo Morena a mo laetšego ka gona. | Sepedi |
EKISODO 32:13
13O se lebale Aborahama le Isaka le Isiraele, bahlanka ba gago ba o ba enetšego ka leina la gago wa re: Bana ba lena ke tlo ba atiša bjalo ka dinaledi tša legodimong, wa re: Naga ye ka moka ye ke e boletšego, ke tlo e fa bana ba lena, gore e be ya bona neng le neng. | Sepedi |
LEFITIKO 12
Melao ya motswetši
1Morena o boletše le Moshe a re: 2Botša Baisiraele o re; Ge mosadi a imile mme a belega ngwana wa mošimanyana, o tšhilafetše matšatši a šupago, gwa etša ge a tšhilafetše mehleng ya ge a bona kgwedi. 3Ka tšatši la seswai ngwana wa mošimanyana a bolotšwe. 4Mmagwe a dule gae matšatši a masome a mararo, ka ge a sa hlapa. A se ke a swara se sekgethwa; a se ke a ya sekgethweng, go be go fele matšatši a go thakgafatšwa ga gagwe.
5Ge a belege ngwanenyana a fetše dibeke tše pedi a tšhilafetše, ka ge a sa hlapa. A dule gae matšatši a masome a selelago le metšo e selelago, go be go fele matšatši a go thakgafatšwa ga gagwe.
6E re ge matšatši a thakgafatšo bakeng sa ngwana wa mošimanyana, goba bakeng sa ngwanenyana, a phethegile, a tliše kwana ya ngwaga o tee, e be sehlabelo le mokurwanyane le leebana, e be seloba, a di tliše mojako wa Ngwako wa Kgwerano go moperisita. 7Yena o tlo di fihliša go Morena a mo direla poelanyo; ke mo a tlogo thakgafala mmeleng wa gagwe.
8Ke wona molao o lebanego mmago ngwana ge a belege mošimanyana goba ngwanenyana. 9Ge a ka hlaelelwa ke go ntšha nku, gona a tliše maebana a mabedi, goba mekurwanyana e mebedi; le lengwe e be la sehlabelo, le lengwe e be la seloba; moperisita o tlo mo direla poelanyo a sekega. | Sepedi |
GENESI 29
Jakobo mokgonyana wa Labane
1Jakobo a wela tsela a ya nageng ya Babohlabela. 2Ge a lebelela a bona mo nageng go na le sediba; a bona mehlape e meraro ya dihuswane e hutamile fao; ka gobane sediba seo e be e le sa go noša mehlape. Se be se khurumeditšwe ka letlapa le legolo. 3Letlapa leo ba be ba le kgokološa ba khurumola sediba ge mehlape ka moka e kgobokane, ba kgona go e noša; ka morago ya ba gona ba bušeditšego letlapa madulong a lona la khurumela sediba.
4Jakobo a bolela le bona a re: Bana bešo, le ba kae?
Bona ba re: Re ba Harane.
5Yena a re: Labane morwa wa Nahoro a le a mo tseba?
Bona ba re: re a mo tseba.
6Yena a re: A o sa thabile?
Bona ba re: O sa thabile; e a tlago fala le dihuswane ke Rahele morwedi wa gagwe.
7Yena a re: Hleng e sa le mosegare; ga e ešo ya ba lebaka la go phutha mehlape; nošang dihuswane le di iše mafulong.
8Bona ba re: Re šitwa ge go sešo gwa phuthwa mehlape ka moka; re le moka ke mo re tlogo kgona go kgokološa letlapa ra khurumola sediba, ra noša dihuswane.
9A sa bolela le bona, Rahele a fihla le dihuswane tša tatagwe; e be e le yena modiši wa tšona. 10Jakobo ge a bona Rahele morwedi wa Labane malomagwe, le dihuswane tša Labane malomagwe, a batamela a kgokološa letlapa a khurumola sediba; a noša dihuswane tša Labane malomagwe. 11Gomme Jokobo a atla Rahele, a hlaboša lentšu a lla. 12A botša Rahele a re: Ke motlogolo wa tatago, ke ngwana wa Rebeka.
Rahele a kganyela a botša tatagwe. 13Labane a re go kwa tša Jakobo, ngwana wa kgaetšedi ya gagwe, a akgofa a yo mo gahlanetša, a mo gokarela, a mo atla, a mo iša ka lapeng la gagwe; mme Jakobo a mo laodišetša ditaba tša gagwe ka moka. 14Labane a re: Ruri o lešapo letee le nna le nama e tee le nna. Gomme Jakobo a dula ga gagwe a fetša kgwedi.
15Ke gona Labane a boletšego le Jakobo a re: Naa o ka fo ntirela fela ka ge o le ngwanešwana? Mpotše se e tlo go ba moputso wa gago. 16Labane o be a na le barwedi ba babedi; leina la e mogolo e be e le Lea; leina la e monyane e be e le Rahele. 17Lea o be a na le mahlo a a fokolago; Rahele yena e be e le e mobotse sebopego le sefahlogo.
18Ga e le Jakobo o be a rata Rahele. Ke gona a fetotšego a re: Ke tlo go direla nywaga e šupago, mme wa mpha Rahele morwedi wa gago e monyane.
19Labane a re: Go kaone ge ke mo neela wena; ke se mo neele monna o šele. Dula le nna. 20Gomme Jakobo a mo direla ka baka la Rahele a fetša nywaga e šupago. Nywaga yeo a hwetša eke ke matšatsi a sego makae, ka gobane o be a mo rata.
21Jakobo a tla a bolela le Labane a re: Lebaka la ka ke le feditše; nnee mosadi wa ka ke mmeke. 22Ke mo Labane a laleditšego batho ka moka ba motse woo, a dira monyanya. 23Ya re e le mantšiboa a tšea Lea morwedi wa gagwe, a mo iša go Jakobo; mme Jakobo a tsena go yena. 24Labane a ntšha Silipa molata wa gagwe a mo neela Lea morwedi wa gagwe, a ba molata wa Lea. 25Ka la ka moswana Jakobo a bona a na le Lea. A bolela le Labane a re: o ntirile taba mang? A ga nka ka go direla ka baka la Rahele? O mphoretšeng?
26Labane a re: Mono ga gešo mokgwa ga se woo. Yo monyane ga a tšwe lapeng go sešo gwa tšewa mogolwagwe. 27Fetša matšatši a šupago o na le yo, re kgone re go fa le yola; mme wena o ntirele o fetše nywaga e mengwe e šupago.
28Jakobo a dira bjalo, a fetša matšatši a šupago a na le Lea; Labane a kgona a mo nea le Rahele morwedi wa gagwe a ba mosadi wa gagwe. 29Labane a ntšha molata wa gagwe Biliha, a mo nea Rahele morwedi wa gagwe, a ba molata wa Rahele. 30Jakobo a tsena go Rahele, a mo rata go fetiša Lea; mme a fetša nywaga e mengwe e šupago a direla Labane.
31Bjalo Morena ge a bona Lea a nyatšiwa, a mo nea bana; Rahele yena a ba moopa. 32Lea o imile a belega ngwana wa lesogana, a mo reela la Rubeni (Bonang morwa), ka gobane a re: Morena o bone go hlaka gaka; bjale monna wa ka o tlo nthata. 33A buša a ima, a belega ngwana wa lesogana, a re: Morena o kwele ge ke nyatšwa, mme a mpha le yena yo. A mo reela la Simeone (Go kwiwa). 34A buša a ima, a belega ngwana wa lesogana, a re: Bjalo monna wa ka o tlo gomarelana le nna, ka gobane ke mmelegetše morwa wa boraro. Mme a mo reela la Lefi (Kgomarelano). 35A buša a ima, a belega ngwana wa lesogana, a re: Bjalo ke leboga Morena. Mme a mo reela la Juda (Selebogwa). Ya ba gona a gomilego. | Sepedi |
NUMERI 18:7
7Gomme wena le barwa ba gago le hlokomele tša boperisita bja lena dilong ka moka tša aletare, le tše di lego ka teng ga lešira, le dire tšona. Boperisita ke neile lena; ke le tsebafile ka go le fa boperisita; o šele e a kago batamela a bolawe. | Sepedi |
“Reka nnete, o sa tsoge o yi rekisiye, reka le go hlalefa, go kgala le go kwisisa.”—DIY. 23:23.
DIKOŠA: 94, 96
1, 2. (a) King so re se tseyelang gedimo ka matla? (b) Ke difeng dinnete tso re di tseyelang hlogong, fote ke ntaba go le ka mokgonone? (Lebelela dithombhe tsa ka ho kgakala.)
SELO se segolo ka matla ho gago king? Ayitsano o ka nabela go se lahla ke mokane wa kota sa go fo re tlo? Ga malata ya Jehova, go fetola diputsiso tsone di lola ka matla. Selo se segolo ka matla ho ga rune ke senghana sa gabutši le Jehova fote re ka sa nyake go se lesetsa se hufuga. Se sengwana ke gore re tseyela gedimo nnete ya Baebele ka taba la gore ke yona yi makiyeng gore re mamarelane le Papa wa rune wa legedimong.—Makol. 1:9, 10.
2 Thitšere ya rune ye Kgolo yi berekisa Baebele go re tšhutisa dilo tsa go tlala! Ke yene Jehova a re botsang nnete ka lebitso lage gore le ra gore king le ka mekgwa yage ye mebutši. O re botsa le ka taba yo a re makeleng yona ya go šupetsa gore o re nyaka ka matla ya hala Morwayi wage Jeso a re lepolla. Fote Jehova o re hlayisela ka Mmušo wa Mesiya le ka so a se tshepisiyeng bo ba tlotsiwweng gore ba nyoko phela legedimong, a boya a tshepisa le “dinku tse dingwana” gore di nyoko phela Pharadeyising ho lefaseng. (Joh. 10:16) O re tšhutisa le gore maphelelo ya rune ma tshwanele ma be ya mošaga mang. Re tseyela dinnete tsowa hlogong ka taba la gore di maka gore re thogo šutela thina ga Modimo ye a re makiyeng. Di maka le gore lephelo la rune le jabodise.
3. King sa gore Modimo aa nyake re se maka mo re reka nnete?
3 Jehova ke Modimo wa gore aa konane. Wa ba rufa bo ba nyakang go tšiba nnete. Fote Jehova o re neyye Morwayi wage mahala gore a re kgwele. Modimo aa nyake re ro ntsha tšheleta gore re reke nnete yo. Petro wa lepostola o yye a kgala morene mongwana ye ba reng ke Simone nakwela a nyaka go mo patela gore a mo neye matšhika ya gore le yene a thogo neya ba bangwana moya wa go hlawolega, byalo Petro o yitseri gage: “Nkare o ka napa o kgwa nayo siliva yone yago ka taba la gore wene o bona nkare dilo tsa mahala tso Modimo a re neyyeng tsona o ka di reka ka tšheleta.” (Meber. 8:18-20) Anthe mantsu yawa ya go tšwa ga Modimo ya gore: “Reka nnete,” ma ra gore king?
ANTHE DI RA GORE KING GO “REKA” NNETE?
4. Ga hlogotaba yowa, re nyoko tšhuta ka ying sa go yelana le nnete?
4 Bala Diyema 23:23. Mo re ka sa ro tihlopa ka go tšhuta Lentsu la Modimo, re ka sa ro yi tšiba nnete. Di nyaka re tikone tse dingwana gore re feleletse re tšiba nnete yowa. Motho wa go hlalefa ye a ngwadiyeng Diyema o hlatolla gore mo re ka fo “reka,” kela ra tšiba “nnete,” di nyaka re pasope gore re sa tsoge re yi “rekisiye,” kela ya khwanyoga. Tla re petapeteneng gore di ra gore king go “reka” nnete le gore re ka tikona dilo tsa mošaga mang. Sosone se nyoko maka gore nnete yone re yi tseyele hlogong re sa tsoge re yi “rekisiye” le ka tšatši la mohlolo. Re nyoko di bona gabutši le tsa gore ke ntaba go reka nnete ya Jehova go phala dilo ka mokana ga tsona.
5, 6. (a) Re ka yi reka byang nnete re sa berekisi tšheleta? Re beyisele. (b) Nnete yi re gelepa ka ying?
5 Le selo sa mahala, di ka fo nyaka gore o se berekele. Ga Diyema 23:23, lentsu la Seheberu lo le hlatodiwwang go le go “reka” fote le rela le go “kraya.” Mantsu yawa ka mabedi ga wona ma rela go karakara gore re lahle selo sa go sa re selo, ke mokane re tseye sa gore se ya ka tsela. Re ka fo tshwanisa taba yowa ya go reka nnete ka taba ye nngwana. Tla re fo re hala mmakete ba re go na le dibhanana tsa mahala. Ayitsano o ko fo re mo o re phaphara wa kraya di le ho tafoleng? Dhoo. Di nyaka re ro tlogamela re ye titseyeleng. Mara nje ke nnete gore ke tsa mahala? Eya, mara di nyaka re tihlope gore re ye di tseyeng ku mmakete. Go fo tshwana le ka nnete yowa, a yi nyake tšheleta gore re yi reke. Mara gore re yi kraye di nyaka re ro garagara.
6 Bala Jesaya 55:1-3. Mantsu ya Jehova ya gore ma ngwadiye ke Jesaya ma yi yedisa gabutši taba ya gore go reka nnete king. Mo Baebeleng, Jehova o tshwanisa lentsu lage le meetši, lebese le wayine. Nnete ya lentsu la Modimo yi tshwana le mo re nwa meetši ya go yela ya go batela, re šala re kgodwiye. Mantsu ya Jehova ma re neya matšhika fote ma maka gore re gole mo re kene re mmerekela, go tshwana le mo lebese le re neya matšhika le go maka gore dibananyana di gole. Fotefote, mantsu ya Jehova ma tshwana le wayine. Byang? Wayine yi sipidisana le go jabola ka ho Baebeleng. (Pis. 104:15) Byalo, mo Jehova a botsa batho bage gore ba “reke wayine,” o fo ba a ba tshepisa gore ba nyoko jabola mo ba ka fo maka tso a di hlayang. (Pis. 19:8) Re napa re di bona gabutši gore go tšhuta nnete ya lentsu la Modimo le go berekisa so le se bolabolang, di nyoko re gelepa ka matla! Mo re kene re karakara gore re tšhute nnete yone, tsotsone re ka di tshwanisa le mo o ntsha tšheleta gore o yi reke. Byalo, tla re bolaboleneng ka sehlano sa dilo tso re ka ga patelang ka tsona gore re thogo reka nnete.
WENE O LESETSIYE YING GORE O THOGO REKA NNETE?
7, 8. (a) Ke ntaba go reka nnete go nyaka nako? (b) Lethari le lengwana la go kena sekolo ke mo le tikemisele go patela bokaye, byalo gwa felela kaye?
7 Nako. Ye mongwana le ye mongwana ye a rekang nnete, o patela ka nako. Di nyaka nako gore motho a theetsele molayetsa wa Mmušo, a bale Baebele, a bale dipuku tso di bolabolang ka Baebele, a titšhutise Baebele, a lukiselele megahlano ya phutego, a boye a ye ga yona. Nako yone ra yi reka, kela go yi tseya, ga dilo tsa gore a yi tsa go hlopa ka matla. (Bala Maefeso 5:15, 16.) Nje di ka napa di nyaka nako ya go tlala gore re kwisise gabutši so Baebele yi se tšhutisang? Di ya ka rune. Di tlele ka matla dilo tso re ka di tšhutang ka go hlalefa ga Jehova, ditsela tsage le ka mokgo a makang dilo. (Maroma 11:33) Sewokamelo sa mathomothomo se tshwanisiye nnete le “lebhlomu le le nyana” ke mokane sa re: “Mo o na le lebhlomu ka lloši la nnete, o sa nape o jabola. Taba ya gore mabhlomu ma tlele, yi šupetsa gore ka lloši ne le sa yenela. Ariye mahlong o kene o nyakana le ya mangwana.” Re ka tiputsisa gore, ‘Setšhotšho saka sa mabhlomu ya nnete se segela kaye?’ Le mo re šele re phela lephelo la go ya go yye, di sa tlele ka matla tso re nyoko di tšhutang ka Jehova. Taba ye kgolo lekgono, ke gore re berekise nako ya rune gabutši gore re thogo reka nnete ya go tlala ka mokgo re ka kgonang. Bona taba ye nngwana ke yowa ya motho ye ne a nabela go tšiba nnete.
8 Lethari le lengwana la Lejapane le ba reng ke Mariko, * le yye la segela New York, U.S.A., le tl’le kena sekolo. Ka nako yonone, o yye a kenela mokgahlo wa kereke wa gore wo thomme ka 1959 ku Japane. Mošupatsela ye mongwana wa mosadi mo a kene tšhomayela mutši ka mutši, o yye a gahlana le Mariko. O jabodiye ka matla mo a thomisa go tšhuta dinnete tsa Baebele, a šinya a kgopela gore mošupatsela yewa a mo tšhutise Baebele gabedi mo bekeng. Mariko o yye a napa a thomisa go ya megahlanong a na a kena sekolo fote a bereka le mmereko wa dikopa. Gore a thogo reka nako ya go tšhuta nnete, o yye a poma nako ya go tijabodisa. Tsotsone di yye tsa maka gore a nape a ro tlalela ka matla ga tso tsa Modimo. O yye a kolobetsiwa mongwaga wo soko fela. Ka nthago ga kobodi ya dikgwedi, ka 2006, o yye a ba mošupatsela, le gana byalo o sa na a yi tshwere.
9, 10. (a) Go reka nnete go maka gore dilo tsa majabajaba re di lebelele byang? (b) Lethari le lengwana le lesetsiye ying, fote le tikwa byang?
9 Dilo tsa majabajaba. Di ka fo nyaka gore re šinye re lesetsa le mmereko wa go golela ka masaka gore re thogo reka nnete. Petro le Andrea ke mo go le banna ba go loba dihlapi, byalo nakwela Jeso a ba bitsa gore ba tle ba “lobe batho,” ba yye ba “lesetsa matabane ya bona.” (Mat. 4:18-20) Ke nnete gore batho ba go tlala bo ba tšhutang nnete lekgono, ba ka sa nape ba fo lesetsa mmereko. Baebele yi re ba pasope mitši ya bona. (1 Thim. 5:8) Mara, ga go tlala batho bo ba tšhutang nnete di nyaka ba letsetse go hlwa ba lelekisana le go hlekeletsa dilo tsa lefase lowa ke mokane ba beye dilo tsa gabutši ka ku mahlong. Jeso o yi beyye gabutši mo a re: “Lesetsaneng go kgobaketsela makgumo ho lefaseng . . . Mara, tikgobaketseleneng makgumo legedimong.” (Mat. 6:19, 20) Tla re tšhuteneng ka mošupetso wa lethari le lengwana.
10 Mariya o thomme a sa le ye monyana go kgana mokgano wa gholf. O yye a napa a thomisa go wo kgana gabutši mo a kene a fetsisa sekolo ke mokane gwa ba le khamphani yo yi mo kenisang sekolo yunivesithi. Mokgano wa gholf ne a wo nyaka ka matla fote ne a tipotsa gore o nyoko napa a yi tipa ka masaka mo a kene a kgana mokgano wone. Ke mokane o yye a thomisa go tšhuta Baebele fote tso ne a di tšhuta ke mo a di jabolela ka matla. Mo a bona gore nnete yi mo gelepiye go tšhentšha lephelo lage, o yye a jabola ka matla. O yitseri: “Ke yye ka jabola ka matla mo ke thomisa go tšhentšha fote ke maka so se hlayang ke Baebele.” Mariya o di bonne gore dilo tsa lefase lowa le tso tsa Modimo, motho a ka sa di lelekisi magahla. (Mat. 6:24) Ke mo a yi kgona ka matla gholf yowa fote ne yi ka maka gore a ghanye le go tuma, mara o yye a di lesetsa ka moka. Gana byalo ke mošupatsela ka taba la gore o rekiye nnete fote o hlatolla taba yowa go le “mong lephelo la mannete la go jabodisa.”
11. Mo re reka nnete, go ka makega ying ka senghana kela bošaga?
11 Go phidisana le batho. Senghana sa rune le batho ba bangwana se ka tšhentšha mo re thomisa go phela ka nnete ya Baebele, le bošaga bo ka fela. Ke ntaba? Jeso o yye a rapelela bo ba mo latelelang a re: “Maka gore nnete yago yi ba hlawole; lentsu lago ke nnete.” (Joh. 17:17) Mantsu ya gore “ba hlawole” ma ka rela gore “maka gore ba sa tshwane le ba bangwana.” Mo re yamogela nnete, a re sa tshwana le lefase ka taba la gore re hlawogiye ga lona. Batho ba ka re tseya ka mokgo mongwana mo ba bona re sa sa le ka mokgola ba re tšibang, ba tiputsisa gore anthe re kenne king. Re latelela nnete yo yi tšhutisang ke Baebele. Banghana ba rune le ba ka mo mutšing kela mašaga ba ka keketlela ku kgole le rune kela ba ganetsa so re se dumelang, le mo rune re sa di nyake tsotsone. Tsotsone a di re makatse. Jeso le yene ke mo a di tšiba gore: “Ka nnete, manaba ya motho go nyoko ba bo a dulang nabo ka mutšing.” (Mat. 10:36) Fote o ba tshepisiye gore ke ye kgolo ka matla patela yo ba nyoko yi krayang ka taba la go reka nnete.—Bala Mareka 10:28-30.
12. Morene mongwana wa Lejuda o patele ka ying gore a thogo kraya nnete?
12 Morene mongwana wa Lejuda ye ba reng ke Aaron wa gore ne a na le dibhizinisi, ba mo tšhutisiye go tlugisela go sa le ye monyana gore a sa hlaye Modimo ka lebitso. Mara Aaron ne a wonngwe nnete. Ne a jabodiye ka matla mo Hlatse ye ngwana yi mo šupetsa gore mo a ka gahlanisa dihlaka tse dingwana le dihlaka ka dine tsa Seheberu tsa lebitso la Modimo, le ka bitsiwa “Jehova.” O yye sinagogeng a jabodiye, a ye botsa baruti so a se tšhutiyeng. Tso ba segeleng ba di maka, Aaron ne a sa di nagane. A di ya ba jabodisa tsa gore o tšhutiye nnete ka lebitso la Modimo, ba mo tshwele le ka mare fote ba maka nkare a ba mo tšibi. Le ba gabo ba yye ba tiputsisa gore o kenne king. Tsotsone a di ya mo tshosanya, o f’lo ya mahlong a reka nnete fote a berekela Jehova go le Hlatse ya go ba le lešiši. Go tshwana le Aaron, le rune re ya di nyaka go tšhentšha maphelelo ya rune gore re thogo sepela nneteng.
13, 14. Gore re thogo reka nnete, di nyaka re potolle kaye ga tso re di makang le tso re di naganang? Re botse ka mošupetso wa mo sereleng.
13 Go nagana le go maka dilo tsa gore Modimo aa kwane natso. Dilo tso re di makang le tso re di naganang go nyaka di šupetse gore re yamogela nnete fote re phela ka tso Babebele yi di tšhutisang. Petro o ngwadiye ka dilo tsowa gore: “Tshwananeng le dibananyana tsa go theetsela, lesetsaneng go kutšetsela ke dilo tso le yyeng la di nabela botala le makisa ke go sa tšibi, mara . . . hlawoleganeng lune beng ka mokgo le titshwereng ka gona ga dilo ka moka.” (1 Pet. 1:14, 15) Ku Korente ne go na le batho ba bangwana ba gore ba fokogiye mong go fokoga, byalo mo batho bone ba reka nnete ne di rela gore ba tšhentšhe maphelelo ya bona. (1 Makor. 6:9-11) Le lekgono, batho ba go tlala ba lesetsiye dilo tsa gore Modimo aa kwane natso gore ba thogo reka nnete. Petro o gopotsiye Makreste ya a phidiyeng nawo gore: “Nako yowa ya gore yi šele yi fitiye ke mo yi yenele gore le thogo maka tso di nyakang ke ditšhaba, nakwela le maka dilo le di makisa ke monyadi, magaba, go nwa ka matla, diphati tsa go fetelela, nakwela mokgete le sa wo tšhela fote le rapela dilo tsa gore a di molawong.”—1 Pet. 4:3.
14 Go fediye mengwagangwaga monna ye ba reng ke Devynn le mosadi ye ne a dula naye ye ba reng ke Jasmine ba tlayila ka matla mo ba nwile. Devynn ke mo a tšhutele mmereko wa go balela tšheleta ya khamphani, mara ke mo a sa tshwarelele mmerekong ka taba la gore ne a tlayila ka matla. Jasmine yene ke mo go le sebheva, a tulanya batho. Tšatši le lengwana, Jasmine ke mo a kene a sepela a tlayila ho pateng, a gahlana le Dihlatse ka dipedi tsa gore ke mo go le barumiwa. Barumiwa bone ba yye ba re ba nyoko tla ba tšhuta nabo Baebele, mara beke ya go latela mo ba segela ga Devynn le Jasmine, ba krayye ba tlayila la go tshosa. Ne ba sa tshepe gore barumiwa bone baa resa mo ba re ba nyoko tla mutšing wa bona. Mo ba boya fote dilo ne di tšhentšhiye. Mo Jasmine le Devynn ba thomisa go tšhuta Baebele, ba yye ba karakara ka matla gore ba berekise so ba se tšhutang. Ba yye ba tipotsa gore ba lesetsa go nwa mokgete ke mokane mo go soko fela dikgwedi ka ditharo, ba šada ba ba le setifikeyiti. Batho ba gana hone dimitšaneng ba yye ba di bona mo maphelelo ya bona ma tšhentšha, ke mokane ba go tlala ba kwa ba nabela go tšhuta Baebele.
15. King sa go baba ka matla so o ka se makang gore o thogo reka nnete, fote ke ntaba go le ka mokgonone?
15 Ditšo le dilo tse dingwana tsa gore a di yelane le Mangwalo. Motho gore a lahle ditšo le dilo tse dingwana tsa gore a di yelane le Mangwalo gore re thogo reka nnete, a go fo ba moroba. Go ka fo ba lola ga ba bangwana gore ba theetsele mo Mangwalo ma re ba lahle dilo tsone, ba bangwana ba ka kamaka ka taba la gore ba tšhaba bo ba dulang nabo ka mutšing kela mašaga, bo ba berekang nabo le banghana. Di ka napa di roba ka matla mo o kraya ba go tšhofa gore o phase badimo. (Dot. 14:1) Mo re bona ba bangwana ba šišimala ke mokane ba tšhentšha maphelelo, le rune re ka di bona gore di ya kgonega. Tla re tšhuteneng ka lešiši la bo ne ba dula Efeso ku botala.
16. Ba bangwana ba makiye ying gore ba thogo reka nnete ku Efeso?
16 Efeso ke mo yi tšibega ka masalamose. Makreste ya gore ne ma maka tsa masalamose ma makiye byang gore ma lahle dilo tsa go sa yelane le Mangwalo ke mokane ma reka nnete? Baebele yi re: “Bo ba gore ne ba maka tsa masalamose ba yye ba kgobeketsa dipuku tsa bona ke mokane ba di tšhuba, batho ka moka ba lebelele. Ke mokane ba balela gore di ka kala bokaye, ba kraya gore di kala 50 000 ya dipetlo tsa siliva. Lentsu la Jehova le šupetsiye ka mokgonone gore le na le matšhika, la fo ya mahlong le kene le gola fote le hlola.” (Meber. 19:19, 20) Ke mo go se lola gore Makreste yawa ya go tshepega ma lahle dilo tsowa, mara ma yye ma rufiwa ka matla.
17. (a) Di nyaka o patele ka ying gore o thogo kraya nnete? (b) Ga hlogotaba ya go latela, re nyoko fetola diputsiso difeng?
17 Wene o patele ka ying gore o thogo kraya nnete? Ka mokana ga rune re berekisa nako gore re hlekeletse mabhlomu ya nnete. Ba bangwana ba fl’o lesetsa dilo tsa majabajaba di ba feta fote a ba sa phela ka mokgola wa botala ka taba la gore ke mo ba nyaka go reka nnete. Ba go tlala di nyakiye ba tšhentšhe ka mokgo ba naganang le go maka dilo fote di nyaka ba lahle ditšo le mekgwa ya gore a yi yelane le Mangwalo. Le mo go ka thusuga mo go thusugang, rune re ya di tšiba gore patela yowa a yi re selo mo re lebelele nnete yowa ya Baebele. Yi re neya selo sa gabutši ka matla, re thogo ba le senghana sa thina le Jehova. Mo re bona ka mokgo re rufiwang ka gona, di re kwisa go baba mo re bona ba bangwana ba nyaka go rekisa nnete ya bona. Sone se ka makega byang, fote re ka yi tšhabelela byang kotsi yone ye kgolo? Diputsiso tsowa re nyoko di fetola ga hlogotaba ya go latela.
^ ser. 8 Mabitso ya mangwana ga taba yowa ma tšhentšhiye. | Sepedi |
Ka rena
Dithuto di kaonafatsa go ithuta ka leleme la moithuti, thuto ya kgole le thuto yeo e laolang ke moithuti.
Motheo
- Thuto ya maleka ebile ya mphiwafela.
- Aga lenaneo la thuto ya 4IR ka dipolelo ka moka tSe 11.
- E agilwe ke batswadi, barutiSi le barutwana.
- E diatleng tSa batswadi
- E SomiSa 4IR go phethagatSa seo
- E tlile ka batswadi, barutiSi le barutwana fela.
- E thoma ka grata ya pele 1.
Lemorago la thuto
Ya bahumi fela
Thuto e ebe ele ya bana ba bogoSing le bao ba humilego goba dirutegi tsa go swana le bangwaledi pharephare, dingaka, baetapele ditempeleng bjale bjale.
Ya basemane fela.
BontShi bja baSemane bo be bo rutwa kgwebo ya bo rrabo goba bo be bo rutwa ka kgwebo fela. Basetsana ba be ba dula gae le bo mmabo gore ba ithute ka go hlokomela motse le go apea, le go hlokomela bana.
Ya mmSo fela...
Mafelelong a ngwaga-kgolo lesomeSupa, Geremane, yeo e bego e dietile pele ka dithuto, e be e nale melawana bontShing bja dikarolo tSa yona yeo e bego e hlohleletSa bana gore ba tsene dikolo. EupSa kereke ya Lutere e be e laola dikolo bakeng sa mmuso.
Original Article Ph.D ke profesara kua kholetjeng ya Boston
Le seke la itshepela mmusong bakeng sa thuto ya bana ba lena.
Ikgokaganye le rena
Feel free to contact Extra Class.
EXTRA CLASS
Gauteng
South Africa
[email protected]
+27 68 585 7200 | Sepedi |
A curated collection of free learning resources!
Books
Browse 31 books in Northern Sotho. Start by selecting your level Browse 31 books in Northern SothoSelect your level
Ke mang yo a ka balago go fihla go lesome?
Ke mang a tlo go tsokama setulo sa bogoši bja diphoofolo ka morago ga ge Kgoši Lepogo a fologile setulo?
Katse le Mpša ka morago ga Serurubele
Katse le Mpša ba lebeletše serurubele ka lefasetere. Ba duma go swara serurubele.
Katse le Mpša ba a thala le go khalara
Katse le mpša ke bagwera. Ba a segiša ebile ba thabela go dira dilo tša mehutahuta mmogo. | Sepedi |
Episode 2848
# Mahlakung –Phetola ga a kgone go lebala ka lerato la Matsheko le Jonjon gomme e bile se, se dira gore go se be le lethabo ka lapeng.Naa ke eng seo Phetola a ka se dirago go lebala ka kamano ya Matsheko le Jonjon ntle le gore a tšee magato a go betha Jonjon , ka gore o gana go ya counselling? | Sepedi |
Le ge kankere ye e ama basadi gantšhi e kgona go ama le banna.
Go lemoga e sa le kapela gore motho o na le kankere ke yenngwe ya dilo tša bohlokwa tša go thuša go lwantšha twatši ye.
Di nhla tšeo o swanetšego go di tseba ka kankere ke tše:
Go lemoga kapela gore motho o na le kankere go ka thuša ka go humana kalafi le go tseba gore bolwetše bo thomile bjang.
Di persente tše masome a senyane(90%) tša balwetši di phologa bolwetšing mengwaga ye mentšhi ka morago ga go lekolwa gore bolwetši bo thomile bjang ge kankere ya letswele e humanwe e sa thoma.
Tekolo ya kankere ya letswele le tšhomišo ya di x-ray di bapala karolo ya bohlokwa go bona twatši e sa thoma.
Go humana thušo ya phodišo ya twatši e sa le kapela go ka dira gore o o fole ka tsela ye kaone e sa le nako, ya thuša go ntšha molwetši ka gare ga bohloko le go sotlwa ke bolwetši gammogo le go phonyoga lehu.
Mmolelo wa gore Octoboro e lebeletše kankere ya letswele o bontšha ma Afrika Borwa ka bophara tsela ya go humana thušo makaleng a mmušo le a praevete a maphelo go tsebiša ka masolo a go fenya bolwetši setšhabeng kamoka.
Dika tša kankere:
Bohloko mo letsweleng, go ba go ruruga ga go hloka bohloko.
Go babiwa matsweleng.
Go ruruga kgaufi le letswele goba kgaufi le lekwafa.
Phetogo mo seemong sa letswele.
Phetogo ya mmala wa letswele ya go ba e sehlanyana.
Hloko ya letswele ya go lebella ka gare.
Go tšwa madi mo kgaufi le hloko.
Gopola gore dika di na le go hlohloletšwa ke maemo a mangwe a malwetši, bjalo go bohlokwa gore motho a bone ngaka gore a kgone go tseba gore o swenywa ke eng.
Tše dingwe tša dika tša go bontšha kotsi ya kankere ke ge:
O na le mengwaga ya magareng ga 40 le 50
O na le leloko la geno la go ba le kankere ya letswele
Nkile wa ba le kankere ya letswele gomme wa fola
Nkile wa belega ngwana o na le mengwaga ya go feta e masome a mararo(30)
O thomile go bona lehlapo o na le mengwaga ya ka fase ga nako ya maswanedi
O feditše go bona lehlapo kamorago ga mengwaga ye masome a ma hlano(50)
O ile wa dira phetošo ya gonone lebakanyana
Tše dingwe tša dilo tša go bontšha kotsi kankereng ya letswele ke tšhomišo ya bjala le motsoko, go ba le mmele wo montšhi, go ja dijo tša makhura le go se itšhidolle.
O ka bona gore o na le bothata bja kankere ya letswele ka tsela tše:
Go itekola- mosadi yo mongwe le yo mongwe o hloka go lekola matswele a gagwe le makhwafa kgwedi le kgwedi, go bona ge eba go na le bothata letsweleng la gagwe. Go itekola go ka thuša basadi go bona ge e ba ba na le go ruruga ga goba le meetse ka gare goba go itemogela mathata a mangwe a matswele. Ge o ka itemogela diphetogo ka nako yeo ya go itekola tsebiša ngaka ya gago.
Humana thušo ya go thibela bolwetši- Di x-ray tšeo di lego gona di lebeletše go lekola letswele le go humana bothata gomme di šomišwa go bona le go kgonthišiša twatši ya letswele, go lebeletšwe sešo seo se sa hlwago se gola gore se ka bonagala. Le ge o ikwa o phetše gabotse, tseba gore go ba mosadi le go gola di go dira gore o be kotsing ya kankere ya letswele.
Go itekola nako le nako go dira gore o lokologe mogopolong. | Sepedi |
Subsets and Splits